
Vatnsdæla  saga  er  hér  gefin  út  eftir  útgáfu  Guðbr. 
Vigfússonar,  sem  prentuð  er  í  „Fornsögum",  Leipzig  1860. 
Auk  þess  eru  til  tvær  eldri  útgáfur  af  henni;  hin  elzta 
er  útgáfa  E.  Chr.  Werlauffs,  Khöfn  1812 ;  hitt  er  út- 
gáfa  Sveins  Skúlasonar,   Akreyri  1858. 

Vatnsdælasaga  var  rituð  á  skinnbók  þeirri  er  nefnd 
var  Vatnshornsbók  eða  Vatnshyrna,  enn  hún  brann 
1728  í  Kaupmannahöfn.  Frá  þessu  handriti  stafa  af- 
skriftir  í  AM.  559,  4to,  og  138,  fol.  Hin  fyrrnefnda  af- 
skrift  er  eftir  Asgeir  Jónsson  og  virðist  vera  vel  ger, 
enn  hina  síðarnefndu  hefir  ritað  Jón  Gizurarson  hálf- 
bróðir  Brynjólfs  biskups.  Auk  þess  er  sagan  til  á 
skinni  frá  17.  öld,  í  sögubók,  sem  rituð  hefir  verið 
fyrir  Þorlák  biskup  Skúlason  (AM.  128,  fol.).  Þar  er 
sagan  einnig  tekin  eftir  Vatnshornsbókinni,  enn  ekki 
jafnvönduð  sem  pappírsafskriftir  þæp  serti  fyrr  vóru 
nefndar.  Eftir  afskriftinni  í  AM.  559,  4to  er  sagan 
gefin  út  af  Guðbr.  Vigfússyni,  enn  hinar  fyrri  útgáfur 
eru  aðallega  eftir  skinnbókinni  128,  fol.  Auk  þess 
hefir  Guðbr.  Vigfússon  borið  fleiri  handrit  saman. 

I  söguhandriti,  sem  er  í  minni  eigu  og  ritað  á  18. 
öld,  er  Vatnsdæla    saga    að    vísu   Jík  hdr,  559  og  138, 

Orðamunr  er  þó  nokkur  á  stöku  stað,  og  sumstaðar  er 
frásögnin  orðfleiri,  enn  sumstaðar  styttri.  Eg  hefi  ekki 
álitið  ómaksins  vert  að  taka  þennan  orðamun  til  greina, 
þótt  vera  kynni  að  einhversstaðar  mætti  bæta  textann 
með  honum.  Þannig  stendr  í  þessu  handr.  í  le  kap.: 
„Þóttuz  menn  þá  vita,  at  forgerðamenn  mundu  úte 
liggiau,  þar  sem  útgáfurnar  hafa:  frágerðamaðr,  og 
virðist  forgerðamaðr  eða  forgerðamenn  vera  réttara. 
I  25.  kap ,  þar  sem  segir  frá  viðtali  Geirmundar  við 
Hrolleif,  stendr  í  þessu  hdr. :  „Hrolleifr  mœlti:  Þess 
var  at  ván,  at  þér  mundi  klœkilega  fara,  ók  hafðu 
illa  þökk  fyri  þina  liðveizlu,  ok  skal  ek  verða  i  brott 
sem  skiótaz,  enn  dvel  þú  fyri  þeim  brœðrum,  svá  ek 
komumz  nokkut  undan.  Geirmundr  mœlti :  Þat  mun 
ek  gera".  Þessi  frásögn  virðist  öllu  líklegri  enn  það 
sem  í  útgáfunum  stendr.  I  35.  kap.  hefir  þetta  hdr. : 
„En  þú,  Bergr,  heflr  dregiz  mjök  til  úspekta  við  oss 
brœðr",  þar  sem  útgáfurnar  hafa  „úvissu",  enn  það 
getr  ekki  verið  rétt.  I  45.  kap.,  þar  sem  sagt  er  frá 
því  er  Hallfreðr  vandræðaskáld  kom  til  Kolfinnu  í 
selinu,  hefir  afskrifari  smeygt  inn  þessari  vísu: 

Skildist  svo  við  skorðu  gulls, 
skæðr  í  vopna  hjaldri, 
erm  konuna  hefir  hann  kvatt  til  fulls 
og  kysti'  hana  síðan  aldri. 

Auk   Vatnsdæla  sögu  er  í  þessu  handr.  Hrafnkels  saga 

(miðr  góð  afskrift),  Fóstbræðra  saga  og  Þorsteins  þáttr 

hvíta. 

Vatnsdæla  saga  er  talið  að  muni  vera  færð  í  letr  um 

eða   litju   eftir   roiðja    13.  ö]d,      Tímatalið  í  síðari  hJut 


hennar  er  talsvert  ruglað,  og  er  það  einkum  frásfignin 
um  Þorkel  kröflu  og  dauða  Ingimundarsona.  Á  þetta 
bendir  Guðbr.  Vigfússon  í  Safni  til  s.  ísl.  I,  379—80. 

Kristnisaga,  Grettis  saga  og  Vatnsdæla  sjálfsegja, 
að  Þorkell  krafla  hafi  verið  Vatnsdæla  goði  þegar 
Friðrekr  biskup  kom  til  Islands,  enn  það  var  981,  að  hann 
væri  farinn  að  eldast  þegar  kristni  var  lögtekin  (1000) 
og  að  hann  lézt  á  uppvaxtarárum  Grettis  eða  á  árunum 
1011 — 1014,  „er  Grettir  var  eigi  á  íslandi"  (Grettis  s.). 
Getr  það  því  ekki  náð  neinni  átt,  sem  Vatnsdæla  segir, 
að  Þorkell  krafla  haíi  verið  12  ára,  þegar  Ingólfr  lézt, 
því  það  hlýtr  að  hafa  verið  skömmu  fyrir  1000,  og  á 
þeim  tíma  er  Þorkell  orðinn  Vatnsdæla  goði  að  vitni 
sögunnar  sjálfrar.  Inginiundarsynir  hafa  að  líkindum 
lifað  fram  undir  975,  og  þá  mun  Þorkell  hafa  tekið 
við  goðorðinu.  —  Þetta  hefir  Guðbr.  Vigfússon  alt  tek- 
ið  fram  í  ritgerð  sinni  „um  tímatal  í  Islendinga  sög- 
um". 

Vatnsdæla  saga  er  ein  af  hinum  beztu  sögum  norð- 
lenzkum,  þótt  hún  komist  ekki  til  jafns  við  Grettis 
sögu.  Kaflinn  um  Ingimund  og  Ingimundarsonu  er 
bezti  hlutr  sögunnar.  Að  því  er  snertir  viðreign  Ingi- 
mundarsona  við  Finnboga  ramma  og  Berg  enn  rakka, 
ber  henni  ekki  saman  við  Finnboga  sögu,  enn  þar  hlýtr 
Vatnsdæla  saga  að  öllum  líkindum  að  vera  áreiðanlegri, 
því  að  Finnboga  saga  er  að  ýmsu  leyti  miðr  áreiðan- 
leg. 

Ingimundr  gamli  ber  af  flestum  fornmönnum  að  mann- 
kostum,  og  er  það  nálega  eins   dænii>  að  hann  biðr  fyrir 

Hrolleifi  banamanni  sínum,  sem  vav  hið  mesta  illmenni 
og  einkis  góðs  verðr.  Ingimundarsynir  hafa  og  verið 
drengir  góðir,  og  kemr  göfuglyndi  þeirra  meðal  annars 
fram  í  því,  hversu  vel  þeim  kemr  saman  í  öllu,  þótt 
þeir  séu  ólíkt  skapi  farnir.  Rausn  og  drengskapr  hef- 
ir  lengi  síðan  verið  kynfylgja  Vatnsdæla. 

Aths.  Benedikt  Sveinsson  hefir  séð  um  þessa  út- 
gáfu  sögunnar.  Er  hún  samkvæm  útgáfu  V.  A.  að 
öðru  enn  því,  að  hér  er  grein  ger  á  stöfunum  æ  og  œ 
og  textinn  allr  borinn  saman  við  útgáfu  Guðbrands 
Vigfússonar.  Nafnaskráin  er  bœtt  til  muna.  Á  bls. 
86  er  skotið  inn  orði  (með  skáletri  í  svigum),  sem  auð- 
sjáanlega  á  þar  að  vera,  enn  vantar  í  útgáfurnar  og  hlýtr 
að  stafa  af  mislestri  á  tölu  í  öndverðu.  Víðar  sýnist 
textinn  aflagaðr  í  smáatriðum,  og  kynni  að  mega  leið- 
rétta  sumstaðar  með  samanburði  handrita,  enn  þess 
var  nú  engi  kostr. 


TÍMATAL. 


Ketill  raumr  lifir  á  síðari  hlut  8.  aldar  og  nokk- 

Vatnsdœlasaga. 


JVLaðr  er  nefndr  Ketill  ok  var  kallaðr  raumr. 
Hann  var  ríkr  maðr;  hann  bjó  á  þeim  bœ,  er 
í  Raumsdal  heitir;  þat  er  hórðarlega  í  Noregi. 
Hann  var  son  Orms  skeljamola  Hrossbjarnar  ** 
sonar  Raums  sonar  norðan  ór  Noregi.  Þá  vóru 
r;  fylkiskonungar  í  Noregi,  er  þessi  saga  gerðist.  ^ 
-  Ketill  var  ágætr  maðr  ok  vel  auðigr  at  fé,  rammr 
at  afli  ok  hinn  röskvasti  í  öllum  mannraunum, 
ok  hafði  verit  Lhernaði  hinn  fyrra  hlut  ævi 
sinnar,  enn  settist  nú  at  búum  sínum,  sem  aldr 
fœrðist  yfir  hann.  Hann  átti  Mjöll,  dóttur  Anar 
bogjsveigis.  Ketill  átti  son  með  henni;  hann 
er  Þorsteinn  nefndr;  hann  var  vænn  maðr  sjón- 
um;  engi  var  hann  ágætjsmaðr  á  vöxt  eðr  afl;  hann 
U>  var  átján  vetra  þá  er  þetta  var  tíðinda,  enn  þó 
var    athœíi   Þorsteins   ok  allr  fœrleikr  með  enu 

betra  meðaljagi  at  því  sem  þá  vóru  ungir  menn 

í  þenna  tíma  þóttust  menn  þess  verða  varir,  at 
úthlaupsmenn  eðr  illvirkjar  mundi  vera  á  leiðs 
þeiri,  er  liggr  á  milli  Jamtalands  ok  Raumsdals, 
því  at  engir  kómu  aftr  þeir  er  fóru,  ok  þótt 
saman  væri  fimtán  eðr  tuttugu,^])á  höfðu  þó 
engir  aftr  komit  ok  þóttust  menn  því  vita,  at 
frágerðamaðr  mundi  úti  liggja.  Menn  Ketils 
bónda  urðu  minst  fyrir  þessum  ófriði,  bæði  mann- 
*  drápum  ok  fésköðum,  ok  gerðu  menn  mikit  orð 
á  tij  ámælis,  at  sá  væri  mikill  vanskörungr,  er 
yfirmaðr  var  þess  heraðs,  at  engar  atgerðir  ^ 
skyldi  í  móti  koma  slíkum  óhœfum,  ok  kvóðu 
Ketil  nú  mjök  eldast,  enn  hann  g^f  sér  fátt  um, 
enn  þótti  þó  eftir  því  sem  þeir  sögðu. 

2.  Þat  var  eitt  sinn,  at  Ketill  mælti  við  Þor- 
stein  son  sinn:  „Önnur  gerist  nú  atferð  ungra 
manna  enn  þá  er  ek  var  ungr,  þá  girntust  menn 
á  nökkur  framaverk,  annattveggja  at  ráðast  í 
hernað,  eðr  aíla  fjár  ok  sóma  með  einhverjuni 
atferðum  þeim  er  nökkur  mannhætta  var  í,  enn 
nú  vilja  ungir  menn  gerast  heimaelskir  ok  sitja  við 
bakelda  ok  kýla  vömb  sína  á  miði  ok  mungáti^ 
ok  þverr  því  karlmenska  ok  harðfengi,  enn  ek 
hef^)  því  fjár  aflat  ok  virðingar,  at  ek  þorða  at 
leggja  mik  í  hættu  ok  hörð  einvígi.  Nú  hefir 
þú,  Þorsteinn,  lítinn  kraft  hlotit  afls  ok  vaxtar; 
t^0"  er  þat  ok  líkast,  at  þú  fyigir  þar  eftir  þinni 
/  athöfn  ok  fari  þar  eljan  eftir  ok  öll  tilræði,  því 
at    eigi    vilíu    víkjast    eítir  atferðum  enna  fyrri 

frænda  þinna,  ok  sýnir  þik  eftir  því  sem  þú  ert 
ásýndum  ok  mun  hugr  fylgja  vexti.  Þat  var 
ríkra  manna  siðr,  konunga  eðr  jarla,  várra  jafn- 
ingja,  at  þeir  lágu  í  hernaði,  ok  öfluðu  sér  fjár 
ok  frama,  ok  skyldi  þat  fé  eigi  til  arfs  teljar 
né  sonr  eftir  föður  taka,  heldr  skyldi  þat  fé  í 
haug  leggja  hjá  sjálfum  (þeim).  Nú  þótt  synir 
þeira  tœki  jarðir,  máttu  þeir  eigi  haldast  í 
sínum  kostum,  þótt  virðing  felli  til,  nema  þeir 
legði  sik  ok  sína  menn  í  hættu  ok  herskap, 
aflandi  svá  fjár  ok  frægðar,  hverr  eftir  annan, 
ok  stíga  svá  í  fótspor  frændum  sínum.  Nú 
ætla  ek,  at  þér  sé  ókunn  hermanna  lög,  ok  mætta 
ek  þau  kenna  þér ;  ertu  nú  ok  svá  aldrs  kominn, 
at  þér  væri  mál  at  reyna,  hvat  hamingjan  vil! 
unna  þér".  Þorsteinn  svarar:  „Eggjat  væri 
nú  ef  nökkut  tjóaði".  Hann  stóð  upp  ok  gekk 
í  brott  ok  var  enn  reiðasti.  Skógr  mikill  liggr 
á  milli  Raumsdals  ok  Upplanda,  er  almannavegr 
liggr  yfir,  þótt  nú  heftist  fyrir  þeim  meinvætt- 
um,  er  menn  hugðu  úti  liggja,  þótt  enginn  kynni 
frá  at  segja;  nú  þótti  sú  framaferð  mestatráða 
hér  bœtr  á. 

3.  Þat  var  litlu  síðarr  enn  þeir  feðgar  höfðu 
við  talazt,  at  Þorsteinn  gekk  út  einnsaman  frá 
drykkju,  ok  hyggr  þat  helzt  fyrir  sér,  at  hann 
mun  treysta  á  hamingju  föður  síns  ok  verða  eigi 
fyrir  atyrðum  hans,  heldr  vildi  hann  nú  leggja 
sik    í    nökkura  mannhættu;  hann  tók  hest  sinn 

ok  reið  einnsaman  til  skógar,  þangat  sem  honum 
þótti  helzt  ván  illvirkjanna,  þó  at  honum  þœtti 
lítil    ván   framgangsins  við  slíkt  ofrefli,  sem  hann 
þóttist  vita,    at  fyrir  mundi  búa;  vildi  hann  nú 
ok  heldr  leggja  lífit  á  enn  fara  at  erendislausu. 
Hann  hgfti  hest  sinn  við  skóginn,  ok  gekk  síð-  ^ 
an    í    hann    ok  fann  afstíg  einn,  er  lá  af  þjóð- 
götunni;    ok   sem  hann  hafði  lengi  gengit,  fann 
hann    í    skóginum  hús  mikit  ok  vel  gert.     Þor- 
steinn    "þóttist   vita,    at  þetta  herbergi  mundi  sá 
eiga,   er   stígana    hafði    bannat,  hvárt  sem  þeir 
vóru  einn  eðr   fleiri.     Síðan  gekk  Þorsteinn  inn 
í  skálann,    ok  fann  þar   stórar  kistur  ok  margt 
til  gœða.    Þar  var  skíða(hlaði)  mikill,  enn  ann-  7 
ars  vegar  vara  í  sekkum  ok  allskyns  varningr. 
Þar  sá  hann  rekkju  eina;  hon  var  miklu  meiri 
enn    nökkur    sæng,  er  Þorsteinn  hafði  fyrr  sét; 
þótti    honum    sá    œrit    hár,    er    þetta    rúm  var 
mátulegt.     Rekkjan    var    vel    tjölduð.     Þar  var^ 
ok  borð  búit  með  hreinum  dúl^um  ok  heiðrleg-  ^ 
um  krásum  ok  hinum  bezta  drykk.     Eigi  gerði 
Þorsteinn  at  þessum  hlutum ;  síðan  leitaði  hann 
sér  undanbragðs,  at  hann  væri  eigi  þegar  fyrir 
augum    þeim,    er    skálann    bygði,    því   at  hann 
vildi    fyrr   vita,   hvert  efni  honum  þœtti  í  vera, 
enn   þeir   tœkist   orðum   eðr   sæist.     Hann  fór 
síðan    upp    í   milli    sekkanna  í  vöruhlaðann  ok 
sat  þar.     Síðan    heyrði  hann  út  dyn  mikinn  er 
á  leið  kveldit,  ok  síðan  kom  inn  maðr,  ok  leiddi 

eftir  sér  hest ;  sjá  maðr  var  harðla  mikill,  hvítr  ^ 
var  hann  á  hár,  ok  fell  þat  á  herðar  með  fögr- 
um  lokkum.  Þorsteini  sýndist  maðrinn  vera 
hinn  fríðasti;  síðan  kveykti  þessi  maðr  upp  eld 
fyrir  sér,  enn  leiddi  áðr  hest  sinn  til  stalls; 
hann  setti  munnlaug  fyrir  sik,  ok  þvó  sik,  ok 
þerði  á  hvítum  dúk.  Hann  rendi  ok  af  verpli 
vænan  drykk  í  stórt  stéttarker  ok  tók  síðan 
til  matar.  Allt  sýndist  Þorsteini  athœfi  þessa 
manns  merkilegt  ok  mjök  hœversklegt;  miklu  var 
hann  meiri  maðr  enn  Ketill  faðir  hans,  ok  þótti 
hann,  sem  var,  manna  mestr.  Ok  er  skálabú- 
inn  var  mettr,  sat  hann  við  eld  ok  sá  í,  ok 
mælti:  „Skipan  er  hér  á  vorðin,  eldrinn  er  nú 
meir  fölskvaðr  enn  ek  hugða ;  hygg  ek,  at  hann 
hafi  verit  fyrir  skömmu  uppkveyktr,  ok  veit  ek 
eigi,  hvat  þat  veit,  ok  má  vera,  at  menn  sé 
komnir,  ok  siti  um  líf  mitt,  ok  er  þat  eigi  fyrir 
sakleysi,  ok  skal  ek  fara  ok  leita  um  húsit". 
Síðan  tók  hann  sér  eldiskíð,  ok  leitaði,  ok  kom 
j  þar  at,  sem  vöruhlaðinn  var.  Svá  var  þar  háttat 
at  ganga  mátti  af  hlaðanum  ok  í  einn  stóran 
reykbera,  er  á  var  skálanum.  Ok  er  spellvirk- 
inn  kannaði  hlaðann,  var  Þorsteinn  úti,  ok  gat 
skálabúinn  eigi  hitt  hann,  því  at  Þorsteini  var 
annarra  forlaga  auðit  enn  vera  þar  drepinn. 
Hinn  leitaði  þrysvar  um  húsit  ok  fann  eigL 
Þá  mælti  skálabúinn :  „Kyrt  mun  ek  nú  vera 
láta,    ok    er    óvíst    til    hvers    um  dregr,  ok  má 

vera,  at  þat  komi  fram  um  mína  hagi,  sem  mælt 
er,  at  illa  gefast  ill  ráð".  Síðan  gekk  hann 
aftr  til  hvílunnar  ok  tók  af  sér  saxit.  Svá 
sýndist  Þorsteini,  sem  þat  væri  in  mesta  ger- 
T  semi  ok  allliklegt  tiLbits,  ok  gerði  sér  þat  í 
hug  at  duga  mundi  ef  hann  næði  saxinu.  Hon- 
um  kom  nú  ok  í  hug  eggjan  feðr  síns,  at  þrótt 
ok  djarfleik  mundi  til  þurfa  at  vinna  slíkt  afrek 
eðr  önnur,  enjri)  frami  ok  fagrlegir  penningar 
mundi  í  móti  koma,  ok  hann  mundi  þá  þykkja 
betr  gengit  hafa  enn  sitja  við  eldstó  móður  sinn- 
ar.  Þá  kom  honum  ok  í  hug,  at  faðir  hans 
segði  hann  eigi  betra  til  vápns  enn  dóttur  eðr 
'aðra  konu,  ok  meiri  IsœQnid  væri  frændum  (hans) 
at  skarð  væri  í  ætt  þeira,  enn  þar  sem  hann 
var.  Slíkt  hvatti  Þorstein  fram  ok  leitaði  hann 
sér  þá  fœris  at  hann  mætti  einn  hefna  margra 
vanréttis,  enn  í  öðru  lagi  þótti  honum  þó  skaði 
mikill  um  manninn.  Siðan  sofnar  skálabúi,  enn 
Þorsteinn  gerir  tilraun  með  nökkuru  harki,  hve 
fast  hann  svæfi ;  hann  vaknaði  við  ok  snerist  á 
hlið,  ok  enn  leið  stund,  ok  gerði  Þorsteinn  til- 
raun  aðra  ok  vaknaði  hann  enn  við  ok  þó  minniVyfi 
Hit  þriðja  sinn  gekk  Þorsteinn  fram  ok  drap 
mikit  högg  á  rúmstokkinn  ok  fann  at  þá  var 
allt  kyrt  um  hann.  Síðan  kveykti  Þorsteinn  log 
ok  gekk  at  rekkjunni,  ok  vill  vita,  ef  hann  væri 
á  brautu.  Þorsteinn  sér  at  hann  liggr  þar,  ok 
svaf    í    silkí^kyrtu    gullsaumaðri    ok    horfði    (í) 

"*  íoft  upp.  Þorsteinn  brá  þá  saxinu  ok  lagði  fyrir 
ferjóst  enum  mikla  manni  ok  veitti  honum  mikit 
sár.  Þessi  brast  við  fast  ok  þreif  til  Þorsteins,  f^ 
<ok  kipti  honum  upp  í  rúmit  hjá  sér,  enn  saxit 
stóð  í  sárinu,  enn  svá  fast  hafði  Þorsteinn  til 
lagit,  at  oddrinn  stóð  í  beðinn,  enn  þessi  maðr 
var  fái/rammr  ok  lét  þar  standa  saxit,  sem 
komit  var,  enn  Þorsteinn  lá  í  milli  þilis  ok  hans.  ****« 
Hinn  sári  maðr  mælti:  „Hverr  er  sjá  maðr, 
er  mér  hefir  áverka  veittan?"  Hann  svarar: 
^Þorsteinn  heitir  ek  ok  em  ek  son  Ketils  raumsu. 
Maðrinn  mælti:  „Ek  þóttumst  vita  áðr  nafn 
iþitt,  enn  þó  þykkjumst  ek  frá  ykkr  feðgum  y? 
þessa  hafa  sízt  maklegr  (verit),  því  at  ek  hefir 
37kkur  lítit  eðr  ekki  mein  gert,  enn  nú  vartu 
heldr  til  skjótr^  enn  ek  heldr  til  seinn,  því  at 
eú  var  ek  á  brott  búinn  ok  (at)  hverfa  frá 
þessu  cjtáði,  enn  á  ek  alls  kosti  við  þik,  hvárt 
<ek  læt  þik  lifa  eðr  deyja;  nú  ef  ek  geri  eftir 
verðleik  ok  þú  hefir  til  stefnt,  þá  segði  engi 
frá  okkarri  sameign,  enn  ek  ætla  þat  nú  ráðleg- 
ast  at  láta  þik  þiggja  líf  þitt,  ok  mætti  mér 
verða  at  þér  gagn  ef  svá  vildi  takast.  Nú  vil 
ek  ok  segja  þér  nafn  mitt;  ek  heiti  Jökull  ok 
em  ek  son  Ingimundar  jarls  af  Gautlandi;   enn 

^'^eítir  hætti  ríkra  manna  sona  aflaða  ek  mér 
fjár,  þótt  heldr  væri  freklega  at  orkt,  enn  nú 
var  ek  búinn  til  brottferðar.  Nú  ef  þér  þykkir 
nökkut  veitt  í  lífgjöf  þinni,  þá  far  á  fund  föður 

niíns,  enn  hitt  þó  fyrr  at  máli  móður  mína  er 
Vigdís  heitir,  ok  seg  henni  einni  saman  þenna 
atburð  ok  ber  henni  ástsamlega  kveðju  mína 
ok  seg,  at  hon  komi  þér  í  frið  við  jarl  ok  fulla 
vingan  með  þeim  hætti,  at  hann  gifti  þér  dóttur 
sína  enn  systur  mína,  er  Þórdís  heitir.  Nú  er 
hér  gull,  er  þú  skalt  bera  til  jarteigna,  at  ek 
sendi  þik,  ok  þótt  henni  þykki  mikill  harmr 
sinn  eftir  mik,  þá  væntir  ek,  at  hon  virðir  meira 
ást  ok  orðsending  mína  enn  tilgerning  þinn ;  enn 
mér  segir  svá  hugr  um,  at  þú  munir  gæfumaðr 
verða;  nú  ef  þér  verðr  sona  auðit  eðr  þínum 
sonum,  þá  láttu  eigi  nafn  mitt  niðri  liggja  ok 
væntir  ek  mér  þar  gœða  af  ok  heíir  ek  þat  fyrir 
lífgjöfina".  Þorsteinn  bað  hann  nú  gera  sem 
honum  líkaði  um  lífgjöf  við  sik  ok  aðra  hluti, 
ok  kvaðst  þar  einkis  mundu  um  biðja.  Jökuli 
kvað  nú  vera  hans  líf  undir  sér,  —  „ok  all- 
mjök  muntu  eggjaðr  verit  hafa  þessa  verks  af 
feðr  þínum,  enda  hafa  mik  nú  at  fullu  bitit 
hans  ráð,  ok  sér  ek  at  þér  líkar  þótt  vit  deyim 
báðir,  enn  meiri  forlaga  mun  þér  auðit  vera;: 
eigi  eru  þeir  forustulausir,  er  þú  ert  fyrirmaðr,. 
sakir  áræðis  ok  karlmensku,  ok  betr  er  þá 
sét  fyrir  kosti  systur  minnar,  at  þú  fáir  hennarf 
enn  víkingar  fái  hana  at  herfangi.  Nú  þótt  þér 
sé  til  boðit  í  Gautlandi,  þá  far  þú  heldr  til 
eigna  þinna  í  Raumsdal,  því  (at)  eigi  munu 
föðurfrændr  mínir  þér  ríkis  unna  eftir  hans  dag^ 

enn  verða  má,  at  hörmungarvíg  liggi  í  kyni 
yðru,  ok  munu  menn  missa  saklaussa  frænda 
sinna.  Nú  seg  eigi  til  nafns  míns  alþýðu,  nema 
feðr  þínum  ok  frændum  mínum,  því  at  ævin 
heíir  ófögr  verit,  enda  er  nú  goldit  at  verðugu, 
ok  ferr  svá  flestum  ranglætismönnum.  Nú  tak 
hér  gullit  ok  haf  til  jarteigna,  enn  kipp  í  braut 
saxinu  ok  mun  þá  eigi  langt  verða  okkat 
viðtal".  Síðan  kipti  Þorsteinn  í  braut  saxinu, 
enn  Jökull  dó.  4* 

4.  Eftir  þessi  tíðindi  ríðr  Þorsteinn  heim, 
ok  er  hann  nálgaðist  bœinn,  sá  hann  marga 
menn  ríða  i  mót  sér  ok  kendi  þar  föður  sinn  ok 
marga  kunningja  ok  fóru  allir  hans  at  leita; 
ok  er  þeir  fundust,  kvaddi  Ketill  son  sinn  með 
blíðum  orðum  ok  þóttist  hann  ór  hejju  heimtan 
hafa  —  „ok  iðrumst  ek  þegar  eftir  þeira  orða 
er  ek  mælta  við  þik  til  frýju  eðr  áleitni".  Þor- 
steinn  svarar  ok  kvað  hann  lítt  hafa  fyrir  sét, 
hvárt  hann  kœmi  nökkurn  tíma  aftr  eðr  aldri, 
enn  kvað  hamingjuna  hafa  styrkt  nú  svá  sitt 
mál,  at  hann  hafði  heill  aftr  komit.  Enn  þótt 
þeir  kasti  þessum  orðum  fram  með  nökkurri 
'Stygð,  þá  urðu  þeir  brátt  vel  sáttir.  Segir  Þor- 
steinn  nú  feðr  sínum  allan  atburð  sinnar  ferð- 
ar.  Fyrir  þetta  verk  fekk  Þorsteinn  góðan 
orðstír  af  hverjum  manni,  sem  ván  var.  Síðan 
lætr  Þorsteinn  þings  kveðja  ok  kvómu  þar  allir 
bygðarmenn  ór  þeim  heruðum.     Á  þessu  þingi 

stóð    Þorsteinn    upp   ok  mælti:     „Þat  er  öllum 
^  yðr  kurrnigt_aLSfiila»  a^   ótti  sá,  er  á  heíir  leg- 
it  hér  um  hríð  af  stigamönnum,  at  menn  máttu 
eigi  fara  ferða  sinna,  hann  er  nú  af  ráðinn   ok  v 
endaðr.     Er    þat    ok    mest    undir    þessi    minni 
þingstefnu,  at  ek  vil,  at  hverr  taki  sitt  fé  þat  er 
átt  heíir,  enn  ek  mun  þat  eign^st  er  af_gengr".  ru 
Hér  at  var  gerr  góðr  rómr  af  mönnum,  ok  fekk 
Þorsteinn    virðing    mikla    með  öllu  sínu  tiltœki. 
Nafn  illvirkjans  vissi  eigi  alþyða  manna,  af  því^] 
at  þat  var  lítt  á  loft  borit. 

5.  Þat  var  einn  dag,  at  Þorsteinn  talar  við 
föður  sinn;  at  hann  mundi  fara  austr  á  fund 
Ingimundar  jarls,  sem  hann  hefði  heitit  Jökli; 
kvað  Ketill  þat  eigi  ráðlegt,  at  ganga  í  hendr 
óvinum  sínum  ok  bað  hann  heldr  heima  vera, 
—  „ok  þó  (at)  jarl  vili  eigi  grgnda  þér,  þá  má  ^* 
þó  vera,  at  nökkurir  verði  þér  ágangsamir  ok 
eigi  góðviljugir".  Þorsteinn  svarar:  „Því  heíir 
ek  heitit  Jökli,  sem  ek  skal  enda,  ok  þótt  ek 
bera  þaðan  hv^rigan  fót  heilan,  þá  skal  ek  þó 
fara".  Síðan  bjóst  Þorsteinn  ok  fór  til  Gautlands 
ok  helt  svá  til,  at  hann  kom  til  heimilis  jarls 
snemma  dags.  Jarl  var  farinn  á  veiðar  at 
ríkra  manna  sið.  Þorsteinn  gekk  inn  í  eina 
drykkjustofu  ok  settist  í  bekk  með  föruneyti 
sínu;  þá  kom  kona  jarls  í  stofuna  ok  leit  þá 
•er  komnir  vóru  ok  sá  at  vera  mundi  útlendir 
menn.     Hon   spurði   at,  hverir  þeir  væri.     Þor- 

steinn  kvaðst  norrœnn  vera,  —  „enn  ek  á  leynt 
erendi  við  þik,  ok  göngum    tvau  saman".    Hon 
gerði  svá.     Þá  mælti  Þorsteinn :    „Tíðindi  heíir 
ek    at  segja  þér,  víg  Jökuls  sonar  þíns".     Hon 
svarar:  „Þau  mega  mér  mikil  þykkja,  enn  eigi 
ólíkleg,    fyrir    sakir    hans    tiltektar    ok   vándrar 
aíhafnar,    enn    hvat    skyldir    þik     til    at    segja 
þessa  harmsögu  ok  fara  til  langan  veg?"    Þor- 
steinn    svarar:     „Mikit    dregr    mik  til  þess;  ek 
hét  honum  með  trúnaði  at  okkrum  skilnaði,   at 
ek    munda    á  yðvarn  fund  fara  ok  segja  satt  í 
frá    okkrum    skilnaði;    er    því  eigi  at  leyna,  at 
ek  varð  hans  banamaðr,  því  at  ófœrt  þótti  vár- 
um    mönnum    at    siíjar-^mdir ^  4ians._hendi,  sakir 
jnianndrápa    ok    férána,    enn  þó,  þér  at  segja  í 
trúnaði,  kom  ek  á  hans  vald  ok  átti  hann  kost 
at  drepa  mik  ef  hann  vildi,  enn  hann  gaf  mér 
líf  ok  lagði  þat  á  við  mik,  at  ek  skylda  á  þinn 
fund    fara    at    hans  orð&endingu,  ok  sjá  máttu, 
at    hœgra    væri    heima    enn  hætta  á  yðra  mis- 
^unn.    Nú  heíir  ek  hér  gull,  er  hann  kvað  yðr 
mundu    við    kannast    ok    bað    mik  þat  bera  til 
jarteigna,  at  þú  kœmir  mér  í  sætt  við  jarl  með 
þeiri    umleitan,    at    ek    fengi    dóttur  ykkra  mér 
til  konu,  er  Þórdís  heitir;  hann  kvaðst  ok  vænta 
N    at  meira  mundir  þú  virða  sending  hans    ok  til- 
skipun    enn    tilverknað    minn".     Vigdís  roðnaði 
við  mjök  ok  mælti:  „Djarfr   maðr  muntu  vera, 
^nn  þat  hygg  ek,  at  þú  segir  sannindi  af  ykkr- 

um  fundi,  ok  ef  Jökull  gaf  þér  líf,  þá  væri  þat 
mitt  ráð,  at  þú  fengir  þat,  því  þú  at  ert  giftuxæn-  a  ^ 
legr    maðr    at    sjá;    enn   fyrir  bœnarorð  Jökuls 
sonar  míns  mun  ek  byrja  mál  þitt  við  jarl,  enn 
þú  ver  í  leynum  fyrst".    Ok  er  jarl  kom  heimr 
þá  gekk  drotning  á  fund  hans  ok  mælti:  „Tíð- 
indi  er  yðr  at  segja,  þau  er  bæði  okkr  henda". 
Jarl    svarar:      „Þú    munt    segja    dauða   Jökuls 
sonar    míns".     Hon    kvað    þat   satt  vera.Vjarl 
mælti:  „Eigi  mundi  hann  sóttdauðr  verða".  Hon  ^ 
svarar:     „Þat    er  satt,   at  hann  var  veginn,  ok 
sýndi    hann    áðr    mikinn    drengskap;    hann  gaf 
þeim    manni    líf,    er    þat    gerði,  ok  sendi  hann 
hingat  á  várt  vald  með  sönnum  jarteignum,  at 
þú  gæfir  honum  grið  ok  upp  sakirnar,  þó  (at)  mikl- 
ar    sé;    verða    mætti   þér  ok  styrkr  at  mannin-    , 
um,    ef   þú    efldir  hann  með  mægðum  ok  gjaf-  A 
orði    dóttur    þinnar    at    tilskipan    Jökuls;    hefir 
hann  ok  ætlat,  at  þú  mundir  nökkurs  virða  hans 
síðustu  bœn;  máttu  ok  sjá,  hversu  trúlyndr  þessi  r 
maðr  hefir  verit  í  sínum  heitum,  þar  sem  hann 
fór    hingat    í    ófriðarstað    frá    eignum    sínum  í 
hendr    oss.     Nú    væntir  ek  fyrir  minn  flutningrp^ 
enn    sonar    þíns    orðsending,  at  þú  munir  gera 
sem  ek   beiðir,  ok  lítið  hér  á  jarteignir".     Hon  ^ 
sýnir  honum  þá  gullit.     Jarl  blés  þá  við  mœði- 
lega  ok  mælti:  „Margt  hefir  þú  mælt  okmjök  djarf- 
lega,    at  ek  munda  þeim  manni  gera  sœmd,  er 
drepit  hefir  son  minn,    ok   væri  sjá  maðr  heldr 

dauða  verðr  enn  eigi  virjgjafa".     Drotning  mælti: 
„A  hitt  er  at  líta,  herra,  hvat  í  er,  at  virða  orð 

"  Jökuls  ok  dygð  mannsins  at  ganga  á  vald  þitt; 
í  annan  stað  aldr  þinn  mikinn,  at  þú  þarft  for- 
stjóra  fyrir  þér,  ok  mun  sjá  maðr  þar  vel  til 
fallinn.  Nú  svá  sem  Jökull  gaf  honum  líf,  ok 
átti  áðr  alls  kosti  við  hann  ok  sótti  sjá  maðr 
giftu  til  hans  svá  óvænlega  sem  hann  stefndi,  Of^ 
þá  er  ok  einsætt  at  eigi  farim  vér  þeim  sigri,  h~*> 
eðr  hamingju  manns  þessa  enn  drengilegu  ór- 
ræði    sonar    okkars,    ok    er    þat    mikill    sigr  at 

r  haga  svá  sem  Jökull  gerði,  at  gefa  þeim  líf,  er 
Jvílíkar  sakir  hefir  við  oss  gert,  ok  er  þat  hin 
mesta  skömm  at  gera  honum  nú  mein,þarsem  ^ 
hann  er  kominn  á  várt  traust".  Jarl  mælti: 
„Allmjök  fylgir  þú  þessum  manni  ok  heíir  þér 
vel  á  hann  litizt,  ok  fyrir  víst  vil  ek  sjá  hann 
ok  virða  fyrir  mér,  hverr  slægr  mér  þykkir 
í  vera  ok  mun  honum  þat  miklu  skifta,  hvern 
veg  mér  virðist  hann  fyrir  augum".  Síðan  var 
Þorsteinn  fram  leiddr  ok  stóð  hann  fyrir  jarli, 
enn  drotning  hafði  svá  til  stilt,  at  honum  var 
runnin  hin  mesta  reiði.  Þorsteinn  mælti:  „Allt 
er  nú,  herra  jarl,  á  yðru  valdi  uni^minn  Jiag :  ^f^ 
er  yðr  nú  ok  kunnigt,  hvat  erendum  ek  hefir 
hingað  sagt;  vil  ek  ok  biðja  yðr  til  sætta,  enn 
kvíða  engu,  hvat  þér  vilit  gert  hafa;  er  þat  ok 
höfðingja  siðr  at  veita  þeim  líf,  er  sjálfkrafa  ganga 
upp   á  þeira  náð^.     Jarl  mælti:     „Svá  lízt  mér 


14  VATNLDŒLA  SAGA 


á  þik  sem  ek  muna  gefa  þér  líf ;  mun  þat  nú  ok 
vænst  til  sonar  bóta,  at  þú  gangir  í  sonar  staðr 
ef  þú  vilt  með  mér  vera,  því  at  hamingju  mót 
„  er  á  þér;  er  þat  ok  eigi  stórmannlegt  at  stríða 
þeim,  er  á  vald  manns  gengr".  Þorsteinn  þakk- 
ar  jarli  lífgjöfina,  ok  var  hann  þar  um  hríð,  ok 
könnuðust  menn  hugi  við.  Jarl  fann  brátt,  ai 
Þorsteinn    var    vitr    maðr  ok  merkilegr  í  öllunr* 

T    háttum.      Þat   var  eitt  sinn,  at  Þorsteinn  mæltó 
til   jarls:      „Nú    vil    ek    vita,  hvers  af  er  kostr 

^lt  um  rnægðirnar  við  yðr,  herra".  Jarl  svarar: 
„Eigi  vil  ek  því  afneita,  því  (at)  veramá,  atþat 
sé  til  hamingju  várrar  ættar,  enn  þat  vil  ek 
þú  sér  með  oss".  Þorsteinn  mælti:  „Því  vil 
ek  játa  ok  kunna  þökk  at  vera  hér  meðan  þér 
lifið,  enn  eigi  munu  menn  uaiia  mér  hér  metorða  ^ 
eftir  þinn  dag  ok  verðr  hverr  eftir  sínum  for- 
lögum  at  leita".     Jarl  kvað  líklega  slíkt  mælt. 

6.  Litlu  síðarr  reið  Þorsteinn  [heim]  ok  seg- 
ir  feðr  sínum  alla  ráðastofnan  ok  bað  hann  tii 
ferðar,  ok  svá  gerði  Ketill.  Jarl  bjó  veizlu,  | 
enn  Þorsteinn  sótti  til  með  Raumdœla  ok  mörgu^ 
stórmenni,  enn  veizlan  var  prvdd  góðum  til-  <** 
föngum ;  gekk  hon  út  með  enni  mestu  sœmd 
ok  stórum  fégjöfum,  ok  skildust  þeir  jarl  ok 
Ketill  með  enni  mestu  vináttu,  Þorsteinn  var 
eftir  með  konu  sína.  Jafnan  frétti  Þorsteinn 
viugjarnleg  orð  til  sín  frá  jarli.  Brátt  váru 
ástir    góðar    með    þeim     Þorsteini    ok    Þórdísi, 


\ 

Þess  er  getit  eitt  kveld,  at  menn  kvómu  tif- 
jarls  með  þeim  tíðindum,  at  þeir  sögðu  lát  Ket- 
ils  raums  ok  þat  með,  at  menn  vildu,  at  Þor- 
steinn  fœri  aftr  til  áttjarða  sinna  ok  ríkis.  ^ 
Þorsteinn  bar  þetta  mál  fyrir  konu  sína  ok 
jarl;  hon  bað  hann  fyrir  sjá,  ok  kvaðst  því  vilja 
at  fylgja,  sem  hann  vill.  Honum  kvaðst  mest 
í  hug  at  fara  heim,  taldi  þat  sízt  öfundar  eyri 
ok  allir  mundu  honum  þar  bezt  sœmdar  unna.\/ 
Þessu  ráði  samþykti  ok  jarl  ok  kvað  líklegt,  at 
heima  mundi  honum  auðit  verða  framgangs 
heldr  enn  hjá  ókunnu  fólki.  Brátt  eftir  þetta 
tók  jarl  sótt;  hann  heimti  til  sín  Þorstein  mág 
sinn  ok  svá  dóttur  sína,  ok  mælti:  „Búit  nú 
ferð  yðra  svá  héðan  í  braut,  at  þatsémeð  mik- 
illi  sœmd  í  fjárhlutum  ok  auðæfum,  ok  megu 
frændr  várir  því  þó  vel  una,  at  þeim  sé  hér 
ríki  allt  upp  gefit  í  landi  með  því  öliu,  sem  hér 
fylgir.  Enn  ef  ykkr  verðr  sonar  auðit,  látið 
hann  hafa  mitt  nafn".  Þorsteinn  kvaðsvávera 
skyldu,    enn    því    kvaðst    hann    eigi    eftir  jarls 

k  tigp  leita,  at  frændr  hans  vóru  ótígnir.  -^^UJt  Vx 
7.  Ingimundr  jarl  andaðist  litlu  síðarr,  enn 
Þorsteinn  fór  heim  til  eigna  sinna,  ok  tók  við 
föðurleifð  sinni;  hann  var  í  hernaði  á  sumrum 
ok  aflaði  fjár  ok  virðingar,  enn  sat  heima  at  bú- 
um  sínum  at  vetrum  ok  þótti  enn  mesti  sóma- 
maðr.     Ingjaldr  hét  maðr,  er  bjó  í  Hefni,  norðr 

»    á  Hálogalandi;  hann  var  böndi  hraustr,  ok  var 

i  hernaði  á  sumrum,  enn  sat  um  kvrt  á  vetrum. 
Þat  var  vingott  með  þeim  Ingjaldi  ok  Þorsteini. 
Ingjaldr    var    góðr    búþegn   ok  mikilhœfr  maðr. 
Þorsteinn  átti  son  við  konu  sinni,  ok  er  sveinn- 
inn    var  fœddr  var  hann  borinn  at  feðr  sínum. 
Þorsteinn  leit  á    hann   ok    mælti:     „Sjá  sveinn 
skal  heita  Ingimundr  eftir  móðurfeðr  sínum,  ok 
væntiek  honum  hamingju  sakir  nafns".  Sveinn- 
innvarsnemma  með  miklum  þroska.     ÞeirÞor^ 
steinn  ok  Ingjaldr  áttu  vinaboð  saman  á  hverju 
hausti,    þá    er    þeir  kvómu  ór    víkingu;  ok  eitt  * 
sinn    er    Ingjaldr    var    at    veizlu    hjá  Þorsteini, 
þá  rann  sveinninn  Ingimundr  at  Ingjaldi.     Hann 
mælti    þá:      „Hamingjusamlegr  sveinn  ertu,  ok 
fyrir    vináttu  okkar  föður  þíns,  þá  vil  ek  bjóða  •* 
þér    heim    til  mín  til  slíks  fóstrs,  sem  ek  kann 
at    veita    þér    bezt".      Þorsteinn    kvaðst    þiggja 
mundu    boðit,    ok  fór  sveinninn  heim  með  Ing- 
jaldi.       Grímr    hét    son    Ingjalds,    enn    annarr 
"1    Hrómundr:    þeir    vóru   vænlegir  menn  ok  gerð- 
ust    fóstbrœðr    Ingimundar.      Þeir  Þorsteinn  ok 
Ingjaldr    heldu    uppteknum    hætti    um   heimboð 
ok    veizlugerðir,    ok    þóttust    menn  hafa  iðgjöld4^ 
Ketils,    þar    sem  Þorsteinn  var,  þótt  hann  væri 
maðr  minni  vexti,  eðr  eigi  svá  sterkr,  sem  hann 
var.      Þat    var    eitt    sinn  þá  er  Ingimundr  hitti 
föður    sinn,    at    hann    mælti:     „Gott  fóstr  hefir 
þú    mér    fengit,    enn    nú  vil  ek  at  þú  fáir  mér   I 
skip,    ok  vil  ek  herja  i  sumar  eftir  hætti  hinna 


VATNSDŒLA  SAGA  17 


fyrri    frænda  minna;  em  ek  nú  svá  aldrs  kom- 

*    inn,    at   ek  má  vel  slíkt  starfa,  ok  vil  ek  kosta 

Kjtíl    þessar    ferðar    sjálfr    ok    þú,  enn  eigi  fóstri 

minn ;    enn    veit    ek,    at  ek  má  hafa  af  honum 

slíkt  er  ek  vil".    Þorsteinn  kvað  þessa  vel  leitat, 

—  „ok  mun  ek  fá  þér  eitt  skip".    Ingimundr  kvað 

eigi  minna  mega  við  hlíta,  ok  fór  heim  ok  seg- 

ir  fóstra  sínum.     Ingjaldr  svarar:    „Þat  er  gott 

"tíftag,  enn  ek  skal  fá  Grími  annat  skip  ok  skuluð 

þit  fara  báðir  samt  með  forsjó  ok  athy_gli;  var-  %£ 

izt    ok    (at)    leggja    þar  at,  sem  ofijbfli  er  fyrir, 

er    ok    þat    meiri    virðing    at    aukast    af  litlum 

^^fnum,    enn  at  hefjast  hátt  ok  setjast  með  læg- 

ingu".     Síðan    réðust    þeir   í  hernað  Ingimundr 

ok   Grímr,    ok   fóru  vel  með  víkingskap  sínum; 

lögðu    eigi    at,    þar  at  eigi  sætti  ráði,  ok  fengu 

fimm  skip  at  hausti  ok  vóru  öll  vel  búin  at  vápn-  *f~> 

um    ok  mönnum  ok  öllum  herskap.     Þat  sýnd- 

ist    brátt,   at  Ingimundr  var  djarfr  í  framgöngu 

^ok    góðr  drengr,  traustr  til  vápns  ok  harðfengi, 

vinhollr    ok    góðgjarn,    fastnæmr    við  vini  sína, 

ok  svá  mátti  höfðingja  bezt  farit  vera,  sem  hon-  ***** 

um   var  í  fornum  sið.     Hann  lýsir  yfir  því  fyr- 

ir    Grími,  at  hann  ætlaði  heim  til  föður  síns  at 

hausti    ok    vera  þar  um  vetrinn  nökkura  stund 

með  tuttugu  menn;  ok  svá  gerðu  þeir.   Þat  fanst 

\j J^holdvj  at  Þorsteini  (þótti)  nökkut  svá  vita  ofsa 

*~  þarvist    þeira    ok    eigi    með   fullri  forsjó.     Ingi- 

mundr    svarar:     „Eigi    lízt    mér    svá,    ok    eigi 

áttu  svá  at  mæla,  ok  sannlegra  er  hitt,  at  þú 
beiðist  slíks  í  móti,  sem  þú  vill  af  fjáraflanum 
eftir  siðvenju  hermanna,  ok  neyta  þess  svá  at 
sœmd  fylgi.  Nú  samir  þér  vel  §.t  veiia-os^ 
i**  vistina  með  várum  tilföngum".  Þórdís  mælti: 
„Vel  er  slíkt  mælt  ok  drengilega,  ok  svá  mundi 
gert  hafa  móðurfaðir  þinn".  Þorsteinn  mæltir 
„Ek  skal  ok  svá  gera  ok  er  skörulega  mælt".V 
Þar  eru  þeir  um  vetrinn  fram  um  jól,  ok  er 
þar  góð  vist  ok  glaðleg.  Ollum  þótti  mikils< 
um  Ingimund  vert,  bæði  um  háttu  hans  ok  yfir- 
bragð ;  hann  var  kœnn  við  alla  leika  ok  at  allri 
atgervi  vel  fœrr,  ok  óágjarn  við  sér  minni  menn,. 
enn  harðfengr  ok  framgjarn  við  sína  óvini.  Ok 
^\  er  jól  leið  mælti  Tngimundr  til  föðursíns:  „Nú 
J&-  munu  vér  kumganar  fara  til  fóstra  míns,  ok 
vera  þar  þat  er  eftir  er  vetrar,  því  at  hana 
mun  kunna  þökk  at  vér  sém  þar".  Þorsteinn 
mælti:  „Hitt  þœtti  mér  nú  ráð,  at  þú  værir 
með  oss  í  vetr,  frændi."  Ingimundr  kvaðst 
fyrir  hinu  ráð  hafa  gert,  ok  svá  gerðu  þeir. 
Ingjaldr  tók  við  þeim  forkunnar  vel  ok  sýndi 
á  sér  öfúsusvip,  ok  vóru  þeir  þar  um  vetrinn  þat 
er  eftir  var;  ok  er  váraði  þá  segir  Ingimundr, 
at  hann  vill,  at  þeir  búi  ferð  sína  í  hernað,  segir 
þá  nú  til  alls  betr  fœra  enn  fyrr.  Ingjaldrkvað 
þat    sannindi.     Síðan    fóru    þeir  annat  sumar  í 


hernað,  ok  fengu  miklar  tekjur  fjár  af  reyfurum  }„{, 
ok  ránsmönnum  þeim  sem  lögðust  á  fé  bœnda  eðr 

kaupmanna;  fóru  svá  um  sumarit.  Þá  mælti 
Ingimundr:  „Ef  eigi  verða  stórar  mannraunir 
í  varum  ferðum,  þá  er  einsætt  at  fara  með 
hernaðinum  drengilega".  Allir  hlýddu  hans 
boði  ok  banni,  ok  er  nökkut  svá  var  haustat 
kómu  þeir  við  Svíasker;  þar  vóru  víkingar  fyrir 
ok  bjuggust  þegar  hvárirtveggja  til  bardaga  ok 
börðust  fyrst  með  skotum  ok  grjóti.  Engi  var 
liðsmunr.  Þar  urðu  margir  menn  sárir  af  hvárum- 
tveggjum.  Ingimundr  fekkþar  góðan  orðstírþann  ff^ 
dag,  ok  sannlega  þóttust  þeir  góðum  höfðingja 
þjóna,  er  hans  menn  vóru.  Ok  er  kveldaði 
varð  á  hvíld  nökkur  bardaganum.  Ingimundr 
mælti    þá:     „Látum    eigi    þat    á  íinnast,  at  vér 

**+  letimst  þótt  þessi  fundr  haíi  hóti  heldr  verit 
með  nökkurri  mannhættu".  Þá  stóð  maðr  upp 
á  skipi  þeira,  sem  fyrir  vóru;  hann  var  bæði 
mikill  ok  vasklegr;  sjá  mælti :  „Hverir  eru 
þessir  menn,  er  við  oss  hafa  barizt  í  dag,  enrt 
þat  er  ósiðlegt,  at  menn  hafast  eigi  orð  við;  eru 

^  hér  ok  engar  sakir  í  milli  áðr,  svá  at  ek  vita." 
Ingimundr  svarar:  „Ef  þú  spyrr  at  forráðs- 
mönnum  várs  liðs,  þá  heitir  annarr  Ingmundrr 
enn  annarr  Grímr,  eðr  hverr  ertu?"  Hann  svar- 
ar:  „Sæmundr  er  mitt  nafn;  em  ek  ok  formaðr 
þessa  liðs,  sygnskr  maðr  at  ætterni ;  kunnigt  er 
mér  ok  um  yðr  frændr,  ok  þar  sem  vér  erum 
samlendir  menn,  þá  samir  oss  betr  at  vera 
eins   liðs   enn  berjast;  höfum  vér  ok  góða  eina 

frétt  til  yðvar.      Nú   viljum    vér  mæla  til  ving- 
anar  við  yðr,  eigi  fyrir  því,   at  vér  þyrfim  frið- 
ar  at  biðja  fyrir  liðsmunar  sakir."      Ingimundr 
svarar:      „Vel    viljum    vér  þetta  mál  virða,  ok 
leggja    eigi    til    hallmælis ;    nú    munu    vér    eigi 
kjósa    oss    þann    hlut    til    handa  at  girnast  við 
yðr  til  óvíss  frama,  enn  hafa  nu  handtekinn  frið 
ok  vináttu  yðra".      Nú  settu    þeir    grið  ok  frið 
sin  í  milli,  ok    heldu    síðan    allir  saman  þat  er 
eftir  varsumarsins,    ok    varð    þeim  nú  gott  til 
fjár  ok  sóma  ok  sigldu  um  Sognsjó  um  haustit. 
Sæmundr  kvað  (þá)  þar  skiljast  mundu  ok  finn- 
ast  þar  at  sumri  með  vináttu.     Ingimundr  játt- 
ar  því.     Sæmundr  helt  nú  í  fjörðinn,  enn  Ingi- 
mundr    sigldi    norðr    með  landi    ok  hafði  mörg 
skip  ok    mikit    fé ;    hann  fór  til  föður  síns  með 
sextigu  manna.      Grímr  mælti:    „Ætlar  þú  eigi 
nú,  fóstbróðir,  at  feðr  þínum  þykki  œrnir  gestir." 
Hann  kveðst  ætla,   at  nú  væri  nær  hófi.      Þor- 
steiun  gekk  í  mót  syni  sínum,   ok  bauð  honum 
með    allri    ölúð.      Ingimundr    kvaðst    svá    gera 
mundu.     Þorsteinn  vejtti  þeim  stórmannlega  um 
vetrinn,  ok  kvaðst  vel  við  una  at  eiga  þvílíkan 
son,    ok    kvaðst    hafa     snemma    sét    á    honum 
frændagiftu,  —  „ok  svá  sem  ek  sé  at  þinn  þroski 
vex,   þá    skaltu    hafa    af  mér  því  meiri  sóma". 
Ingimundr    var    þar  um  vetrinn,  ok  þótti  mjök 
fara  vaxandi  hans  virðing.     Því  meirr  lét  hann 
til  sín    koma    um    fégjafir    ok  aðra  stórmensku 

sem  föngin  vóru  nœgri;  enn  er  váraði,  þá  rœddu 
þeir  um  ferðir  sínar  fóstbrœðr.  Grímr  kvaðst 
eigi  mundu  um  breyta  ok  fylgja  honum.  Síðan 
réðust  þeir  í  hernað  ok  kom  Sæmundr  til  móts 
við  þá  sem  mælt  var,  ok  fóru  allir  samt  um 
sumarit.  Þeir  áttu  saman  félag  um  þrjú  sumur 
í  samt  fyrir  vestan  haf,  ok  öfluðu  fjár  ok  góðs 
orðróms.  Ingimundr  var  fyrir  þeim  öllum  uni 
ráðagerðir  ok  vitsmuni  ok  allan  skörungskap 
ok  var  þeira  félagsskapr  á  allan  máta  merki- 
legr.  Ingimundr  var  með  feðr  sínum  á  vetrum; 
þóttist  Þorsteinn  ok  aldri  fullmikinn  geta  gert 
sóma  Ingimundar  sonar  síns,  þegar  hann  sá, 
hvílíkr  maðr  hann  vildi  verða.   ^ 

8.  Þess  er  getit  et  síðasta  sumar  er  þeir 
Sæmundr  áttu  fé  saman,  ok  kvómu  þá  með 
miklu  meira  herfangi  enn  fyrr,  þá  gerðust  þau 
tíðindi  í  Noregi,  at  herr  samnaðist  saman  austr  <- 
við  Jaðar,  ok  var  þá  kominn  nálega  allr  land- 
herr  í  tvá  staði;  var  þar  öðrum  megin  Haraldr, 
er  ýmist  var  kallaðr  Dofrafóstri  eðr  lúfa;  hann 
barðist  í  mót  landshöfðingjum,  ok  átti  þann  enn 
síðasta  bardaga  áðr  hann  ynni  alt  land  undir 
sik  er  hann  barðist  í  Hafrsíirði,  sem  víða  getr 
í  sögum,  ok  í  því  bili  kómu  þeir  Ingimundr  ok 
Sæmundr  í  land  sem  sagt  var  áðr,  þar  nær, 
sem  herrinn  var  saman  kominn.  Þá  mælti  Ingi- 
mundr:      „Hér    horfist    nú    til    mikilla    tíðinda, 


því  at  hér    eiga    hlut  í  allir   enir  stœrstu  menn 

innan  lands,  þótt  ek  telja  Harald  konung  mest 
verðan,  ok  sá  maðr  er  mér  vel  at  skapi,  ok 
vil  ek  honum  bjóða  mitt  lið,  því  at  eigi  er  þat 
við  hváriga  muni."  Sæmundr  kvaðst  eigi  mundu 
hætta  lífi  sínu  fyrir  hans  sakir;  kom  hann  ok 
eigi  í  þann  bardaga.  Ingimundr  svarar:  „Sjá 
máttu,  fóstbróðir,  at  mikill  er  afli  konungs,  eðr 
hvárt  þeim  gegnir  betr,  er  með  honum  eru,  eðr 
hinum,  er  í  mót  honum  standa;  at  því  er  ek 
hygg  mun  hann  þat  ok  góðu  launa,  þeim  er 
honum  veita  nú  sœmd  ok  eftirgöngu;  enn  mér 
niundi  þykkja  óvíst,  hvat  fyrir  lægi  ef  eigi  er 
hans  vili  gerr,  ok  mun  þat  skilja  með  okkr." 
Síðan  sigldi  Sæmundr  frá  ok  inn  eftir  Sognsjó 
með  sitt  lið.  Enn  Ingimundr  sigldi  inn  í  Hafrs- 
fjörð  ok  leggr  at  skipaflota  Haralds  konungs. 
Þessir  höfðingjar  vóru  mestir  í  mót  Haraldi 
konungi,  Þórir  haklangr  ok  Ásbjörn  kjötvi;  þeir 
höfðu  allmikit  lið  ok  harðsnúit.  Ingimundr 
lagði  at  við  lyftingina  á  konungs  skipinu,  ok 
kvaddi  konung  á  þessa  leið:  „Heill,  heill, 
herra!"  Konungr  svarar:  „Vel  fagnar  þú,  eða 
hverr  ertu?"  „Ingimundr  heiti  ek,  ok  em  (ek) 
Þorsteinsson,  ok  því  hér  kominn,  at  ek  vil  bjóða 
yðr  mitt  lið,  ok  hyggjum  vér  þá  betr  hafa  er 
yðr  veita,  enn  hina  er  við  rísa;  em  ek  nýkom- 
inn  ór  hernaði  með  nökkurum  skipum."  Kon- 
ungr  tók  vel  hans  máli,  ok  kvaðst  (hans)  heyrt 
hafa  getit  at  góðum  hlutum  —  „ok  þat  munda  ek 

vilja,  at  þér  yrði  launat  þitt  starf,  því  (at)  ek  skal 
allan  Noreg  undir  mik  leggja,  ef  hamingjan 
lofar,  ok  mikinn  mun  á  ek  at  gera  yðar  ok 
þeira,  er  nú  hlaupast  á  braut  í  flokka  fjánd- 
manna  várra,  eðr  til  eigna  sinna,  sem  ek  hefir 
sjmrt,  at  Sæmundr  heíir  gert,  félagi  þinn,  ok 
kalla  ek  meira  manndóm  sýnast  í  slíkum  til- 
íektum  sem  þú  hefir  haft".  Ingimundr  segir  Sœ- 
rnundi  margt  þjóðvel  gefit. 

9.  Eftir  þetta  kvóðu  við  lúðrar  um  allan 
herinn,  ok  bjuggust  menn  til,  hverr  eftir  sínum 
<efnum.  Þenna  bardaga  átti  Haraldr  konungr 
mestan;  þá  var  með  honum  Rögnvaldr  af  Mœri 
í)k  margir  aðrir  stórir  höfðingjar,  ok  þeir  ber- 
serkir,  er  Ulfheðnar  vóru  kallaðir;  þeir  höfðu 
^argstakka  fyrir  brynjur,  ok  vörðu  framstafn  á 
íkonungs  skipinu,  enn  konungr  sjálfr  varði  lyft- 
ingina  með  hinni  mestu  prýði  ok  karlmensku; 
jmátti  þar  sjá  mörg  högg  bæði  ok  stór.  Nú 
gerðust  brátt  mörg  tíðindi  ok  stór  á  skamri 
stundu  í  höggum  ok  spjótalögum  með  grimmlegri 
grjótflaug;  gerðist  nú  skjótt  mikit  mannfall  af 
hvárumtveggjum.  Ingimundr  fylgdi  vel  Har- 
aldi  konungi  ok  aflaði  sér  góðs  orðs.  Fundin- 
um  lauk  svá,  sem  mörgum  er  kunnigt  ok  full- 
frægt  er  vorðit,  at  Haraldr  konungr  fekk  ágæt- 
an  sigr  ok  varð  síðan  einvoldugr  yfir  öllum 
Noregi;  hann  launaði  höfðingjum  öllum  þeim 
&Y  honum  fylgdu,    ok  svá  hverjum  öðrum  með 


24  VATNSDŒLA   SAGA, 


hinni  mestu  stórmensku.  Rögnvaldi  gaf  hann 
jarldóm,  ok  mælti:  „Þú  hefir  sýnt  mikinn 
manndóm  í  fylgd  þinni  við  mik;  þú  heíir  ok 
látit  son  þinn  fyrir  mínar  sakir,  ok  má  hanm  r 
eigi  aftr  gjalda,  enn  hitt  má  ek,  at  launa  þér 
sœmdum,  fyrst  því  at  verða  jarl  ok  þar  með 
eyjar  þær,  er  liggja  fyrir  vestan  haf,  er  Orkn- 
eyjar  heita ;  þær  skaltu  hafa  i  sonar  bœtr ;  marg- 
an  annan  sóma  skaltu  þiggja  af  mér;"  ok  þat 
efndi  konungr.  Rögnvaldr  sendi  vestr  Hallað 
son  sinn,  ok  gat  hann  eigi  haldit  ríkinu  fyrir 
víkingum.  Þá  sendi  hann  Torf-Einar  son  sinn> 
ok  lézt  vænta,  at  hann  mundi  halda  ríkinu..  v^ 
Hann  var  jarl  fyrstr  á  Orkneyjum,  ok  af  hon- 
um  eru  komnir  allir  Orkneyja  jarlar,  sem  segir 
í  ævi  þeira.  Haraldr  konungr  gaf  mörgum  stór 
lén  fyrir  sína  fylgd  ok  virði  svá  mikils  við> 
menn,  hvárt  með  honum  höfðu  verit  eðr  mótir 
at  alla  gœddi  hann  þá  at  nökkurum  hlutum, 
enn  hina  sem  honum  höfðu  mótsnúnir  verit, 
rak  hann  ór  landi,  meiddi  eðr  drap,  svá  at 
engir  fengu  nökkura  viðréttu.  Síðan  mælti  kon- 
ungr  til  Ingimundar:  „Mikla  vináttu  hefir  þú 
við  mik  sýnt,  enn  aukit  sjálfum  þér  frama; 
skal  ek  ávalt  þinn  vin  vera;  enn  hlutskifti  þitt 
skulu  vera  þrjár  skipshafnir ;  þar  með  skaltu  hafa 
herbúnað  allan  þeira  víkinga,  er  þú  barðist 
við,  ok  til  marks,  at  þú  hefir  verit  í  Hafrsfirði, 
skaltu    eignast    at    gjöf  jilut    þann,    er  átt  hefir 

Kjötvi,  sem  hann  hafði  mestar  mætr  á;  nú  er 
þat  meirr  til  sanninda  þessa  fundar,  enn  þat 
sé  mikit  fé,  en  þó  sœmd  í  at  þiggja  af  oss; 
enn  þá  er  vér  hafim  skipat  ríki  várt,  skal  ek 
launa  þér  liðsemdina  með  heimboði  ok  vingjöf-  Ý** 
um".  Ingimundr  þakkar  konungi  gjafir  ok  góð 
orð,  ok  skildust  með  því.  Konungr  sagðist  ok 
minnugr  vera  skyldi  Sæmundar  fyrir  sínar  til- 
tekjur  ok  dróttinssvik  við  sik. 

10.  Ingimundr  hitti  brátt  eftir  bardagann  í 
Hafrsfirði  Sæmund,  ok  segir  honum,  at  eigi 
heíir  fjarri  farit  hans  hugboði  um  fundinn,  —  „ek 
veit  ok,  sakir  orða  konungs,  at  þér  hœfir  eigi 
kyrrum  at  sitja,  ok  kalla  ek  ráð,  at  þú  leitir 
undan,því  (at)  konungr  mun  efna  heit  sín,  enn  ek  "T0 
spari  þik  til  harðra  álaga  fyrir  okkarn  vinskap; 
þœtti  mér  eigi  óráðlegt,  at  þú  leitaðir  til  Islands, 
sem  nú  gera  margir  virðingamenn,  þeir  sem  eigi 
bera  traust  til  at  halda  sik  fyrir  ríki  Haralds 
konungs".  Sæmundr  mælli:  „Sýnir  þú  í  þessu 
sem  öðru  trúskap  þinn  ok  vingan,  ok  mun  ek 
þetta  ráðs  taka".  Ingimundr  bað  hann  svá 
gera,  —  „ok  hefði  betr  verit,  at  þú  hefðir  mér 
fylgt  í  Hafrsfirði,  ok  þurfa  nú  eigi  at  fara  í 
eyðisker  þetta".  Sæmundr  kvað  hann  mörgu 
i\ær_gsta.  Síðan  seldi  hann  jarðir  sínar  á  laun 
ok  bjóst  til  brautferðar,  enn  þakkaði  Ingimundí 
sín  tillög  ok  mælti  enn  til  vináttu.  Sæmundr 
fór  síðan  til  Islands  ok  kom  í  Skagafjörð;    var 


J 

þá  enn    víða   ónumit  landit;  hann  fór  með  eldi 

at  fornum  sið,  ok  nam  sér  land  þar  er  nii  heit- 

ix  Sæmundarhlíð  í  Skagafirði  ok  gerðist  þroska- 

mikill    maðr.     Son    hans    hét    Geirmundr,    enn 

Reginleif    dóttir,  er    átti    Þóroddr  hjálmr;  þeira 

dóttir  var  Hallbera,  móðir  Guðmundar  ens  ríka 

,á  Möðruvöllum  ok  Einars  þveræings.  Ingimundr 

fór    til    föður    síns    eftir  bardagann  í  Hafrsfirði 

með    miklum    sóma.     Þorsteinn  tók  við  honum 

'imðum  höndum  ok  sagði  hann  hamingjusamlega 

sTTdrtit  hafa  sínum  ráðum ;  kvað  þat  ok  líklegt, — 

„þar  sem  þú  ert  dótturson  Ingimundar  jarls,  ens 

göfgasta  manns".  Hann  var  þar  um  vetrinn,ok 

á  þeim  vetri  kom  Ingjaldr  til  Þorsteins  ok  varð 

þá  mikill  fagnafundr.      Ingjaldr   kvað  þá  komit 

«4  þat  efni  um  Ingimund,  sem  honum  hafði  hugr 

sagt  —  „enn  veizlu  hefir  ek  þér  nú  búna,  fóstri 

•jminn,  með  öllum  þeim  föngum,  sem  ek  hefir  til". 

Ingimundr    kvaðst    ok    koma   mundu.     Ingjaldr 

fór    heim    ok  bauð  mörgum  mönnum  með  sér. 

:Síðan    fór    hverr  sem  boðit  var.     Þeir  Ingjaldr 

efna  þar  seið  eftir  fornum  sið  til  þess  at  menn 

leitaði    eftir    forlögum    sínum.      Þar   var  komin 

Tinna  ein  fjölkunnig.    Ingimundr  ok  Grímr  kómu 

íil    veizlunnar    með    miklu    fjölmenni.      Finnan 

var  sett  hátt  ok  búit  um  hana  veglega;  þangat 

gengu    menn    til   frétta,  hverr  ór  sínu  rúmi,  ok 

spurðu  at  örjögum  sínum.    Hon  spáði  hverjum 

-«eftir    því    sem    gekk,  enn    þat  var   nökkut  mis- 

jafnt,  hversu  hverjum  líkaði.  Þeir  fóstbrœðr 
^sátu  í  rúmum  sínum  ok  gengu  eigi  til  frétta; 
þeir  lögðu  ok  engan  hug  á  spár  hennar.  Völvan 
•mælti:  „Hvi  spyrja  þeir  enu  ungu  menn 
eigi  at  forlégum  sínum,  því  at  mér  þykkir 
þeir  merkilegastir  menn  af  þeim,  sem  hér  eru 
saman  komnir?"     Ingimundr  svarar:      „Mér  er 

^•eigi  _annara  at  vita  mín  forlög  enn  fram  koma,  Hfc 
ok  ætla  ek  mitt  ráð  eigi  komit  undir  þínum 
tungurótum".  Hon  svarar:  „Ek  mun  þó  segja 
þér  ófregit;  þú  munt  byggja  land,  er  Island 
•foeitir;  þat  er  enn  víða  óbygt:  þar  muntu  ger- 
-ast  virðingamaðr  ok  verða  gamall;  þínir  ætt- 
aiienn  munu  ok  margir  verða  ágætir  í  því  landi". 
Ingimundr  svarar:í/ „Þetta  er  af  því  vel  sagt, 
at  þat  hefir  ek  einhugsat  at  koma  aldri  í  þann 
stað,  ok  eigi  verð  ek  þá  góðr  kaupmaðr,  ef  ek 
sel  áttjarðir  mínar  margar  ok  góðar,  enn  fara  í 
eyðibygðir  þær".  Finnan  svarar:  „Þetta  mun 
fram  koma,  sem  ek  segi,  ok  þat  til  marks,  at 
hlutr  er  horfinn  ór  pússi  þínum,  sá  er  Haraldr 
tonungr  gaf  þér  í  Hafrsfirði,  ok  er  hann  nú 
kominn  í  holt  þat,er  þú    munt  byggja,  ok  er  á 

*Tilutnum  markaðr  Freyr  af  silfri;  ok  þá  er  þú 
reisir  bœ  þinn  mun  saga  mín  sannast".  Ingi- 
mundr    svarar:     „Ef    fóstra    mínum    væri    eigi 

f  mótgeríLj,  þá  mundir  þú  taka  launin  í  höfði 
þér;  enn  með  því  (at)  ek  em  eigi  ágangsmaðr  eðr 
Æyrrinn,   þá  mun    þat    fyrir  farast".     Hon  kvað 

þetta  eigi  þurfa  at  reiðimálum  gera.  Ingimundr 
segir  hana  þar  illu  heilli  hafa  komit.  Hon  kvað 
nú  svá  búit  vera  mundu,  hvárt  er  (honum) 
þœtti  vel  eða  illa.  Ok  enn  mælti  hon:  („For- 
lög)  Gríms  eru  ok  þangat  ok  svá  bróður  hans 
Hrómundar,  ok  munu  þeir  báðir  verða  gildir 
bœndr".  Um  morgininn  eftir  leitaði  Ingimundr 
hlutarins  ok  fann  eigi;  þat  þótti  honum  eigi 
góðs  viti.  Ingjaldr  bað  haqn  vera  glaðan,  ok 
láta  þetta  eigi  á  sik  bíta  eðr  fyrir  gleði  standa, 
ok  kvað  marga  ágæta  menn  láta_séLjiú_söina  I 
at  fara  til  íslands;  hefir  mér  ok  gott  eina  til 
gengit  þótt  ek  byða  hingat  Finnunni".  Ingimundr 
sagðist  honum  engaþökk  fyrirþetta  kunna, — „enn 
þó  mun  aldri  týnast  okkat  vinfengi".  Síðan  ferr 
Ingimundr  heim  til  föður  síns  ok  var  þar  um 
vetrinn.  Ok  er  váraði  spurði  hann  fóstbrœðr 
sína  um  ferðirnar,  hvat  þeim  sýndist.  Grímr 
kvaðst  hyggja,  at  eigi  mundi  tjóa  at  brjótast :j 
yið  forlögunum,  —  „ok  ætla  ek  nú  í  sumar  til 
íslands  ok  vit  báðir  brœðr,  ok  láta  sér  nú  þat 
margir  sóma,  þótt  göfgir  sé;  er  mér  sagt  gott 
frá  landakostum,  at  þar  gangi  fé  sjálfala  á 
vetrum,  enn  fiskr  í  hverju  vatni,  skógar  miklir, 
enn  frjálsir  af  ágangi  konunga  ok  illræðismanna". 
Ingimundr  svarar:  „Eigi  mun  ek  þangat,  ok 
mun  þat  skilja  með  okkr".  Grímr  kvað  svá 
vera  mega,  —  „enn  eigi  kemr  mér  þat  á  óvart, 
þótt  vit  finnimst  á  íslandi,   því  (at)  óhœgt  mua 

forlögin  at  flýja".  Ingimundr  kvað  sér  víst  ^^ 
sviftu  at  þeira  skilnaði.  Grímr  sigldi  út  um 
sumarit  ok  báðir  þeir  brœðr,  kómu  í  Borgar- 
fjörð  ok  lögðu  inn  at  Hvanneyri.  Grímr  kvaðst 
•ætla,  at  þat  land  mundi  hann  nema  sér  til  á- 
búðar.  Hann  tók  sér  landnám  svá  mikit,  at 
jþar  eru  nú  bœir  margir  í  hans  landeign.  Hró- 
raundr  kvaðst  mundu  leita  upp  til  fjalla,  ok 
fcvaðst  þar  mundu  yndi  nema,  í  fjallaendum. 
Grímr  kvað  þat  vel  efnat,  at  þeir  hefði  bæði 
jarðkost  fjallanna  (ok)  þó  neyti  af  sjónum.  Hró- 
•mundr  nam  Þverárhlíð  ok  þótti  vera  merkismaðr 
>(ok  kynsæll).  Frá  honum  er  kominn  Illugi  svarti. 
Grímr  varð  ok  kynsæll  ok  kom  margt  göfugmenni 
irá  honum,  þótt  hér  sé  eigi  nefndir. 

11.  Þat  sumar  er  þeir  brœðr  fóru  til  Is- 
llands,  þá  fór  Ingimundr  til  föður  síns  ok  var 
með  honum.  Þorsteinn  faðir  hans  tók  þá  at 
eldast;  ok  eitt  sinn  mælti  Þorsteinn  til  Ingi- 
mundar:  „Gott  er  nú  at  deyja,  ok  vita  son 
sinn  slíkan  hamingjumann;  uni  ek  því  bezt  við 
ævi  mína,  at  ek  heíir  verit  engi  ágangsinaðr  við  ^^ 
menn ;  er  ok  líkast  at  með  þeim  enda  slitni  ævi 
mín,  því  at  ek  kennir  nú  sóttar.  Nú  vil  ek 
þér,  frændi!  í  kunnleika  gera  fjárfar  mitt,  hvert 
er,  enn  eigi  þykkir  mér  kynlegt,  þótt  þér  svífi  -^^ 
af  þessum  ættjörðum,  ok  læt  ek  mér  eigi  at  þvi 
þykkja".  Ingimundr  kvaðst  hug  mundu  á  leggja 
at  breyta  eftir  hans  fyrirsögn.  Þorsteinn  kvaðst 

ætla,  at  Ingimundr  mundi  þykkja  þar  mikilmenní 
sem    hann    bygði,    hvar   sem  hann  væri.     Þor~ 

<±  steinn  segir  honum  þá  marga  hluti  fyrir,  ok 
brátt  eftir  þat  andaðist  hann.  Var  honum  þá. 
veittr  sœmilegr  umbúnaðr  eftir  fornum  sið.. 
Ingimundr  tók  við  fjárforráðum  ok  öllum  eign- 
um ;  ætlaði  hann  þar  at  nema  yndi  ok  settist 
nú  um  kyrt.  l/ 

12.  Haraldr  konungr  hinn  hárfagri  var  nú! 
kominn  í  fullan  frið  ok  kyrrsetu,  er  mestr  heíir 
verit  allra  fornkonunga  í  Norðrlöndum;  hani> 
mintist  þá  þess,  er  hann  hafði  játtat  vinuni 
sínum  ok  gerði  þeim  nú  ríkulegar  veizlur  með 
stórum  sœmdum ;  hann  bauð  einkum  Ingimundi^  <y 
ok  er  hann  kom  tók  konungr  allvel  við  honum. 
ok  mælti  svá :  „Þitt  ráð  spyrst  mér  á  margan 
hátt  sómasamlegt,  enn  þó  skortirjrik  einn  hlutr  *\ 
at  þú  ert  kvánlauss,  enn  þó  heíir  ek  hugsat  þér 

^Y  rá^akost ;  var  mér  þat  í  hug  þá  er  þú  lagðir 
líf  þitt  i  hættu  fyrir  mitt  líf.  Dóttir  Þóris 
jarls  þegjanda  heitir  Vigdís;  hon  er  kvenna 
fríðust  ok  með  miklu  fé;  þyLráði  mun  ek  þér  ^ 
í  hendr  koma".  Ingimundr  þakkaði  konungi, 
ok  kvaðst  fúss  vera  þessa  ráðahags.  Konungr 
veitir_v^izlu  þessa  með  miklum  ríkdóm  ok  metn- 
aði,  ok  fara  menn  heim.  Eftir  þetta  efnar 
Ingimundr  til  brúðhlaupsgerðar,  ok  at  því  búnu 
kemr  þar  Haraldr  konungr  ok  margt  annat  stór- 
menni;    gengr    Ingimundr    at    eiga  Vigdísi  eftir 

því  sem  stofnat  var.     Þetta  brúðkaup   var  veitt 
með  hinni  mestu  virðingu.     Konungr  lagði^  þar 
til    mikinn    kost    í    fégjöfum  ok  annarri  sœmd. 
Ingimundr  mælti  til  konungs:     „Nú  uni  ek  all- 
vel    við    minn    kost,  ok  stórr  heiðr  er  at  verða< 
fyrir  yðrum  góðvilja,  enn  þat  stendr  mér  í  hug^ 
er  Finnan  hefir  mér  spáð  um  ráðabreytni,  því  at 
ek  vilda  at  þat  sannaðist  eigi,  at  ek  fœra  af  ætt~- 
jörðum  mínum".     Konungr  svarar:    „Þar  kann- 
ek    þó    eigi    af    at   tajja,    ok  sé  þat  til  nökkurs 
gert,  ok  vili  Freyr  þar  láta  sinn  hlut  niðr  koma- 
er  hann  vill  sitt  sœmdarsæti  setja".    Ingimundr 
kvað  sér  fýst  á  at  vita,    hyárt  hann  fyndi  hlut- 
inn    eðr    eigi,    þa    er  grafit  væri  fyrir  öndvegis- 
súlum  hans,  —  „kann  ok     vera,  at  þat  sé  eigi  til^ 
eingis    gert;    er  nú  ok  eígi  því  at  leyna,  herra, 
at    ek    ætla  at  gera  eftir  Finjum,  þeim  er  mér 
sýni    heraðs    vöxt  ok    lands  skipan  þar  sem  ek^ 
skal    vera   ok  ætla  ek  at  senda  þá  til  IslandsV 
Konungr  kvað  hann  þat  mega  gera,  —  „enn  þat 
hygg  ek,  at  þangat    munir  þú  koma,  ok  er  þat 
ugglggt,    hvárt    þú    ferr  í  lofi  mínu,  eðr   leynist 
þú  sem  nú  tekrjmjök  at  tíðkast".  „Þat  mun  mér  ^ 
aldri  verða",  segirlngimundr,  „at  ek  fara  í  banni 
þínu".  Síðan  skildu  þeir  konungr;  fórlngimundr 
heim,  ok  sat  at  búum;  hann  sendir   eftir  Finn- 
um,    ok  kómu  norðan  þrír.  Ingimundr  segir,  at 
hann  vill  kaupa  at  þeim,  —  „ok  vil  ek  gefa  yðr 
smjör    ok    tin,    enn  þér  farit  sendiferð  mína  til 

Islands    at    leita  eftir  hlut  mínum  ok  segja  mér 
frá    landslegi".     Þeir    svara:     „Semsveinum    er 
þat  forsending  at   fara,    enn  fyrir  þína  áskprun^ 
viljum    vér    prófa.      Nú    skal    oss    byrgja    eina 
saman  í  húsi,  ok  nefni  oss  engi  maðr",  —  ok  svá 
var  gert.     Ok    er    liðnar    vóru  þrjár  nætr  kom 
Ingimundr    til    þeira.       Þeir    risu     þá    upp    ok 
vörpuðu  fast  öndinni  ok  mæltu:     „Semsveinum 
er  erfitt,  ok  mikit  starf  höfum  vér  haft,  enn  þó 
munum    vér    með  þeim   jarteignum  fara,  at  þú 
munt  kenna  land,  ef  þú  kemr,  af  várri  frásögn, 
enn    torvelt   varð  oss  eftir  at  leita  hlutinum  ok 
mega  mikit  atkvæði  Finnunnar,  því  at  vér  höfum 
lagt  oss  í  mikla  ánauð.     Þar  kómu  vér  á  land 
sem  þrír  íirðir  gengu  af  landnorðri,  ok  vötn  vóru 
mikil    fyrir    innan    einn    fjörðinn.     Síðan  kómu 
vér  í  dal  einn  djúpan,  ok  í  dalnum  undir  fjalli 
einu  vóru  holt  nökkur;  þar  var  byggilegr  hvammr,  "j 
ok    þar    í  holtinu  öðru  var  hlutrinn,  ok  er  vér 
ætluðum  at  taka  hann,  þá  skauzt  hann  í  annat 
holtit,  ok  svá  sem  vér  sóttum  eftir,   hljóp  hann 
æ  undan,  ok  nökkur  hulda  lá  ávalt  yfir  svá  at 
vér    náðum    eigi,    ok  muntu  sjálfr  fara  verða". 
Hann  kvaðst  þá  ok  skyldu  brátt  fara,    ok  kvað 
eigi  mundu  stoða  við  at  sporna.  Velgerðihann 
við  Finna  ok  fóru  þeir  braut,    enn  hann  settist 
um    kyrt    at  búum  sínum  ok  var  vel  auðigr  at 
fé    ok    góðr    drengr.      Síðan  hitti  hann  konung 
ok    sagði    honum    sína    meðferð    ok  fyrirætlan. 

Konungr  kvað  sér  slíkt  eigi  á  óvart  koma,  ok 
sagði  óhœgt  at  gera  við  atkvæðum.  Ingimundr 
kvað  þat  satt,  —  „ok  hefir  ek  nú  alls  í  leitat". 
Konungr  mælti:  „Hvar  landa  sem  þú  ert,  muntu 
sœmdarmaðr  vera".  Konungr  fekk  honum  enn 
sem  fyrr  nökkurn  sœmdarhlut.  Eftir  þat  gerði 
Ingimundr  veizlu,  ok  hauð  til  vinum  sínum  ok 
höfðingjum  með  miklum  ríkdóm,  ok  at  þeiri 
veizlu  kvaddi  hann  sér  hljóðs  ok  mælti:  „Ráða- 
hreytni  hefir  ek  ætlat  fyrir  mér,  ok  hygg  ek 
mik  fara  munu  til  íslands  meirr  af  forlögum 
ok  atkvæði  ramra  hluta,  enn  fýsi;  enn  þat  er 
heimilt  þeim  er  fara  vilja  með  mér;  hinum  er 
ok  leyfilegt  eftir  at  vera  er  þat  vilja,  ok  jafn- 
komnir  eru  hvárirtveggju  várir  vinir,  hvárt 
sem  heldr  vilja  kjósa  fyrir  sik".  Mikill  rómr 
varð  at  máli  hans,  ok  sögðu  mikinn  skaða  at 
slíks  manns  brottferð,  enn  þó  er  fátt  sköpum 
ríkara;  urðu  ok  þess  margir  búnir  at  fara  með 
Ingimundi  þeir  er  mikils  vóru  virðir,  bæði  bœndr 
ok  lausir  menn.J/^ 

13.  Þenna  tíma  var  sem  mest  sigling  til  Islands, 
ok  í  þat  mund  fœddi  Vigdís  barn;  þat  var  sveinn; 
sá  var  vænn  mjök.  Ingimundr  leit  á  sveininn 
ok  mælti:  „Sjá  sveinn  hefir  hyggilegt  augna- 
bragð,  ok  skal  eigi  seilast  til  nafns;  hann  skal 
heita  Þorsteinn,  ok  mun  ek  þess  vilnast,  at 
hamingja  mun  fylgja".  Sjá  sveinn  var  snemma 
vænn    ok    gervilegr,  stiltr  vel,  orðvíss,   langsær, 

vinfastr  ok  hófsmaðr  um  alla  hluti.  Son  átti& 
þau  annan;  sjá  var  ok  borinn  at  feðr  sínum  ok. 
skyldi  hann  ráða  fyrir  nafni;  hann  leit  á  ok 
mælti :  „Þessi  sveinn  er  allmikilfenglegr,  ok 
hefir  hvassar  sjónir;  hann  mun  verða,  ef  hann 
liíir,  ok  eigi  margra  maki  ok  eigi  mikill  skap- 
deildarmaðr,  enn  tryggr  vinum  ok  frændum,  ok 
mun  vera  mikill  kappi  ef  ek  sér  nökkut  til;: 
mun_eigi  nauðr  at  minnast  Jökuls  frænda  vársr 
sem  faðir"  minn  bað  mik?  ok  skal  hann  heita> 
Jökull".  Hann  vóx  upp  ok  gerðist  afreksmaðr 
at  vexti  ok  afli.  Hann  var  fálátr,  ómjúkr  ok  £ 
ódæll,  harðúðigr  ok  hraustr  um  allt.  Þórir  hét 
hinn  þriði  son  Ingimundar  skírgetinn;  hann  var 
vænn  maðr  ok  mikill  vexti,  ok  hafði  mjök  á. 
sér  kaupmanns  æði.  Fjórði  hét  Högni;  fimti 
Smiðr;  hann  var  fplluson.  Þorsteinn  var  þeira 
vitrastr  allra  brœðra.  Þórdís  hét  dóttir  lngi- 
mundar,  heitin  eftir  móður  hans,  önnur  Jór- 
unn.  Jörundr  hét  maðr  ok  var  son  Þóris  jarls 
þegjanda,  bróðir  Vigdísar;  hann  lýsir  yíir  þvír 
at    hann    mun    fara  til  Islands  með  Ingimundi, 

^>  lét_  bæ^i    til hajda  vingan  ok  mágsemd.     Ingi- 

mundr  lézt  því  vel  kunna.  Hvati  hét  maðr  ok 
Ásmundr,  þrælar  Ingimundar.  Þá  hét  maðr 
Friðmundr,  annarr  Þórir,  þriði  Refkell,  fjórði  Ulf- 
kell,  fimti  Böðvarr.  Þessir  menn  bjugguferð  sína 
til  íslands  með  Ingimundi,  ok  höfðu  allir  stórfé. 
H.     Nú    lætr    Ingimundr    í    haf  þegar  hann/ 

var  búinn  með  sitt  föruneyti  ok  áttu  góða  úti- 
vist  ok  kómu  vestr  fyrir   (ísland)  ok  sigldu  inn 
á  Borgarfjörð  í  Grímsárós;  brátt  spurðist  skip- 
kváman.     Grímr    reið    til    skips  ok  fagnaði  vel 
fóstbróður  sínum,  ok  kvaðst  mik]&_þöfck-  kunna^í^ 
hans  þarkvómu,  —  „ok  kemr  hér  nú  at  því  sem 
mælt  er,  at_  torsótt  er  at  forðast  forlögin__\  Ingi-     "«, 
mundr  kvað  þat  satt  vera,  —  „ok  verðr  eigi  við 
gert,  fóstbróðir!"     Grímr  mælti:     „Þat   er   mitt 
boð,    at    þú    farir   heim  til  mín  ok  lið  þitt  allt, 
ok    haf    allt    af  mínu    fé,    er  þú  vilt,  hvárt  þat 
eru   lönd  eðr  aðrir  aurar".      Ingimundr  þakkar 
boðit,  ok  kvaðst  mundu  vera  hjá  honum  í  vetr,  — 
„enn  þar  sem  ek  hefir  breytt  ráðahag  mínum  til 
þessar    ferðar,    þá  mun  ek  þangat  á  leita,  sem 
mér    var  á  vísat  til  landnáma,  aLlóoii".     Ingi-*f 
mundr    fór    á    Hvanneyri,   kona  hans  ok  synir, 
enn  lið  hans  var  þar  allt  umhvei^fis.  Grímr  veitti 
þeim    stórmannlega,    ok    lét    ekki  *undan  dregit 
þeim  til  sœmdar  um  vetrinn ;  enn  er  váraði  þá 
lét  Grímr  ejui_S£fíiJ[yi:r  innanhandar  allt  þat  er 
hann    átti   um   land  eðr  aðra  hluti.     Ingimundr 
kvað  hojinm  fara  allt  sem  bezt,  sem  ván  var  at„ 
—  „enn  norðr  mun  ek  halda,  enn  um  flutning 
ok  farargreiða  verðum  vér  þín  at  njóta".  Grímr 
kvað  svá  vera  skyldu ;  slíkt  sama  gerði  ok  Hró- 
mundr,  því  at  allir  fögnuðu  Ingimundiágæta  veL 
Hann    fór    norðr  um    sumarit  í  landaleitan,  ok 
fór  upp  Norðrárdal  ok  kom  ofan  í  eyðifjörð  einn; 

ok  um  daginn,  er  þeir  fóru  með  þeim  firði,  þá 
hlupu  ór  fjalli  at  þeim  tveir  sauðir;  þat  vóru  hrút-    a 
ar.     Þá  mælti  Ingimundr:    „Þat  mun  vel  fallit, 
at  þessi  fjörðr  heiti  Hrútafjörðr".     Síðan  kómu 
þeir    í    fjörðinn    ok    gerði  þá  þoku  mikla;  þeir*^/ 
kómu  á  eyriseina;  fundu  þeir  þar  borð  stórt  ný-     f 
r^kit.     Þá  mælti  Ingimundr:     „Þat    mun   ætlat, 
at    vér    skylim    hér    örnefni    gefa    ok   mun  þat 
haldast,  ok  köllum   eyrina  Borðeyri".  Þá  leið  á 
sumarit,  því  margt  var  at  fœra,  ena  fariLsíð,  ok  '^ 
kvómu    nær    vetri    í    dal  þann,  er  allr  var  víði    ^ 
vaxinn.     Þá    mælti    Ingimundr:      „Sjá    dalr   er 
mjök  víði  vaxinn ;  köllum  hann  Víðidal,  ok  hér 
ætla  ek  líkast  til  vetrsetu".    Þeir  vóru  þar  vetr 
annan,    ok    gerðu    sér    þar    skála,    er  nú  heitir 
Ingimundarhöll.      Þá    mælti    Ingimundr:      „Nú 
mun  eigi  vera  vistin  jafnglöð  sem  í  Noregi,  enn 
eigi    þarf   nú    at    minnast  á  þat,  því  at  margir 
góðir    drengir    eru    hér    enn    saman  komnir  til 
gamans,  ok  gleðjumst  enn  eftir  tilföngum".  AU-  ^ 
ir  tóku  vel  undir. 

15.  Þar  vóru  þeir  um  vetrinn,  ok  höfðu 
v**'  leika  ok  allskyns  gleði;  enn  er  váraði  ok  nökk- 
ut  leysti  snjó  ór  hlíðum,  þá  mælti  Ingimundr: 
„Forvitni  er  mér  á  at  vita,  ef  nökkurir  menn 
gangi  á  hátt  fjall  ok  sæi,  ef  nökkut  væri  snjó- 
minna  at  sjá  í  aðra  staði,  því  at  eigi  þykki  mér 
sem  vér  munum  í  þessum  dal  búnað  reisa,  ok 
eigi  er  ellegar  jafnkeypi".  Síðan  gengu  menn  á 

fja.ll  eitt  hátt,  ok  sá  víða  þaðan.  Þeir  kvóniu 
aftr,  ok  sögðu  Ingimundi,  at  fjöll  vóru  snjólaus 
mjök,  þau  er  lágu  í  landnorðri,  ok  gott  til  at 
líta,  —  „enn  hér  er  sem  hin  sama  hríð  sé  ávalt,  er 
vér  erum,  ok  kunnum  vér  þat  at  sjá,  at  þar 
eru  landskostir  miklu  betri".  Ingimundr  svarar: 
„Þá  er  hóf  at,  ok  væntum  enn  at  nökkut  grœnt 
mun  fyrir  liggja;  svá  mun  hlut  til  draga".  Nú 
búast  þeir  snemma  um  várit,  ok  er  þeir  nálg- 
ast  norðr  til  Vatnsdals,  þá  mælti  Ingimundr: 
„Nú  mun  sannast  spáin  Finnanna,  þvi  at  nú 
kenni  ek  landsleg  at  frásögn  þeira,  at  hér  mun 
oss  at  vísat,  ok  vænkast  nú  mjök;  ek  sé  nú 
ok  land  at  víðleika  með  vexti,  ok  ef  þar  fylgja 
kostir  þá  má  vera  at  hér  sé  vel  byggjanda". 
Ok  er  þeir  kvómu  at  Vatnsdalsá,  þá  mælti 
Vigdís  kona  Ingimundar:  „Hér  mun  ek  eiga 
dvöl  nökkura,  því  at  ek  kenni  mér  sóttar". 
Ingimundr  svarar:  „Verði  þat  at  góðu".  Þá 
fœddi  Vigdís  meybarn ;  hon  var  Þórdís  kölluð. 
Ingimundr  mælti:  „Hér  skal  Þórdísarholt 
heita".  Síðan  sótti  liðit  upp  í  dalinn,  ok  sá 
þar  góða  landakosti  at  grösum  ok  skógum;  var 
fagrt  um  at  litast;  lyfti  þá  mjök  brúnum  manna. 
Ingimundr  nam  Vatnsdal  allan  fyrir  ofan  Helga- 
vatn  ok  Urðarvatn.  Þórdísarlœkr  fellr  vestan 
í  miðju  vatni.  Ingimundr  kaus  sér  bústað  í 
hvammi  einum  mjök  fögrum,  ok  efnaði  til  bœjar; 
hann  reisti  hof  mikit  hundrað  fóta  langt,  ok  er 

*T*  hann  gróf  fyrir  öndvegissúlu(m),  þá  fahn  hann 
hlut  sinn  sem  honum  var  fyrir  sagt.  Þá  mælti 
Ingimundr:  „Þat  er  þó  satt  at  segja,  at  eigi 
má  við  sköpunum  sporna,  enn  þó  skal  nú  á 
þetta  göðan  hug  leggja.  Bœr  sjá  skal  heita  at 
Hofi".  Menn  Ingimundar  skipuðu  sér  um  dal- 
inn  ok  tóku  bústaði  at  hans  ráði.  Þetta  haust  <** 
vóru  íslög  mikil,  ok  er  menn  gengu  á  ísana, 
þá  fundu  menn  birnu  eina  ok  með  henni  hupa  ] 
tvá.  Ingimundr  var  í  þeiri  ferð,  ok  kvað  þat 
Húnavatn  heita  skyldu, —  „enn  fjörðr  sá,  er  flóir 
allr  af  vötnum,  hann  skal  heita  Vatnafjörðr". 
Eftir  þat  fór  Ingimundr  heim;  hann  setti  sam- 
an  virðulegt  bú,  ok  gerðist  brátt  yfirmaðr  Vatns- 
dœla  ok  þeira  sveita  er  nálægstar  vóru;  hann 
átti  margt  ganganda  fé,  bæði  naut  ok  sauði  ok 
annan  búsmala.  Þat  sama  haust  hurfufráhon- 
um  sauðir  ok  fundust  um  várit  í  skógum:  þar 
heitir  nú  Sauðadalr;  ok  má  af  því  marka  lands- 
kosti,  þá  er  í  þat  mund  vóru,  at  féit  gekk  allt 
sjálfala  úti.  Þess  er  enn  getit,  at  svín  hurfu 
frá  Ingimundi  ok  fundust  eigi  fyrr  enn  annat  sum- 
ar  at  hausti  ok  vóru  þá  saman  hundrað;  þau  vóru 
stygg  vorðin ;  göltr  einn  mikill  ok  gamall  fylgdi 
þeim  ok  var  kallaðr  Beigaðr.     Ingimundr  safn- 

.     ar    mönnum    til    at   henda  svínin,  ok  kvað  svá 

á  rétt  at  mæla,  at  tvajujKrfu^  Þeir 

fóru    eftir    svínunum,    ok  ráku  at  vatni  því,  er 

nú    er    kallat  Svínavatn  ok  vildu  kvía  þar  við, 

«enn  göltrinn  hljóp  á  vatnit  ok  svamm  yíir,  ok 
varð  svá  móðr,  at  af  honum  gengu  klauíirnar; 
hann  komst  á  hól  einn,  er  nú  heitir  Beigaðar- 
lióll  ok  dó  þar.  Ingimundr  festi  nú  yndi  i 
Vatnsdal ;  þá  gerðust  ok  margar  sveitir  bygðar ; 
lókust  þá  upp  lög  ok  landsréttr.  iS 

16.  Þá  er  Ingimundr  hafði  búit  nökkura 
hríð  at  Hofi  lýsir  hann  útanferð  sinni  at  sœkja 
-sér  húsavið,  þvi  at  hann  kvaðst  vel  vilja  sitja 
bœ  sinn,  ok  kvaðst  vænta,  at  Haraldr  konungr 
mundi  honum  vel  taka.  Vigdís  segir  hann  væn- 
an  til  góðs.  Hann  setti  menn  yíir  fjárforráð 
«ín  með  Vigdísi.  Ingimundr  hafði  bjarndýrin 
með  sér ;  honum  fórst  greitt  ok  kom  við  Noreg. 
Hann  helt  fréttum  til  Haralds  konungs;  var 
alt  kyrt  í  landi,  ok  er  hann  fann  Harald  kon- 
<ung,  þá  var  honum  vel  fagnat;  bauð  konungr 
honum  með  sér  at  vera,  ok  þat  þá  Ingimundr; 
hann  var  um  vetrinn  með  mikilli  sœmd  haldinn 
af  konungi.  Konungr  spurði,  hvernig  honum 
■hugnuðu  landakostir;  hann  lét  vel  yfir;  —  „enn 
þat  er  mitt  erindi  mest,  at  afla  mér  húsaviðar". 
Konungr  mælti :  „Þat  er  vel  gert,  er  þér  ok  heim- 
il  vár  mörk  sem  þú  vill  höggva  láta,  en  ek  mun  láta 
til  skips  fœra,  ok  skaltu  engan  hlut  um  þat  ann- 
ast,  ok  ver  með  mér".  Ingimundr  mælti:  „Hér 
tfnáttu  sjá;  herra,  bjarndýri,  er  ek  náða  á  Is- 
llandi,  ok  vilda  ek  at  þú  þægir  af  mér".  Kon- 
wngr    svarar:    „Ek    vil    víst    þiggja    ok    kunna 


40  VATNSDŒLA  SAGA. 


þökk  fyrir".  Þeir  skiftust  mörgum  gjöfum  við 
um  vetrinn,  ok  er  váraði  var  búit  skip  Ingi- 
mundar  með  farmi  þeim,  er  hann  kaus  ok  því 
viðarvali,  er  bezt  fékk.  Konungr  mælti:  „Ek 
sér  þat  Ingimundr,  at  þú  munt  eigi  sjálfr  ætla^ 
oftarr  at  fara  til  Noregs ;  nú  þyrftir  þú  at  hafa 
svá  mikinn  við,  at  þér  nœgði,  enn  þat  má  eigi 
eitt  skip  bera.  Nú  er  hér  at  líta  á  nökkur 
skip;  kjós  hér  af  hvert  er  þú  vill".  Ingimundr 
mælti:  „Kjósit,  herra,  mér  til  handa;  þat  mun^ 
mestri  giflu  stýra".  „Svá  skal  ok  vera",  (segir 
konungr),  „mér  er  kunnast  um;  hér  er  skip, 
er  Stígandi  heitir,  er  vér  köllum  bíta  í  siglingu* 
allra  skipa  bezt,  ok  farsælla  enn  hvert  annarra, 
ok  þat  mun  ek  kjósa  þér  til  handa;  skipit  er 
frítt  ok  eigi  mikit".  Ingimundr  þakkar  kon- 
ungi  gjöfina.  Síðan  fór  hann  af  konungsfundi 
með  mörgum  vingjöfum.  Hann  sér  brátt,  hversu 
íljótt  skip  Stígandi  var.  Þá  mælti  Ingimundrr. 
„Vel  hefir  konungr  mér  skip  valit,  ok  þat  má 
rétt  heita  Stígandi,  er  svá  less  hafit".  Þeir 
kvómu  við  ísland  ok  sigldu  fyrir  norðan  ok 
svá  vestr  fyrir.  Þat  höfðu  engir  áðr  gerh  Ingi- 
mundr  kom  báðum  skipunum  í  Húnavatnsós,  ok 
gaf  þar  öll  örnefni,  er  síðan  hafa  haldizt.  Þár 
heitir  Stígandahróf,  er  hann  var  upp  settr. 
Þetta  spyr^t  nú  víða,  útkváma  Ingimundar,  ok 
létu  allir  vel  yfir  því,  er  hann  kom  heim. 
Ingimundr    átti    ágætt    bú    með  nóguin  efnum; 

hann  bœtti  nú  mikit  bœ  sinn,  því  at  efninvóru 
nóg;  hann  fékk  sér  ok  goðorð  ok  manna  for- 
ráð.  Jörundr  háls,  er  annarr  maðr  var  mestr 
sá  er  út  kom  með  Ingimundi,  hann  nam  sár 
land  at  ráði  Ingimundar  mágs  síns  fyrir  útan 
Urðarvatn  ok  til  Mógilslœkjar,  ok  bjó  á  Grund 
út  frá  Jörundarfjalli  í  Vatnsdal,  ok  var  mikiH 
maðr  fyrir  sér  sem  ætterni  hans  var  til.  Már 
hét  son  hans,  er  bjó  á  Másstöðum  í  Vatnsdal, 
virðulegr  maðr.  Þeir  óxu  upp  samtíðis_ok  Ingi-  **  * 
mundarsynir.  Þá  gerðist  fjölbygðr  dalrinn, 
Hvati  hét  maðr,  er  út  kom  með  Ingimundi, 
hann  nam  land  frá  Mógilslœk  til  Giljár.  As- 
mundr  nam  land  út  frá  Helgavatni  ok  um  Þing- 
eyrasveit.  Sauðadalr  liggr  fyrir  austati  Vatnsdal, 
enn  þá  Svínadalr,  ok  er  þar  i  Svínavatn,  þá  Beigað- 
arhóll.  Þórólfr  hét  maðr  ok  var  kallaðr  heljar- 
skegg;  hann  nam  land  í  Forsœludal;  hann  var 
ójafnaðarmaðr  mikill  ok  óvinsæll;  hann  gerði 
margan  óskunda  ok  óspekt  í  heraðinu.  Hann 
gerði  sér  virki  suðr  við  Friðmundará  skamt 
frá  Vatnsdalsá  í  gjá  eina,  ok  gekk  nes  í  milli  gjár- 
innar  ok  árinnar,  enn  hamarr  stórr  fyrir  framan. 
Grunaðr  var  hann  um  þat,  at  hann  mundi  blóta 
mönnum,  ok  var  eigi  sá  maðr  í  dalnum  öllumr 
er  óþokkasælli  væri  enn  hann.  Á  Hyatastöð- 
um  hét  þar  er  Ht;ati  bjó,  enn  Asmundr  at  Gnúpi. 
Ottarr    hét  maðr,   er  bjó  í  Grímstungum;  hann 

*átti  Asdísi,  dóttur  Óláfs  frá  Haukagili;  þeira 
son  var  Hallfreðr  vandræðaskáld,  enn  dóttir 
hans  hét  Valgerðr,  ofláti  mikill  ok  væn    at   sjá,  ^ 

17.  Nú  líða  svá  stundir  fram.  Ingimundr 
^erðist  nökkut  aldraðr  ok  helt  hann  ávalt  bú- 
risnu  sinni;  eigi  er  hér  getit  þingdeilda  hans,,  * 
at  hann  ætti  stórmálum  at  skifta  við  menn, 
því  at  hann  varð  samhuga  við  flesta  ok  óágang-  r 
Isamr.  Gott  var  þá  mannval  vffia  þar  nálægt, 
þótt  hann  væri  með  mestri  virðingu,  ok  hdt 
til  þess  góðgirnd  hans,  stórlæti  ok  vitsmunir. 
Synir  hans  vóxu  upp  ok  vóru  allir  gervilegir,^** 
með  því  móti  sem  fyrr  segir.  Þess  er  getit 
,eitt  sumar,  at  skip  kom  í  Húnavatnsós^  er  nor- 
rœnir  menn  áttu;  stýrimaðr  hét  Hrafn;  hann  var 
fálátr  í  skaplyndi,  stórr  ok  ódæll  ok  mikill  af 
sjálfum  sér,  (hafði)  verit  lengi  í  víkingu  okbjóst 
mjök  at  vápnum  ok  klæðum.  Ingimundr  var  vanr 
fyrstr  manna  til  skips  at  koma  ok  taka  af 
•varningi  slíkt  er  honum  sýndist,  ok  enn  gerði 
hann  svá,  hitti  stýrimann  at  máli,  ok  léthonum 
heimila  vist  með  sér,  ef  hann  vildi.  Hrafn  kvað 
ok  eigi  annat  sýnna  ok  fór  hann  heim  með 
Ingimundi  ok  helt  hann  háttum  sínum,  var  mjök 
einn  um  sitt.  Fleiri  höfðu  þar  verit  með  Ingi- 
mundi,  at  honum  hafði  betr  við  líkat,  því  at  Hrafn 
var  honum  eigi  fylgisamr,  enn  mjök  ólíkr. 
Jafnan  hafði  hann  í  hendi  gott  sverð ;  oft  rendi 
Tngimundr    augum    til    sverðsins    ok    eitt    sinn 

foeiddist  hann  at  sjá.  Hrafn  sagði  þess  mundu 
kost.  Ingimundr  tók  við  okbrá;  eigi  þótti  hon- 
iim  þá  minna  um  vert,  ok  spurði  ef  hann  vildi 
selja.  Hrafn  kvaðst  eigi  svá  féþurfi,  at  hann 
-seldi  vápn  ór  hendi  sér,  enn  sagði,  at  bóndi  .^ 
skyldi  sjá  stað  forgiftar  sinnar  af  sér,  ok  kvaðst 
þar  verit  hafa,  er  hann  þurfti  vápna  við,  ok 
kvað  enn  mega  svá  vera.  Ingimundr  reiddist 
*njök  ok  þótti  hann  vanvirða  sik,  ok  leitaði  sér 
ráðs.  Ok  einn  tíma  er  hann  gekk  til  hofs  síns, 
stilti  hann  svá  til,  at  austmaðrinn  fór  með  hon- 
<um.  Ingimundr  talar  þá  til  hans  hugarlátlega,  þat 
er  hann  fann,  er  honum  var  bezt  at  skapi;  hann 
vildi  jafnan  rœða  um  víking  sína  ok  herferðir. 
Ingimundr  gekk  inn  í  hofit  fyrir,  ok  eigi  finnr  hann 
fyrr  enn  Hrafn  hleypr  inn  í  hofit  með  sverðit. 
Ingimundr  snerist  vit  honum  ok  mælti:  „Eigi 
er  þat  siðr  at  bera  vápn  í  hofit,  ok  muntu  verða 
fyrir  goðareiði,  ok  er  slíkt  ófœrt,  nema  bœtr 
komi  fram".  Hrafn  svarar:  „Hér  hefir  þú  lengi 
um  setit  ok  ráð  til  sett,  ok  ef  ek  hefir  misgert 
i  lögum  yðrum,  þá  ætla  ek  þat  ráð,  at  þú  gerir 
um,  því  at  þú  ert  kallaðr  sannsýnn  maðr".  Ingi- 
mundr  kvað  þat  vænlegt  til  bóta,  ef  hann  sœmdi 
goðin,  enn  lét  þat  helzt  at  duga,  at  hann  gerði 
eigi  at  sjálfvilja  sínum,  ok  því  mun  eigi  jafn- 
mikilla  fyrir  ván  hefndanna,  ok  kvað  þat  sann- 
Jegast,  at  hann  gæfi  sverðit  í  vald  hans,  því  at 
tiann  lézt  eiga  ok  því  at   stjórna  ok  mýkja  svá 

reiði  goðanna.  Hrafn  kvað  hann  mikit  fé  annat 
af  sér  hafa  gert,  at  eigi  þœtti  honum  þat  betra,  — 
„ök  mun  þér  annat  stórmannlegar  fara".  Hann 
fór  á  brott  um  sumarit,  ok  er  ór  þessi  sögu.^ 
Þetta  sverð  áttu  þeir  feðgar  meðan  þeir  lifðo 
ok  kölluðu  Ættartanga.  Eyvindr  hét  maðr  ok 
var  kallaðr  sörkvir;  hann  kom  út  með  Ingimundi 
ok  fór  útan  eitt  sumar  ok  þeir  Þórormr;  þeir 
vóru  vinir.  Ingimundr  léði  þeim  Stíganda,  ok 
kvaðst  forvitni  á  at  vita,  þótt  hann  fœri  eigi 
sjalfr,  hvárt  hann  kynni  skríða.  Vingóðr  maðr 
var  Ingimundr  við  alla  góða  menn.  Þeir  kvómu 
út  annat  sumar  í  Blönduárósi  ok  kunnu  þat 
Ingimundi  segja,  at  skip  mátti  eigi  fríðara 
vera.  Þeir  höfðu  haft  allgóða  kaupferð.  Ey- 
vindr  bjó  í  Blöndudal,  enn  Gautr  í  GautsdaL 
18.  Hrolleifr  hét  maðr  ok  var  kallaðr  enn 
mikli;  hann  kom  út  í  Hvítá  ok  móðir  hans,  er 
Ljót  hét;  lítt  var  hon  lofuð  at  skaplyndi,  ok 
ein  var  hon  sér  í  lýðsku,  ok  var  þat  líklegt, 
þvi  at  hon  var  fám  góðum  mönnumlík;  son  henn- 
ar  var  henni  mjök  líkr  í  skapsmunum.  Hrol- 
leifr  var  bróðurson  Sæmundar,  fóstbróður  Ingi- 
mundar.  Þau  fóru  á  fund  hans  til  Skagafjarð- 
ar,  ok  sögðu  honum  deili  á  sér,  ok  sögðu  hann 
frænda  sinn.  Sæmundr  svarar,  ok  kvaðst  eigi 
mega  dylja  frændsemi  við  Hrolleif,  —  „enn  þat 
er  mitt  hugboð,  at  verr  sé  þér  fengit  móðurenn 
föður,    ok    mjök    em   ek  hræddr  um,  at  þú  sér 

meirr  í  hennar  ætt  enn  föðurfrænda".  Hrolleifr 
kvað  sér  annat  hallkvæmra  enn  illar  getur.  K*j 
Sæmmundr  kvaðst  mundu  veita  þeim  vetrvist. 
Hrolleifr  var  allra  manna  sterkastr  ok  fór  illa 
með  afli  sínu ;  við  sér  minni  menn  var  hann 
glettinn  ok  ágangssamr,  ok  launaði  illu  gott 
með  ráði  móður  sinnar.  Hann  var  illa  við 
Geirmund  son  Sæmundar,  bæði  í  leikum  ok  í 
ððrum  hlutum,  ok  gerðist  fæð  á  með  þeim  frænd- 
um.  Eitt  sinn  mælti  Geirmundr  til  föður 
síns:  „Þessi  frændi  okkarr  leggr  fram  vistar- 
laun  þau,  sem  hann  mun  nœgst  til  hata,  enn 
öðrum  sé  óhaldkvæm,  þat  er  heitan  ok  harð- 
yrði  með  óþyrmilegum  meðferðum,  hafa  sumir 
hlotit  af  honum  beinbrot  eðr  önnur  meiðsl,  ok 
-engum  hlýðir  um  at  tala".  Sæmundr  kvað 
hann  víst  verr  launa  vistina,  enn  stofnat  var, 
—  „ok  má  eigi  um  þat  hrœfa  lengr".  Hrolleifr 
kvað  þat  skammsamlegt  at  krikta  um  smáhluti 
enn  rœkja  eigi  ættmenn  sína; —  „nenniekvíst 
eigi,  at  ölmusur  sparki  í  andlitmér".  Sæmundr 
inælti:  „Svá  muntu  kalla,  en  meirr  heíir  þú 
skapsmuni  Ljótar  móður  þinnar,  sem  mik  grun- 
aði,  enn  vár  frænda.  Nú  hefir  ek  hugat  þér 
landakosti  ok  bústað  út  á  Höfðaströnd  fyrir 
útan  Höfða  út  frá  Unadal;  væri  þat  mitt  ráð, 
at  þú  vægðir  við  þá  er  þar  búa  næstir  þér, 
Þórð  bónda  í  Höfða  ok  Una  í  Unadal  eðr  aðra 
bygðarmenn,    ok    bið   þér  bygðarleyfis".     Hann 

kvaðst    ætla,  at   hann    mundi   eigi  skríða  undir 
skegg  þeim.     Hrolleifr  fór  út  í  dalinn  ok  móðir 
hans    ok    bjuggu    þar;    síðan    er    þar    kallaðr 
Hrolleifsdalr.      Þau     vinguðust    lítt   við    mennr 
kómu  þar  fram  hót  eðr  heitan,  ok  sýndu  búum 
sínum  óþokkasvip  í  öllum  búsifjum.  Brátt  tóku 
menn  at  hatast  í  móti,  ok  þótti  Sæmundr  hafa 
sent  þeim  ilt  rekald.     Þeim  þótti  í  fyrstu  ógott 
at  mæla  í  móti,  er  hann-  var  frændi  Sæmundar^ 
Enn    nú    er    mönnum    tók    at    kynnast    þeira 
skaplyndi,    vildu    menn    fœra    þau   í  brottu,  ok 
aldri    hefði    þau    komit.     Uni  var  auðigr  maðr,. 
ok   átti    þann    son,    er  Oddr  hét;  hann  var  vel 
frumvaxta;    dóttir    hans    hét    Hróðný;    hon  var 
fríð    kona    ok    vinnugóð.     Hrolleifr  fór  brott  á 
fund    Una    ok    kvað    eigi    vera    mega   kátt  eða  A 
glatt    í    dalverpi    því,    þótt    menn    hefði   þat  tii 
skemtana  sem  mætti,  —  „nú  kalla  ek  vel  sama'% 
sagði  hann,    „at  vit  festim  mágsemd  með  okkrr 
ok    eiga    ek    dóttur  þína;  má  vera  at  þá  batni 
biisifjar    várar",     Uni    kvað    hann    eigi   mundu 
skaplyndi  til  þess  eiga,  at  fá  góðrar  konu,  —  „ok 
eigi  sýnir  þú  þat  af  þér,  enn  dóttir  mín  er  eigi 
ógiftusamleg    kona,  ok  mun  ek  synja  þér  ráðs- 
ins".     Hrolleifr    kvað    hann    þá    þat    upp  takar 
sem  óráðlegra  var,  —  „ok  skal  hon  þá  vera  frilla 
mín,    ok    er    henni  þó  fullkosta".     Síðan  vandi 
Hrolleifr  þangat  göngur  sínar  ok  settist  á  rœður 

við    Hróðnýju;    fór   því  fram  um  hríð  at  óvilja 
frænda  hennar. 

19.  Þat  var  eitt  sinn,  at  Hrolleifr  bjóst 
heim  at  fara,  at  Uni  mælti  við  Odd  son  sinn : 
„Eigi  sýnist  mér  meðalatferðarleysi  í,  er  vér 
höfum  eigi  at  um  kvámur  þessa  manns,  ok 
hættum  vér  oss  meirr  á  unga  aldri,  þá  er  ek 
börðumst  við  Kolbein,  ok  hafða  ek  hinn  hæra 
hlut,  ok  er  hann  höfðingi  ok  mikils  ráðandi,  enn 
sjá  gengr  einn  til  at  vinna  oss  ósœmd".  Oddr 
kvað  eigi  hóglegt  við  heljarmann  þann  enn  við' 
fjölkyngi  móður  hans; —  „segja  menn,athann  hafi 
kyrtil  þann,  er  eigi  bíta  vápn  á;  nú  mun  ek 
hitta  Hrolleif  fyrst",  ok  svá  gerði  hann.  Þeir 
fundust  upp  á  fjallinu  milli  dalanna.  Oddr 
mælti:  „Þat  er  þér  tíðast  at  ganga  jafnan 
þessa  stigu,  enn  oss  þœtti  betr,  at  þú  fœrir  eigi 
svá  upp".  Hrolleifr  svarar:  „Síðan  ek  var 
níu  vetra  hefir  ek  jafnan  sjálfráði  verit  ferða 
minna,  ok  svá  mun  enn;  skal  ek  þín  orðeinkis 
virða  hér  um,  ok  þykki  mér  sem  ekki  torfœri 
sé  á  leið  minni,  þótt  þú  lafir  á  stigum".  Oddr 
kvað  svara  mega  betr.  Hrolleifr  kom  heim  ok 
sagði  móður  sinni,  at  hann  mundi  nútakaþræl 
af  verki,  „ok  fari  hann  með  mér  húsgöngur,  því 
at  Iþeir  taka  næsta  at  amast  við  mik".  Ljófc 
svarar  ok  kvað  þræl  eigi  mega  þarfara  vinna 
enn  fylgja  honum,  —  „ok  hirtu  eigi  um  læti  þeira 
kotkarla    ok  far  í  kyrtil  þinn  þegar  þú  vilt,  ok 

vit  hversu  dugir".YSíðan  fann  Oddr  föður  sinn, 

ok  sagði,  at  hann  vill  finna  Sæmund,  ok  segja 

honum    til    málsins.     Uni  kvað  sér  illa  líka  öll 

frestin  þau  sem  á  yrði.      Oddr  fór  á  fund  Sæ- 

mundar  ok  mælti:     „III    sending  hefir  komit  til 

vár  af  þínu  tilstilli,  þar  sem  er  Hrolleifr  frændi 

þinn,    ok   sitjum    vér   honum  marga  svívirðing, 

ok    göngum    því    eigi  frekt  at,  at  hann  er  þinn 

frændi".     Sæmundr    kvað    sér  þat  eigi  á  óvart 

koma,  —  „ok  væri  eigi  illa,  þótt  slíkir  menn  væri 

af  ráðnir".  Oddr  kvaðst  ætla,  at  honum   mundi 

eigi  svá  þykkja,  ef  þat  yrði  gert,  enn  þar  er  þó 

sá    maðr,    er    við    alla    vill    illt  eiga,    ok    virða 

menn    þik    til,    at    eigi    er    at  gert".     Oddr  fór 

(heim).    Uni  mælti:  „Svá  þykki  mér  sem  Hrol- 

leifr  láti  eigi  af  sínum  ferðum  ok  þœtti  mér  til 

þín  koma,  Oddr  frændi,  því  at  þú  ert  nú  maðr 

ungr    ok    til  alls    fœrr,    enn  ek  em  örvasi  fyrir 

aldrs  sakir.     Nú  þótt  hann  sé  harðr  maðr,  enn 

móðir    hans    margkunnig,    þá    má   þó   eigi  svá 

búit  vera".    Oddr  svarar  ok  kvaðst  munu  í  leita 

nökkurs.       Eitt     kveld    bjóst    Oddr    við    fimta 

mann  í  fyrirsát  við  Hrolleif,  enn  þeir  fóru  tveir 

saman  ok  spratt  Oddr  upp  ok  mælti:    „Nú  má 

vera    at    stöðvist    ferð    (þín)  at  sinni,  Hrolleifr; 

mætti  ok  verða,  at  nú  settist  ilska  þín,  ok  vefist 

þér  um  fœtr".     Hrolleifr  kvað  enn  ósýnt,  hverr 

mest    mætti    fagna  at  þeira    skilnaði,    „þótt  þér 

sét    fjölmennari    enn    ek;   ætla  ek  nú  (eigi)  illa 

iþótt  einhverjum  blœði".  Síðan  hlupust  þeir  at 
ok  börðust.  Hrolleifr  var  harðr  maðr  ok  afrendr 
at  afli;  hann  hafði  ok  kyrtil  þann,  er  móðir 
hans  hafði  gert  honum  ok  eigi  festi  járn  á. 
Nú  er  frá  því  at  segja,  at  Oddr  vá  Ljót,  fylgdar- 
mann  Hrolleifs,  enn  gekk  síðan  mót  Hrolleifi,  ok 
mælti :  „Illa  bíta  þik  vápnin,  Hrolleifr,  ok  allskonar 
er  þér  illa  farit,  bæði  f jölkunnigr  ok  þó  at  öðru 
illa  siðaðr".  Síðan  slœmdi  Oddr  á  fót  Hrolleifi 
<ok  beit  þar  er  kyrtillinn  tók  eigi.  Þá  mælti 
Oddr:  „Eigi  hlífði  þér  nú  gerningastakkrinn". 
Hrolleifr  hjó  þá  til  Odds  ok  veitti  honum  bana- 
sár,  ok  annan  mann  til  drap  (hann),  enn  þrír 
kómu  á  flótta.  Þat  var  síð  um  kveld,  upp  frá 
bœ  Una.  Hrolleifr  kom  heim  ok  sagði  móður 
sinni,  at  þeim  hefði  illa  vegnat,  er  í  mót  vóru. 
Hon  lét  vel  yfir  því,  at  eigi  réði  búkarlar,  eðr 
synir  þeira,  ferðum  hans,  þeir  er  sætti  illyrð- 
um  við  hann.  Hrolleifr  kvaðst  nú  hafa  launat 
Oddi  —  „þat  er  hann  hrakti  mik  mest,  ok  kvað 
mik  at  öllu  ósamjafnan  dugandi  mönnum,  enn  ek 
spáða  honum  þat,  sem  nú  er  fram  komit,  at 
vaxa  mundi  hans  svívirðing  af  okkrum  fundi, 
sem  nú  gafst  honum".*' 

20.  Uni  fór  á  fund  Höfða-Þórðar  ok  sagði 
honum  sín  vandræði  um  víg  Odds  sonar  síns,  — 
„ok  vilda  ek  hafa  þitt  liðsinni  at  rétta  mitt  mál; 
liggr  þar  ok  mjök  við  þín  sœmd,  at  óeirðar- 
nienn  hefist  eigi  hér  í  heraði".  Þórðr  kvað  hann 

satt  segja,  —  „ok  mikill  vandi  er  oss  at  hendi  kom- 
inn,  enn  þó  er  Sæmundr  skyldastr  at  leysa  ó- 
hœfu  írænda  síns  okfœra  ór  heraði".  Síðanfóru 
þeir  á  fund  Sæmundar,  ok  báðu  hann  rétta 
málit  ok  sögðu  honum  eigi  sama  annat.  Sœ- 
mundr  kvað  svá  vera  skyldu.  Var  þá  tekin 
upp  bygð  Hrolleifs  ok  fór  hann  til  Sæmundar 
ok  móðir  hans,  enn  menn  til  fengnir  búsins.  Enn  á 
sættarfundi  um  várit  lukust  upp  málin,  at  Uni 
tók  land  Hrolleifs  at  sakabótum  enn  Hrolleifr 
gerr  heraðssekr  svá  víða,  sem  vötn  fellu  til 
Skagafjarðar.  Sæmundr  mintist  nú  á  fornt 
vinfengi  þeira  Ingimundar;  ok  er  þeir  fundust 
mælti  Sæmundr:  „Svá  er  með  vexti,  fóstbróð- 
ir,  at  maðr  sá  er  kominn  til  mín,  er  eigi  þykk- 
ir  dæll  í  skaplyndi,  enn  hann  er  þó  frændi 
minn  ok  heitir  Hrolleifr.  Nú  vilda  ek,  at  þú 
tœkir  við  honum  ok  við  móður  hans,  ok  fáir 
þeim  þar  ráðstafa  hjá  þér",  Ingimundr  svarar: 
„Eigi  hafa  þau  góða  orðheill  ok  em  ek  ófúss 
at  taka  við  þeim,  enn  synsemi  mun  þér  í  þykkja 
ok  eigi  stórmannlegt  ef  ek  synja,  enn  meðallagi 
er  oss  til  fallit,  því  at  ek  á  sonu  suma  eigi 
mjök  skaphœga".  Sæmundr  svarar  ok  kvað 
hann  hamingjudrjúgan  vera  mundu  ok  flesta 
farsælast  af  honum.  Ingimundr  lét  þat  þá 
reynt,  ef  hér  tœkist  vel.  Síðan  fór  Hrolleifr  til 
Ingimundar  ok  móðir  hans  Ljót  með  litlum 
orðstír. 

21.  Nú  vóru  þau  Hrolleifr  með  Ingimundi 
tvá  vetr  eðr  þrjá;  þau  skiptu  eigiskapsmunum  sín- 
um  svá  við  sonu  Ingimundar  sem  viðaðra  menn, 
enn  þeir  þoldu  þat  illa  ok  einna  verst  Jökull, 
því  at  þeir  áttu  svá  harða  ok  marga  leika,  at 
við  meiðingar  stóð,  ok  kvað  Jökull  illa  vera 
sendingina  Sæmundar,  —  „ok  sætir  þó  hófi",  segir 
hann,  „ef  eigi  verðr  meira  at",  ok  kvað  aldri  þann 
mannfjánda  yfir  þá  skyldu  ganga.  Engi  var 
munr  þeira  á  vöxt  ok  afl,  því  at  hvárrtveggi 
var  œrit  sterkr.  Ingimundr  mælti:  „Illa  gerir 
þú,  Hrolleifr,  er  þú  stillir  eigi  skap  þitt,  ok 
launar  eigi  góðu  gott;  nú  sér  ek,  at  eigi  má  svá 
búit  hlýða,  ok  mun  ek  fá  þér  bústað  hér  yfir  í 
Asi".  Hrolleifr  kvað  sér  þat  ok  eigi  óvinveittra, — 
„ennverahér  við  ill-lyndi  sonaþinna".  „Leitt  er 
mér  at  segja  þik  afhendan",  kvað  Ingimundr, 
„því  at  þat  hefir  ek  aldri  gert,  ef  ek  hefir  við 
manni  tekit".  Þorsteinn  kvaðst  ætla,  at  síðarr 
mundi  verra.  Ingimundr  bygði  þeim  Hrolleifi, 
ok  fekk  móður  hans  bœinn  í  Ási  ok  bjuggu  þau 
þar  lengi,  ok  helt  Hrolleifr  sik  í  öllu  til  jafns 
við  sonu  Ingimundar.  í  þenna  tíma  kómu  út 
brœðr  tveir;  hét  annarr  Hallormr,  enn  annarr 
Þórormr  ok  vóru  auðgir  mann ;  þeir  vóru  með 
Ingimundi  um  vetrinn.  Hallormr  hefr  uppi 
orð  sín  ok  biðr  Þórdísar  dóttur  Ingimundar; 
honum  var  vel  svarat ;  kvað  Ingimundr  at  honum 
mikinn  styrk  sakir  ríkdóms  ok  var  hon  honum 

gefin.  Fylgdi  henni  heiman  Kamesland;  þeira 
son  var  Þorgrímr;  enn  Þórormr  bjó  i  Tungu 
inni  neðri  í  Yatnsdaí;  þar  var  síðan  kölluð  Þór- 
ormstunga. 

22.  Þess  er  getit,  at  veiðr  mikil  var  í 
Vatnsdalsá,  bæði  laxa  ok  annarra  íiska;  þeir 
skiftu  með  sér  verkum  brœðr,  synir  Ingimundar, 
því  at  þat  var  siðr  góðra  manna  barna  í  þann 
tíma  at  hafa  nökkura  iðn  fyrir  hendi.  At  þessu 
vóru  þeir  fjórir  brœðr,  Þorsteinn,  Jökull,  Þórir 
ok  Högni,  enn  Smiðr  hafðist  annat  at.  Þeir 
brœðr  fara  í  ána  ok  fengu  mikit  af.  Hrolleifr 
hafði  venju  sína ;  vóru  þat  illar  búsifjar  við  alla 
þá  er  í  nánd  vóru ;  hafði  þat  ok  eigi  verit  vina- 
ráð,  at  Ingimundr  t^k  nökkurn  tíma  ^Í2_hon- 
um.  Synir  Ingímundar  tóku  því  stórilla  er 
Hrolleifr  sat  í  kostum  þeira,  enn  miðlaði  illt 
eina  í  mót,  ok  kölluðu  þat  mjök  hafa  vorðit  á 
fyrir  föður  sínum,  at  hann  tók  hann  til  sín, 
Þeir  áttu  veiði  allir  saman,  Hofsmenn  ok  Hrol- 
leifr;  enn  svá  var  mælt,  at  Hrolleifr  skyldi  hafa 
veiði,  ef  eigi  kœmi  Ingimundarsynir  til  eðr 
þeira  menn,  enn  at  því  gaf  hann  engan  gaum,  ^ 
því  at  hann  virði  meira  vilja  sinn  ok  ranglæti, 
enn  hvat  skilit  var.\/Ok  eitt  sinn,  er  húskarlar 
Ingimundar  kvómu  til  árinnar,  mæltu  þeir  til 
Hrolleifs,  at  hann  skyldi  rýma  netlögin  fyrir 
þeim.  Hrolleifr  kvaðst  mundu  gefa  at  því  eng- 
an  gaum,  hvat  sem  þrælar  segði.     Þeirsvöruðu 

ok  sögðu  honum  þat  betr  sama,  at  halda  eigi 
til  kapps  við  þá  Hofsmenn,  ok  kvóðu  honum 
þat  eigi  endast  munu,  þótt  hann  kœmi  því 
fram  við  aðra.  Hrolleifr  bað  þá  dragast  á  brott, 
vánda  þræla,  ok  hœta  sér  eigi  mönnum.  Hann 
keyrði  þá  í  braut  hraklega  ok  ómaklega.  Þeir 
sögðu:  „Illa  gerir  þú  þat,  sx§  mikils  góðs  sem 
Ingimundr  er  maklegr  frá  þér,  þá  er  hann  tók 
við  þér  ok  gaf  þér  bæði  bú  ok  veiðina  ok  margt 
annat  gott,  þar  er  áðr  þóttir  þú  hvergi  hœfr 
meðr  dugandi  mönnum".  Hrolleifr  kvað  sik  eigi 
skyldan  at  ganga  ór  ánni  fyrir  ilskuþrælum,  ok 
lætr.  ~*ía|5a  stein  til  eins  þeira,  svá  at  sá  liggr 
í  svíma,  ok  lét  þeim  eigi  skyldu  hlýða  at  vera 
allfjölorðir.  Þeir  kvómu  heim,  er  menn  sátu 
yíir  borðum.  Þeir  fóru  flaumósa.  Ingimundr 
spyrr,  hví  þeir  fara  svá  hrapallega.  Þeir  kvóð- 
ust  reknir  braut  ór  ánni  með  meiðingu  ok  ill- 
um  orðum  af  Hrolleifi.  Jökull  svarar:  „Hann 
mun  vilja  gerast  Vatnsdœlagoði,  ok  vilja  búa 
við  oss  sem  aðra  fyrr,  enn  þat  skal  aldri  verða, 
at  sá  manndjöfull  kúgi  oss".  Þorsteinn  kvað 
ofmikit  bragð  at  vera,  enn  þó  vænst  at  gæta  ^ 
til  með  stillingu,  —  „ok  var  ósynju  nökkurn  tíína 
tekit  við  Hrolleifi".  ^Mikit  er  til  þesshaft",  kvað 
Ingimundr,  „enn  þó  gerið  þér  svá  vel,  at  þér"» 
sættist  á,  því  at  þér  eiguð  ójöfnum  til  at  verja; 
hann  er  heljarmaðr,  ok  ván  at  illt  hljótist  af". 
Jökull    kvaðst    reyna    skjldu,  hvárt  hann  gengi 

ór  ánni,  ok  hljóp  fram  undan  borðinu  ok  út. 
Ingimundr  mælti:  „Þorsteinn  frændi,  þér 
treysti  ek  bezt  til  um  alla  stilling,  ok  far  þú  með 
forœðrum  þínum".  Þorsteinn  lézt  eigi  vita, 
y  hversu  hœgt  vera  mundi  at  halda  Jökli,  —  „enn 
ek  mun  eigi  standa  hjá,  ef  hann  berst  við 
Hrolleif".  Ok  er  þeir  kómu  at  ánni,  þá  sá 
jþeir,  at  Hrolleifr  var  í  ánni  ok  veiddi.  Þá 
mælti  Jökull:  „Dragstu  ór  ánni,  fjándinn,  ok 
dirf  þik  eigi  at  þreyta  við  oss,  ok  skulum  vér 
nú  ellegar  reyna  með  oss  til  fulls!".  Hrolleifr 
mælti:  „Eigi  at  síðr,  þótt  þér  sé(t)  þrír  eðr 
fjórir,  mun  ek  halda  minni  sýslu  fyrir  blóti  þinu".  ^ 
Jökull  mælti:  „Þitt  illmenni  treystir  trollskap 
móður  þinnar,  ef  þú  ætlar  at  verja  oss  veiðina 
einn  öllum".  Jökull  (réðst  þá  í  ána  at  honum 
enn  Hrolleifr  fór  eigi  burt).  Þorsteinn  mælti: 
„Lát  af  þrályndi  þinni,  Hrolleifr,  (ok  þat  mun 
þér  at  illu  verða),  ef  vér  nám  eigi  réttu  af  þér, 
þá  má  vera  at  fleiri  gjaldi ;  dugir  ok  eigi,  at  þú 
gangir  yfir  menn  með  rangindum".  Jökull 
mælti  þá:  „Drepum  mannfjánda  þenna!".  Þá 
lét  Hrolleifr  hefjast  at  landi,  þar  sem  grjót  var 
fyrir  ok  grýtti  at  þeim  ok  þeir  í  móti  um  ána 
þvera,  enn  sumir  skutu,  ok  varð  Hrolleifi  eigi 
skeinusamt.  Jökull  vill  ráðast  at  honum  ann- 
ars  staðar  yfir  ána,  ok  kvað  eigi  meðalskömm 
i  vera,  ef  þeir  bera  eigi  af  honum.  Þorsteinn 
mælti:     „Hitt  er  mitt  ráð,  at  víkjast  aftr  hing- 

at,  ok  eiga  heldr  (imdir)  oss,  enn  ganga  i  greipr 
þeim  mœðginum,  því  at  ek  hygg  hana  skamt 
irá  hefjast,  ok  er  sem  menn  reyni  sik  eigi  við 
dugandi  menn,  þótt  vér  eigim  við  gerningar 
Iþeira".  Jökull  kvaðst  aldri  þat  hirða,  ok  leit- 
ar  at  fara,  enn  brœðr  hans  grýta  ok  skjóta  á 
Hrolleif.  Nú  kom  maðr  heim  til  Hofs  hlaup- 
andi,  ok  sagði  Ingimundi,  at  í  óefni  var  kom- 
it,  ok  þeir  börðust  um  ána  þvera,  —  „okerbúi 
Íþinn  fæstum  líkr".  Ingimundr  mælti:  „Búið 
hest  minn,  ok  vil  ek  til  ríða".  Hann  var  þá 
gamall  ok  nær  blindr.  Hafði  hann  ok  þá  af 
höndum  látit  öll  fjárforráð  ok  svá  bú.  Sveinn 
var  honum  fenginn  til  fylgdar.  Ingimundr  var 
i  blári  kápu.  Sveinninn  leiddi  hestinn  undir 
tionum;  ok  er  þeir  kómu  á  árbakkann,  þá  sjá 
synir  hans  hann.  Þorsteinn  mælti:  „Kominn  er 
faðir  várr,  ok  látum  hefjast  undan,  ok  mun  hann 
ætla,  at  vér  mynim  gera  vilja  hans,  enn  hræddr 
em  ek  um  kvómu  hans",  ok  bað  nú  Jökul  hefta 
sik.  Ingimundr  reið  á  ána  okmælti:  „Gakk  ór 
ánni,  Hrolleifr,  ok  hygg  at,  hvat  þér  hœíir".  Ok 
er  Hrolleifr  sá  hann,  skaut  hann  til  hans  spjóti, 
ok  kom  á  hann  miðjan.  Ok  er  hann  fekk  lag- 
it,  reið  hann  aftr  at  bakkanum  ok  mælti:  „Þú 
sveinn,  fylg  mér  heim".  Hann  hitti  eigi  sonu 
sína;  ok  er  þeir  kvómu  heim  var  mjök  liðit  á 
aftaninn.  v  Ok  er  Ingimundr  skyldi  af  baki  fara, 

þá  mælti  hann :  „Stirðr  em  ek  nú,  ok  verðum* 
vér  Jausir^á  fótum  inir_^ömlu  menninir".  Ok 
er  sveinninn  tók  við  honum,  þá  þaut  í  sárinuv 
Sá  sveinninn  þá,  at  spjótit  stóð  í  gegnum  hann. 
«^_  Ingimundr  mælti :  „Þú  heíir  mér  lengi  trúr 
***  verit,  ger  nú  sem  ek  býðr  þér;  meiri  ván,  at 
^  ek  krefja  þik  fás  héðan  af.  Far  þú  nú  ok  seg 
Hrolleiíi,  at  áðr  morginn  kemr,  get  ek,  at  synir 
mínir  þykkist  eiga  þangat  at  sjá  eftir  föður- 
hefndum,  sem  hann  er,  ok  gæti  hann  svá  sín& 
ráðs,  at  hann  fari  í  braut  áðr  dagr  komi ;  mín 
er  eigi  at  betr  hefnt,  þótt  hann  deyi,  enn  mér 
samir  at  skjóta  skjóli  yíir  þann,  er  ek  hefir 
áðr  á  hendr  tekizt,  meðan  ek  má  mæla,  hversu 
sem  síðarr  ferr".  Hann  braut  spjótit  af  skafti, 
ok  gekk  inn  með  fulitingi  sveinsins,  ok  settist 
í  öndvegi  sitt,  ok  bað  hann  eigi  ljós  gera  áðr 
synir  hans  kœmi  heim.  Sveinninn  kom  til  ár- 
innar  ok  sá  þar  laxa  marga,  er  Hroileifr  hafði 
veitt.  Sveinninn  mælti:  „Þat  er  sannmælt,  at 
þú  ert  mesti  mannhundr;  þú  hefir  þat  gert,  at 
vér  munum  aldri  bœtr  bíða,  veitt  Ingimundi 
bónda  bana,  ok  bað  hann  mik  svá  segja  þérr 
at  þú  skyldir  eigi  morgins  heima  bíða,  ok  kvaðst 
þat  ætla,  at  synir  hans  mundi  til  þín  eiga  eft- 
ir  föðurhefndum  at  leita,  ok  gerða  ek  þetta 
meirr  at  bœn  hans,  enn  hitt,  at  þú  værir  mér 
svá  sparr  undir  öxi  þeira  brœðra".  Hrolleifr 
svarar:       „Ek    trúi    því    er    þú    segir,  enn  eigi 

skyldir    þú    héðan    heill    fara,    ef  þú  hefðir  eigi 
þessi  tíðindi  sagt!  " 

23,  Nú  er  þat  at  segja  frá  Ingimundar  son- 
um,  at  þeir  fóru  heim  um  kveldit,  ok  rœddu 
með  sér,  at  Hrolleifr  væri  en|demis[maðr.  Þor- 
steinn  mælti:  „Enn  vitum  vér  eigi  gerla,  hversui 
illt  vér  munum  af  honum  hlotit  hafa,  ok  segir 
mér  eigi  létt  hugr  um  ferð  föður  várs".  Þeir 
kvómu  heim,  ok  gekk  Þorsteinn  í  eldqjskálajin,  ok 
stakk  niðr  hendinni  er  hann  hrataði,  ok  mælti:: 
„Hví  er  vátt,  húsfreyja?"  Hon  svarar:  „Þat 
ætla  ek,  at  runnit  muni  hafa  ór  klæðum  Ingi- 
mundar  bónda".  Þorsteinn  svarar:  „Þetta  er 
hált  sem  blóð,  ok  kveykit  ljós  skjótt",  ok  svá 
var  gert.  Sat  þá  Ingimundr  í  öndvegi  sínu  ok 
var  dauðr;  stóð  þar  spjótit  í  gegnum  hann. 
Jökull  mælti:  „Allillt  er  slíkt  at  vita  um  svá 
göfgan  mann,  at  slíkt  illmenni  skal  hafa  honum 
at  bana  orðit,  ok  förum  þegar  ok  drepum  hann". 
Þoi^steinn  mælti:  vEigi  Jjantu  góðgirnd  föður 
várs,  ef  hann  hefir  honum  eigi  undan  skotit,. 
eðr  hvar  er  sveinn  sá,  er  honum  fylgdi?"  Nú' 
sást  hann  eigi.  Þorsteinn  mælti:  „Eigi  get  ek 
nú  Hrolleifs  heima  at  vænta,  ok  munum  vér 
með  ráðum  verða  hans  at  leita,  enn  eigi  með  á- 
hlaupum,  enn  við  þat  megum  vér  huggast,  at: 
mikill  manna  munr  er  vorðinn  með  þeim  Hrol- 
leifi,  ok  njóta  mun  faðir  minn  þess  frá  þeim,  er 
sólina    hefir  skapt  ok  allan  heiminn,  hverr  sem. 

): 


sá  er.  Enn  þat  má  vita,  at  þat  mun  nökkurr 
gert  hafa".  Jökull  var  svá  óðr,  at  varla  fengu 
þeir  stilt  hann.  I  því  bili  kom  inn  sveinninn 
ok  sagði  sitt  erindi.  Jökull  kvað  þat  óþarft. 
Þorsteinn  mælti:  „Eigi  er  hann  um  at  kunna, 
því  (at)  hann  gerði  sem  faðir  várr  vildi".  Ingi- 
mundr  var  lagiðr  í  bátinn  frá  skipinu  Stíganda 
ok  búit  um  virðulega,  sem  þá  var  siðr  um  tígna 
menn.  Þetta  spurðist  nú  víða,  ok  þótti,sem  var, 
mikil  tíðindi  ok  ill.  —  Þorsteinn  mælti  við  brœðr 
sína:  „Þat  sýnist  mér  ráð,  at  vér  setimst  eigi 
i  sæti  föður  várs.  hvárki  heima  né  í  mannboð- 
«m,  meðan  hans  er  óhefnt",  —  ok  svá  gerðu 
þeir,  ok  sóttu  lítt  til  leika  eðr  mannfundi.  Enn  er 
f^a^Eyvindr  sörkvir  frá  þetta,  þá  mælti  hann  við  fóstr- 
son  sinn :  „Far  þú  ok  seg  Gauti  vin  mínum,  hvat 
>ek  tek  til,  ok  slikt  þœtti  mér  honum  tilliggja". 
Síðan  brá  hann  saxi  undan  skikkju  sinni,  oklét 
fallast  á  ofan,  ok  dó  svá.  Ok  er  Gautr  spyrr 
þetta,  mælti  hann:  „Er-at  vinum  líff  Ingimund- |i 
.ar,  ok  skal  neyta  góðs  bragðs  Eyvindar  vinar 
míns",  —  ok  brá  saxi  fyrir  brjóst  sér,  ok  drap 
sik.  Hermundr  hét  son  hans  Eyvindar  ok  Hró- 
^mundr  hinn  halti,  er  síðarr  verðr  getit.  \J 

24.  Látum  þar  nú  fyrst  líða  um,  enn  segjum 
nökkut  frá  Hrolleifi;  hann  hittir  móður  sína, 
ok  segir  henni  tíðindin;  hon  kvað  engan  kom- 
ast  yfir  skapadœgr  sitt;  kvað  Ingimund  hafa 
íengi  aldrs  notit;  —   „er  þat  mitt  ráð",  segir  hon, 

„at  þú  farir  á  brott  fyrst,  því  at  blóðnætr  eru 
foráðastar;  vitja  þá  hingat,  er  mér  þœtti  vænst, 
at  nökkut  yrði  af  framkvæmd  um  mína  ráða- 
gerð,  enn  eigi  sé  ek  þar  á  milli,  hvárt  drjúgara 
verðr,  vitsmunir  Þorsteins  ok  gifta,  eðr  brögð 
mín".  Síðan  fór  Hrolleifr  norðr  til  Skagafjarð- 
ar  ok  kom  í  Sæmundarhlíð,  ok  var  Sæmundr  þá 
andaðr;  enn  Geirmundr  réð  þá  fyrir  eignurn ; 
'bróðir  hans  hét  Arnaldr.  Geirmundr  spyrr  tíð- 
inda.  Hrolleifr  kvaðst  segja  líflát  Ingimundar 
ibónda  frá  Hofi.  Geirmundr  svarar:  „Þar  fór 
nýtr  maðr,  eðr  hvat  varð  honum  at  bana?" 
Hrolleifr  sagði:  „Hann  var  hafðr  at  skotspæni", 
—  ok  sagði  síðan  allan  atburðinn.  Geirmundr 
svarar:  „Þat  sé  ek,  at  þú  ert  hinn  versti  ó- 
happamaðr,  ok  far  á  brottu,  hin  vánda  mann- 
fýla,  ok  kom  hér  aldri".  Hann  kvaðsk  hvergi 
fara  mundu,  —  „ok  skal  ek  hér  drepinn  þér  til 
^vívirðingar,  ok  man  ek  þat  enn,  at  faðir  minn 
fell  í  liði  föður  þíns  ok  Ingimundar,  ok  hefir 
^)at  af  þér  hlotizt  ok  þínum  mönnum".  Geir- 
'  mundr  kvað  þat  dugandi  menn  henda  at  falla  í 
'bardögum,  —  „ok  fram  mun  ek  þik  selja,  þeg- 
ar  er  Ingimundarsynir  koma".  Honum  kvaðst 
þess  at  ván  eðr  annars  verra.  Hann  var  þar 
á  laun  í  gervibúri.  Ingimundarsynir  vóru  heima 
um  vetrinn,  ok  sátu  á  hinn  óæðra  bekk  ok 
fóru  til  engra  leika  eðr  þings,  ok  vóru  mjök 
<>kátir.     Ok  er  skamt  var  til  sumars,  þá  heimti 

Þorsteinn  brœðr  sína  á  mál  ok  mælti:  „Öllum 
oss  ætla  ek  þat  einn  veg  gefit,  at  mál  mundi 
þykkja  at  leita  um  föðurhefnd,  enn  eigi  er  þafe 
allauðsóttlegt ;  sýnist  mér  þat  ráð,  at  sá  erráð- 
leitni  hefir  til  eftir  at  leita,  at  sá  skal  kjósai 
einn  kostgrip  af  eigu  várri".  Þeir  kvóðust  þat 
vilja,  —  „ok  ertu  bezt  til  fallinn  af  oss  sakir 
vitsmuna". 

25.  Einn  morgin  var  Þorsteinn  snemma  á> 
fótum  ok  mælti  til  brœðra  sinna:  „Nú  skulum 
vér  búast  norðr  til  heraða,  hvat  sem  fyrir  starf 
kemr".  Þeir  vóru  saman  fimm  brœðr,  ok  eigi 
fleiri  menn.  Þeir  kvómu  at  kveldi  eins  dags* 
til  Geirmundar,  ok  tók  hann  allvel  við  þeimy 
ok  vóru  þar  um  nóttina  í  góðum  beinleika,  enn> 
um  morgininn  mælti  Þorsteinn  við  brœðr  sína: 
„Nú  skulu  þér,  brœðr,  vera  at  taíli  í  dag,  enn? 
ek  skal  tala  við  Geirmund".  Þeir  gerðu  svá. 
Þorsteinn  mælti  til  Geirmundar:  „Því  eru> 
vér  brœðr  hingat  komnir,  at  vér  leitum  eftir 
Hrolleifi,  er  vér  hyggjum  hér  vera  með  þér,. 
ertu  ok  mjök  skyldr  til  at  veita  oss,  þar  sem 
þér  senduð  feðr  várum  þann  mannfóla,  er  svá 
mikit  illt  hefir  at  hlotizt,  þótt  þat  sé  eigi  at 
yðrum  vilja;  á  hann  ok  enga  góða  frændr,  nema 
þik  einnu.  Geirmundr  svarar:  „Allt  er  slíkt 
satt,  ok  er  vitrlega  eftir  leitat,  enn  eigi  er 
Hrolleifr  hér  nú".  Þorsteinn  mælti:  „Hitt 
ætla    ek    sannara,    at    hann   siti  í  útibúri  þínu; 

íak    nú  hér  hundrað  silfrs  ok  lát  hann  á  brott, 

ok    skal    ek    svá    til   stilla,  at  hann  sé  eigi  hér 

tekinn  á  þínum  varnaði,  svá  at  þér  sé  þat  lag- 

ít    til    ámælis,  enn  vér  munum   þó  eftir  honum 

íeita,    þó    at  föður  várs  sé  eigi  at  hefndra;  seg 

flionum,    at    þú    þykkist    eigi    traust  til  hafa  at 

íialda    hann    fyrir    oss    ok   sitja  fyrir  fjándskap 

várum,   enn    ella    hafa    vináttu    (vára)".      Geir- 

mundr  svarar:     „Nú  skal  ok  við  ganga,  at  hann 

•er    hér,    ok    virði    nú    hverr    sem  vill;  mun  ek 

svá    gera,    sem    þú  leggr  ráð  til,  ok  segja  hon- 

•um    at    fara  á  burt,  ok  leitið  þér  þá  eftir  hon- 

íum,  er  hann  (er)  eigihjámér".    „Svá  skal  vera" 

segir    Þorsteinn.      Geirmundr    hitti    nú    Hrolleif 

ok    mælti:     „Nú    eru    hér    komnir  Ingimundar- 

synir,  ok  leita  eftir  þér;  mun  nú  eigi  verða  vist 

þín  lengr  hér  með  mér,  því  at  ek  vil  eigi  leggja 

mik    í    hættu    fyrir    þik    eðr  fé   mitt,  við  mála- 

efni  þín  ill,  enn  þeir  brœðr  eru  bæði  ráðugir  ok 

atgöngumiklir".     Hrolleifr    svarar:      „Þess    var 

ván,    at    þér    mundi   klœkilega  verða;  ok  hafðu 

alla  óþökk  fyrir  þína  liðveizlu,  ok  verð  á  brottu 

skjótt".      Geirmundr     mælti:      „Þat     mun     ek 

gera".     Síðan    hitti    hann    Þorstein    (ok    segir:) 

„Þat   þykki  mér  bezt  til  mín  gert,  at  þér  hrap- 

ið    at    engu,    ok    sitið  hér  í  dag".     Hann  kvað 

svá    vera    skyldu.v^Bjuggust    síðan  annan  dag, 

ok    fór(u)    vestr    yfir  skörðin,  enn   þeyr  hafði  á 

verit,  ok  sá  manns  sporin  í  snjónum.    Þá  mælti 

Þorsteinn.     „Nú  skulu  vér  niðr  setjast  ok  mun* 
ek     segja    yðr    viðtal    okkar    Geirmundar.      Ek 
varð  varr,  at  Hrolleifr  var  þar".     Jökull  mælti;: 
„Þú    ert    kynlegr    maðr,    vildir    sitja    kyrr,  enn 
föðurbani    þino    sat    hjá   þér;  ef  ek  hefða  vitat 
þat,    þá    mundi    eigi  kyrt  með  öllu  verit  hafa",. 
Þorsteinn    kvað    þat    eigi    örvænt,  —   „enn  þat 
samir  betr,  at  gera  Geirmund  eigi  beran  at  þessu; 
nú    skulum    vér  fara  fullum  dagleiðum,  ok  vita 
ef   vér    kœmim   eigi  síðarr  vestr  enn  hann,  því 
at    heim    munu    liggja    spor    hans,  ok  nú  mun 
Ljót,    móðir    hans,  blóta  í  mót  sumri,  sem  hon 
er    vön    at    þeira    sið,    enn    þá    mun  eigi  fram 
koma    hefndin,  ef  áðr  er  framit  blótit".     Jökulli 
mælti:     „Skyndum  þá".     Hann  var  þá  fremstr 
á   stigum  af  öllum  þeim.     Þá  leit  hann  aftr  ok 
mælti:     „Illt  er  þeim  mönnum,  er  ölmusur  eru 
at    vexti    ok    fráleik,   sem    er    Þorsteinn,  bróðir 
minn,    ok   mun  nú  draga  ór  höndum  hefndina, 
er    vér    komumst    hvergi!".     Þorsteinn    svarar: 
„Eigi  er  enn  sýnt,  at  minna  megi  tillög  mín  ok 
ráðagerðir   enn  áhlaup  þín  óvit(r)legu.     Síð  um 
aftaninn  kómu  þeir  ofan  at  bœnum  at  Hoíi,  ok 
sátu  menn  undir  borðum. 

26.  Þorsteinn  hitti  úti  smalamann  sinn  ok 
mælti :  „Far  þú  í  As  ok  drep  á  dyrr,  ok  hygg 
at,  hversu  skjótt  er  til  hurðar  gengit,  ok  kveð 
meðan  vísu ;  gef  þér  þat  til  erindis  at  spyrja 
at    sauðum,    ok    spurðr   muntu  vera,  hvárt  vér 

sém  heim  komnir,  enn  þú  skalt  segja,  at  vér 
sém  eigi  heim  komnir".  Sauðamaðr  fór  ok  kom> 
í  As  ok  drap  á  dyrr,  ok  var  eigi  fyrr  til  geng- 
it,  en  hann  hafði  kveðit  tólf  vísur.  Þá  kom 
húskarl  út  ok  spurði  tíðinda,  eðr  hvárt  þeir 
brœðr  væri  heim  komnir;  hann  kvað  þá  eigi 
heim  komna,  ok  spurði  at  sauðum  sínum.  Hann 
kvað  þá  eigi  þar  komna.  Sauðamaðr  fór  aftr 
ok  sagði  Þorsteini,  hve  margar  vísur  hann  hafði 
kveðit.  Þorsteinn  kvað  hann  úti  hafa  staðit 
þá  stund,  at  margt  mátti  athafast  inni  á  með- 
an;  eðr  komtu  nökkut  inn?"  Hann  kvaðst 
ganga  inn  ok  skygnast  um.  Þorsteinn  spurði: 
„Var  bjartr  eldr  á  arni  eðr  eigi?"  Hann  svar- 
ar:  ;;Svá  nökkut,  sem  fyrir  litlu  hefði  verit 
kveyktr".  Þorsteinn  mælti:  „Sáttu  nökkura 
nýlundu  í  húsinu?"  Hann  kvaðst  sét  hafa  hrúgu 
eina  mikla,  ok  koma  undan  fram  rautt  klæði. 
Þorsteinn  mælti:  „Þar  muntu  sét  hafa  Hrolleif 
ok  blótklæði  hans;  nú  mun  þangat  eftir  at  leita; 
búumst  nú  skjótt,  ok  hættum  á  hvat  gerir". 
Þeir  fóru  ok  kvómu  í  As,  ok  var  ekki  manna 
úti.  Þeir  sá  hlaðit  skíðum  á  húsvegginn  tveim 
megin  mœnis.  Þeir  sá  hús  standa  lítit  fyrir 
durum,  ok  hlið  í  milli  ok  heimaduranna.  Þor- 
steinn  mælti:  „Þetta  mun  vera  blóthús,  ok 
mun  Hrolleifi  hingat  ætlat,  þá  hon  hefir  full- 
gert  sitt  efni  ok  allan  sinn  fjándskap,  enn  mér 
er  minna  um  þat;  nú  gangið  þér  í  krókinn  hjá 


64  VATNLDGELA  SAGA 


faúsinu,  enn  ek  mun  sitja  yfir  durum  uppi  ok 
hafa  kefli  í  hendi;  enn  ef  Hrolleifr  gengr  út, 
þá  mun  ek  kasta  keflinu  til  yðar,  ok  hlaupið 
^þér  þá  til  mín".  Jökull  mælti:  „Auðsét  erþat, 
"bróðir,  at  þú  vilt  virðing  af  þessu  hafa,  sem 
öllu  öðru,  enn  ek  vil  eigi  þat,  ok  mun  ek  sitja 
við  keflit".  Þorsteinn  mælti:  „Þú  munt  ráða 
vilja,  þó  at  eigi  sé  svá  betr,  því  at  mér  þykki  þú 
ráðinn  til  nökkurra  slysa".  Jökull  settist  í 
skíðahlaðann,  ok  vánu  bráðara  kom  út  maðr  ok 
kagaði  hjá  durum,  ok  sá  eigi  mennina,  er  komn- 
ir  vóru.  Þá  kom  út  maðr  annarr  ok  hinn  þriði, 
ok  var  þat  Hrolleifr.  Jökull  kendi  hann  gerla, 
ok  vazt  við  hart  ok  fell  skíðahlaðinn,  ok  þó 
gat  hann  kastat  keflinu  til  brœðra  sinna,  ok 
hljóp  ofan  af  húsinu  ok  gat  þrifil  Hrolleif,  svá 
at  honum  gafst  eigi  undanrásin.  Engi  var 
þeira  aflamunr,  ok  ultu  báðir  ofan  fyrir  brekk- 
una,  ok  lágu  ýmsir  undir;  ok  er  þeir  brœðr 
kvómu  at,  mælti  Högni :  „Hvat  fjánda  ferr 
hér  at  oss,  er  ek  veit  eigi  hvat  er?"  Þorsteinn 
svarar:  „Þar  ferr  Ljót  kerling  ok  hefir 
breytilega  um  búit" ;  hon  hafði  rekit  fötin  fram 
yfir  höfuð  sér,  ok  fór  öfug,  ok  rétti  höfuð- 
it  aftr  milli  fótanna;  ófagrlegt  var  hennar 
augnabragð,  hversu  hon  gat  þeim  trollslega 
skotit.  Þorsteinn  mælti  til  Jökuls:  „Dreptu  nú 
Hrolleif,  þess  hefir  þú  lengi  fúss  verit".  Jök- 
ull  svarar:     „Þess  em  ek  nú  albúinn".    Hjó  hann 

þá  af  honum  höfuðit,  ok  bað  hann  aldri  þrífast. 
„Já!  já!"  sagði  Ljót,  —  „nú  lagði  allnær,  at 
^k  munda  vel  geta  hefnt  Hrolleifs  sonar  míns, 
ok  eru  þeir  Ingimundarsynir  giftumenn  miklir". 
Þorsteinn  svarar:  „Hvat  er  nú  helzt  til  marks 
um  þat?".  Hon  kveðst  hafa  ætlat  at  snúa  þar 
um  landslagi  öllu,  —  „enn  þér  œrðist  allir  ok 
yrðit  at  gjalti  eftir  á  vegum  úti  með  villudýr- 
um,  ok  svá  mundi  ok  gengit  hafa,  ef  þér  hefð- 
ið  mik  eigi  fyrr  sét  enn  ek  yðr".  Þorsteinn 
kvað  þess  ván,  at  hamingja  skifti  með  þeim. 
Síðan  dó  Ljót  kerling  í  móð  sínum  ek  trolldómi, 
ok  eru  þau  ór  þessi  sögu.  v 

27.  Eftir  dráp  þeira  Hrolleifs  ok  Ljótar 
fóru  þeir  brœðr  heim,  ok  urðu  menn  þeim  fegn- 
ir.  Nökkuru  síðarr  mælti  Þorsteinn  við  brœðr 
sína:  „Nú  þykkjumst  ek  kominn  til  at  kjósa 
kostgrip  einhvern  af  eigu  várri".  Þeir  játuðu 
þvi.  „Þá  kýs  ek  bœinn  at  Hofi  ok  landit  með 
búinu".  Þeir  kváðu  þat  varla  einn  grip  vera 
ok  þótti  freklega  áhorfast.  Þorsteinn  kvað  allt 
saman  eiga  at  fara,  land  okbú;  —  „ennþóttyðr 
þykki  þetta  nökkut  freklega  horfa,  þá  er  á  hitt 
at  líta,  at  vár  virðing  mun  þá  mest,  at  vér 
sém  sem  sáttastir,  ok  hitt  annat,  at  ek  sjái  sem 
helzt  fyrir;  eru  hér  ok  fleiri  kostgripir  ok  ann 
ek  (yðr)  þeira  allvel".  Var  þá  lagit  til  skift- 
is;  hlaut  Högni  skipit  Stíganda,  því  (at)  hann 
var     farmaðr.      Þórir    hafrsþjó    hlaut    goðorðit, 

enn  Jökull  Ættartanga;  hann  hafði  sverðit  á 
leikmótum  ok  hestaþingum,  enn  Þorsteinn  bar 
hann  á  leiðum  ok  lögmótum,  því  at  Jökull 
vildi  at  svá  væri.  Þórir  mælti  ok  slíkum  orð- 
um,  þótt  hann  ætti  goðorðit,  at  hann  unni  Þor- 
steini  bezt  allra  virðinga  af  málaferlum.  Þor- 
steiran  mælti :  „Þat  er  mér  auðsætt,  at  þér 
brœðr  mínir  vilið  mér  í  öllu  sœmdar  leita,  enn 
þótt  ek  hafa  kosit  mér  bústað,  þá  ann  ek  yðr 
þó  fjár  fyrir;  nú  þykki  mér  ráð,  at  vér  fœrim 
sess  várn  í  öndvegi  föður  várs",  ok  svá  gerðu 
þeir.  Þorsteinn  gerðist  höfðingi  yfir  Vatnsdœl- 
um  ok  Vestrhópi,  ok  öllum  þeim  sveitum,  sem 
Ingimundr  faðir  hans  hafði  haft.  Þorsteinn 
átti  þá  konu,  er  Þuríðr  gyðja  hét  ok  var  Söl- 
mundardóttir,  Guðmundarsonar;  hann  var  faðir 
Víga-Barða.  Þótti  þá  virðingarvænlegt  at  tengj- 
ast  við  Vatnsdœla.  Jökull  bjó  í  Tungu,  enn 
Smiðr  á  Smiðsstöðum,  Þórir  hafrsþjó  at  Nauta- 
búi;  þat  heitir  nú  at  Undunfelli. 

28.  Nú  skal  segja  frá  þeim  rnanni,  er  fyrr 
var  nefndr,  er  hét  Þórólfr  sleggja;  hann  gerðist 
hinn  mesti  óspektarmaðr,  bæði  var  hann  þjófr, 
ok  þó  um  annat  stórilla  fallinn;  þótti  mönnum 
með  stórmeinum  hans  bygð  ok  einkis  ills  ör- 
vænt  fyrir  honum;  ok  þótt  hann  hefði  eigi  fjöl- 
menni  hjá  sér,  þá  átti  hann  þá  hluti,  er  hann 
vænti  trausts  at;  þat  vóru  tuttugu  kettir;  þeir 
vóru    ákaílega    stórir,    ok    allir  svartir  ok  mjök 

tryldir.     Fóru    menn  nú  til  Þorsteins,  ok  sögðu 
honum  sín  vandræði,  ok  létu  til  hans  koma  um 
alla    heraðsstjórn,   ok  sögðu  Þórólí  frá  mörgum 
stolit  hafa,  ok  gert  þó  margt  ómannlegt  annat. 
Þorsteinn    kvað    þá   satt  segja,  —  „enn  eigi  er 
allhœgt  við  heljarmanninn  at  eiga,  ok  við  köttu 
hans,  ok  þar  til  spari  ek  alla  mína  menn."  Þeir 
sögðu    hann    varla    mega  halda  sœmd  sinni,  ef 
eigi  væri  at  gert.     Eftir  þetta  safnaði  Þorsteinn 
mönnum    ok    vildi    undir    sér    eiga  fyrir  mann- 
fjölda  sakir.     Með  honurn  vóru  brœðr  hans  all- 
ir  ok  austmaðr  hans.     Þeir  fóru  á  Sleggjustaði. 
Þórólfr    gaf   sér   eigi  at;  aldri  mátti  hann  góða 
menn    með  sér  hafa.     Hann  gekk  inn,  er  hann 
sá    mannareiðina,    ok  mælti :     „Nú  er  við  gest- 
um  at   taka,  ok  ætla  ek  þar  til  köttu  mína,  ok 
mun  ek    setja    þá  alla  í  dyrr  út,  ok  mun  seint 
ráðast  inngangan,  ef  þeir  verja  dyrnar".    Síðan 
magnaði    hann   þá  mjök,  ok  vóru  þeir  þá  stór- 
um    illilegir  með  emjun  ok  augnaskotum.     Jök- 
ull    mælti    við    Þorstein:     „Nú    tóktu    gott  ráðy 
at    þú    lézt    eigi    sitja   mannfjánda  þenna  lengr 
kyrran".       Þeir     vóru     átján     menn.       Þórólfr 
mælti:     „Nú    skal    eld    gera,    ok    hirði  ek  eigi, 
þótt    reykr  fylgi,  því  at  kváma  Vatnsdœla  mun 
eigi    vera    friðsamleg".     Hann    lét  ketil  yfir  eld 
ok    bar   undir  ull  ok  hverskonar  harka,  ok  var 
fult  húsit  af  reyk.     Þorsteinn  kom  at  durum  ok 
mælti:      „Útgöngu    beiðum    vér    þik,    Þórólfr". 

Hann  kvaðst  ætla,  at  þat  eitt  mundi  erindi 
þeira,  at  eigi  væri  vingjarnlegt.  Þá  tóku  kett- 
irnir  þegar  at  amra  ok  illa  láta.  Þórsteinn 
mælti:  „Þetta  er  ill  sveit".  Jökull  svarar: 
„Göngum  inn  at  þeim,  ok  hirðum  eigi  um  köttu 
þessa".  Þorsteinn  kvað  þat  eigi  skyldu,  -  „því 
at  meiri  ván  er,  at  vér  haldim  eigi  Hði  váru  heilu 
með  öllu  saman,  köttunum  ok  vápnum  Þórólfs, 
því  at  hann  er  garpr  mikill,  ok  þœtti  mér  betra, 
at  hann  gæfi  sik  upp  sjálfr  ok  gengi  út,  því  at 


meira  efni  hefir  hann  til  eldingar,  enn  honum 
megi  vel  eira  inni  at  vera".  Þórólfr  reiddi 
ketilinn  af  eldinum,  enn  feldi  á  ullarhlaðann, 
ok  lagði  út  remmuna,  svá  at  þeir  Þorsteinn 
máttu  eigi  vera  allnær  durunum.  vHann  mælti 
þá:  „Varizt  þér  köttuna,  at  þeir  hremsi  yðr 
eigi,  ok  fleygjum  eldinum  upp  at  húsunum". 
Jökull  þreif  einn  eldibrand  mikinn,  ok  fleygði  upp 
at  durunum,  enn  kettirnir  hörfuðu  undan,  ok 
fell  hurðin  við  þat  aftr.  Veðrit  stóð  á  húsin, 
enn  bálit  tók  at  vaxa.  Þorsteinn  mælti: 
„Stöndum  út  við  garðinn,  þar  er  reykrinn  er 
mestr,  ok  sjám  þá  hvat  hann  taki  til,  því  at 
meira  efni  hefir  hann  til  um  eldsgerð,  enn  þat 
megi  honum  lengi  duga".  Varð  Þorsteinn  þess 
ok  nærgætr;  hljóp  Þórólfr  þá  út  með  kistur 
tvær  fullar  af  silfri,  ok  fór  með  reyknum,  ok 
þá  er  hann  kom  út,  var  þar  fyrir  austmaðrinn 
ok  mælti:     „Hér  ferr  nú  fjándinn,  ok  er  nú  ills- 

legr".  Austmaðrinn  hljóp  eftir  honum  ofan  tii 
Vatnsdalsár.  Þórólfr  kom  þar  at,  er  vóru 
augu  djúp  eðr  fen.  Þórólfr  snerist  þá  í  mót 
honum,  ok  greip  til  hans  ok  brá  honum  undir 
hönd  sér  ok  mælti:  „Til  rásar  kostar  þú  nú, 
ok  förum  at  því  báðir  saman",  —  ok  hljóp  í 
fenit,  ok  sukku,  svá  at  hvárrgi  kom  upp.  Þor- 
steinn  mælti:  „Stórilla  hefir  nú  tekizt,  er  aust- 
maðr  minn  hefir  týnzt,  enn  þat  mun  bóta,  at  end- 
ast  mun  fé  Þórólfs  at  bœta  hann",  ok  svá  var 
gert.  Þar  heita  síðan  Sleggjustaðir,  er  Þórólfr 
hafði  búit,  ok  sást  jafnan  kettir,  ok  illt  þótti  þar 
oftlega  síðan.  Sjá  bœr  er  ofan  frá  Helgavatni. 
29.  Már  Jörundarson  fœrði  bú  sitt  af  Grund 
á  Másstaði;  góð  var  frændsemi  með  þeim  Ingi- 
mundarsonum.  Þat  var  til  tíðinda  eitt  haust, 
at  Máv(i)  hurfu  sauðir  nökkurir,  ok  var  víða 
leitat  ok  fundust  eigi.  Þorgrímr  hét  maðr,  ok 
var  kallaðr  skinnhúfa;  hann  bjó  á  Hjallalandi; 
hann  var  fjölkunnigr  mjök  ok  þó  at  öðru  illa. 
Var  nú  orðrœða  mikil  um  sauðahvörfin  ok  þótti 
dalrinn  víðast  vel  skipaðr.  Eitt  kveld,  er  sauða- 
maðr  kom  heim,  spurði  Mártíðinda;  hann  sagði, 
at  sauðir  hans  vóru  fundnir,  ok  hafði  engi  illr 
at  vorðit,  —  „enn  þó  fylgir  annat  meira.  Land 
hefir  ek  fundit  í  skógum  ok  er  ágæta  jörð  góð 
ok  hafa  sauðirnir  þar  verit,  ok  eru  allvel  hold- 
ir".  Már  spurði:  „Hvárt  er  þat  í  mínu  landi 
eðr  annarra";  hann  kvaðst  ætla,  at  honum  mundi 

berast,  —  „enn  þó  liggja  við  lönd  Ingimundarsona 
ok  má  ór  þínu  landi  at  eins  í  ganga".  Mársá 
landskostinn,  ok  þ.ótti  góðr  ok  eignaði  sér.  Þor- 
grímr  kvaðst  ætla,  at  þeir  mundi  haldit  fá  land- 
inu  fyrir  Ingimundarsonum.  Þorsteinn  spyrr 
þetta  ok  mælti:  „Mjök  þykki  mér  Már  frændi 
minn  bera  sinn  sann  á  þetta  ok  unna  oss  varla 
laga".  Litlu  eftir  þat  hitti  Jökull  Þorstein  bróð- 
ur  sinn,  ok  varð  þeim  talat  margt,  ok  sagði  Jök- 
ull  þat  mikil  fyrn,  ef  menn  skyldi  ræna  þá 
þar  í  dalnum,  —  „ok  dregst  sú  mannfýla  mjök 
óþaríi  til,  hann  Þorgrímr  skinnhúfa,  at  reita  oss, 
ok  væri  hœfilegt,  at  hann  tœki  gjöld  fyrir". 
Þorsteinn  kvað  hann  eigi  sparnaðarmann,  — 
„enn  eigi  veit  ek,  hvárt  hann  er  svá  þegar  upp 
næmdr".  Þorsteinn  bað,  at  þeir  fœri  á  fund 
Þorgríms.  Jökull  kvaðst  þess  albúinn;  ok  er 
Þorgrímr  varð  þess  varr,  fór  hann  ok  hitti  Má; 
þeir  kvöddust  vel.  Þorgrímr  lézt  kominn  af 
hlaupi,  —  „ok  munu  Ingimundarsynir  hér  koma". 
Már  spurði,  hvat  hann  vissi  til  þess.  Þorgrímr 
svarar:  „Þeir  eru  nú  á  ferð  komnir  til  bœjar 
míns,  ok  vilja  drepa  mik,  ok  mun  þat  jafnan 
sýnast,  at  ek  veit  fleira  enn  aðrir  menn".  Ok 
er  þeir  kvómu  á  bæinn,  mælti  Þorsteinn:  „Hér 
eigum  vér  við  hrekkvísan  um,  er  Þorgrímr 
er,  því  at  hann  mun  eigi  heima  vera".  Jök- 
ull  mælti:  „Gerum  hér  þó  nökkut  illt".  Þor- 
steinn    kvaðst    þat  eigi  vilja;  —   „nenni  ek  eigi 

at  þat  sé  mælt,  at  vér  takim  upp  fé  hans  enn 
fáim  eigi  veitt  hann  sjálfan",  ok  fóru  heim  við 
svá  búit.  Eitt  sinn  mælti  Þorsteinn  enn  til 
brœðra  sinna:  „Forvitni  væri  mér  á  atfreista, 
at  vér  gætim  fundit  Þorgrím".  „Nú  em  ek  ok 
-albúinn",  sagði  Jökull.  Enn  fór  Þorgrímr  at 
hitta  Má,  ok  mælti:  „Enn  eru  þeir  eigi  af- 
huga  við  mik  Ingimundarsynir;  vilda  ek,  at  þú 
fœrir  nú  heim  með  mér,  ok  skulu  þeir  þat  sanna, 
at  ek  þori  at  bíða  þeira  heima".  Márfórþang- 
at.  Þá  riðu  ok  at  garði  Ingimundarsynir,  ok 
fundusl  þeir  í  túni.  Þorsteinn  mælti:  „Eigi 
ferr  þann  veg  frændsemi  vár,  Már,  sem  skyldi; 
vilda    ek,    at  hvárir  vægði  til  við  aðra,  enn  þú 

settir    eigi    niðr     vandræðamenn    þá,    er    bægj- 

ast    vilja    við    oss".VMár   kvað  pa  sýna  af  sér  i^A 
ovingjarnlegar    heimsóknir,    ok   lézt  eigi  mundu 
láta    sinn   hlut  fyrir  þeim.     Jökull  kvað  ok  eirP* 
sætt.    at    þeir    reyndi    þá    með    sér.      Þorsteinn     ^ 
r  kvaðst    tregr    tiL^^ndræða  við  frændr  sína,  — 
' \j,enn    þó    er    eigi^^öS^ht,    at  þar  komi,  ef  vér 
íiáim    eigi    réttindum".     Þeir    fóru    á  brott,  því 
(at)    þeir  máttu  eigi  ná  Þorgrími  fyrir  íjöljkyngi 
hans    enn^ótgangi  Más,  ok  var  annattveggja,  -**tw 
at   Þorgrímr    hxarL_af   bœ    sínum  eðr  Már  sat 
þar  við_£[almenni,  ok  stóð  þetta  mál  svá  nökk- 
ura  hríð.  —  I  þenna  tíma  kom   út  Högni  Ingi- 
mundarson    með  skip  sitt  Stíganda  ok  var  með 
Þorsteini    um  vetrinn,  ok  sagði  frá  fer^um  sín- 


^tue- 

um  merkilega  meðan  hann  hafði  úlan  verit;: 
svá  ok  þat,  at  hann  hafði  eigi  skip  reynt  jaín- 
gott  Stíganda.  Mikill  orðrómr  gerðist  á  um> 
heraðit  um  málaferli  þeira  frænda.  Jökull 
hitti  oft  Þorstein  bróður  sinn  ok  kvað  hann 
enn  undan  vilja  (láta)  við  Má.  Þorsteinn  svar- 
ar:  „Svá  hefir  verit  til  þessa,  enn  þó  munu 
vér  nú  sitja  um  Þorgrím,  ok  segir  mér  þó  í 
meðallagi  hugr  um".  Þeir  bjuggust  heiman/x< 
brœðr  einn  dag,  ok  vóru  hálfr  þriði  tugr  manna, 
vóru  þeir  brœðr  fimm.  Þá  mælti  Þorgrímr: 
„Nú  eru  ills  efni  í;  þeir  munu  hér  koma  brátt 
Ingimundarsynir" ;  hann  hljóp  út  ok  tók  klæði 
sín  áðr.  Hann  hitti  Má  ok  sagði,  at  þá  væri 
Ingimundarsynir  á  ferð,  —  „ok  munu  oss  ætla-T 
með  grimmum  hug  at  fá,  ok  er  nú  ráð  at  bú- 
ast  við  ok  leiða  þeim  hlaup  þeira".  Már  safn- 
aði  mönnum.  Hrómundr  son  Eyvindar  sörkvis, 
kappi  mikill,  hann  átti  dóttur  Más,  hann  var  þar 
á  búi ;  hann  kvað  einsætt,  at  þeir  reyndi  þá  með 
sér.  Þeir  urðu  alls  ellifu  manna,  ok  umfram 
tveir  systursynir  Más,  ungir  menn  ok  vænlegir.  I 
Þorgrímr  mælti:  „Þat  er  ráð  at  fara  í  mót 
Ingimundarsonum",  ok  svá  var  gert.  Þorsteinn 
sá  þat  ok  mælti:  „Nú  mun  oss  gefa  til  at 
reyna  oss,  ok  þykki  mér  nú  ráð,  at  hverr  gef- 
ist  eftir  efnum".  Jökull  brá  þá  Ættartangar 
ok  kvaðst  allgott  til  hyggja,  at  reyna  hann  í 
hálsum  manna  Más.     Þeir  fundust  á  Karnsnesú 

Þorgrímr    segir    Mávi,  at  hann  mundi  felast  — 
„ok  má  þó  vera,  at  ek  sé  eigi  óþarfari  enn  þótt 


ek  standa  hjá  yðr,  enn  ek  trm_mér  eigi  til  fram- 


r^göngu".     Már    svarar    engu.     Tókst   síðan  bar- 


dagi,  ok  er  hann  hafði  gengit  um  hrið,  mælti 
Jökull:  „Eigi  hæli  ek  bitinu  hans  Ættartanga". 
Þorsteinn  svarar:  ,.Slík  dœmi  eru  með  oss,  ok 
verðr    nú    várum  mönnum  skeinisamt".     Jökull  £?Z, 

f  var  fremstr  af  öllum  ok  hjó  til  beggja  handa. 
Maðrinn  var  afrendr  at  afli,  enn  hinn  mesti 
fullhugi ;  hann  hjó  svá,  at  lamdist  fyrir,  enn  eigi  ( 
beit.  Jökull  mælti:  „Ertu  nú  heillum  horfinn, 
Ættartangi,  eðr  hvat?"  Þorsteinn  svarar :  „Ok 
svá  sýnist  mér  sem  þeir  standi  upp,  er  ek  hef- 
ir  höggit,  eðr  s^áj  þér  nökkut  Þorgrím?"  Þeir 
kvóðust  eigi  hann  sjá.  Þorsteinn  bað  Jökul 
þá  vjíkja  frá  orrostunni,  ok  vita,  hvárt  þeir  sæi 
hann  eigi,  —  „enn  þú,  Högni  frændi,  halt  upp 
meðan  bardaganum".  Hann  kvaðst  svá  gera 
mundu.  Síðan  leituðu  þeir  hans.  Jökullmælti: 
„Ek  sé,  hvar  fjándinn  kemr  upp".  Þorsteinn  >fkhj 
niælti:     „Þar    liggr    nú    grenskoilinn",  ok  í  því 

.  koglaði  hann  til  þeira  þaðan  sem  hann  lá:  þat  £****•' 
var  við__áiia.  Jökull  hljóp  eftir  honum  ok  báð- 
ir  þeir  brœðr.  Þorgrímr  hljóp  undan  til  árinn- 
ar.  Jökull  komst  svá  nær,  at  sverðit  tók  til 
hans,  ok  áf  þat  er  nam,  enn  þat  vóru  þjó- 
napparnir  báðir  allt  við  bakhlut.  Þar  heitir 
síðan    Húfuhylr,    er    hann    hljóp  á  kaf.     Jökull 

mælti:  „Beit  nú  Ættartangi!"  Þorsteinn  svar- 
ar:  „Svá  get  ek  at  heðan  af  sé".  —  Þess 
verðr  nú  at  geta  síðan,  hvat  tíðinda  varð  í  bar- 
daganum.  Hrómundr  gekk  fast  fram  í  mót 
Högna,  ok  áttust  þeir  hart  höggvaskifti  við; 
lauk  sva  þeira  skifti,  at  Högni  fell  fyrir  Hró- 
mundi,  ok  í  því  kom  Jökull  at,  ok  tók  þá  í 
annat  sinn  oesing  sinn  inn  mikla;  sótti  þá  at 
Hrómundi  með^akafa;  skorti  þá  eigi,  at  sverð- 
it  beit,  bæði  hans  ok  annarra.  Hann  h]ó  á  fót 
Hrómundi,  ok  veitti  honum  svá  mikil  sár,  at 
hann  var  alla  æfi  síðan  örkumlaðr,  ok  hét  Hró-y 
mundr  halti.  Þar  fellu  systursynir  Más.^Ok 
nú  er  svá  er  komit  bardaganum,  þá  sá  menn 
af  bœjum  fund  þeira  ok  fóru  til  at  skilja  þá; 
var  þar  fyrstr  Þorgrímr  at  Karnsá,  ok  aðrir 
bœndr;  hann  var  frændi  Ingimundarsona;  vóru 
þeir  þá  skildir,  ok  var  sárt  margt,  enn  allir  mœdd- 
ir.  Þorgrímr  mælti :  „Þú,  Már,  hefir  sýnt  þrá- 
lyndi  mikla  við  þá  brœðr  í  mótgangi,  enn  þeir 
eru  eigi  þínir  líkar  við  at  eiga:  er  þat  nú  mitt 
ráð,  at  þú  vægir  til  við  þá,  ok  selir  Þorsteini 
sjálfdœmi".  Hann  kvað  þetta  heilræði,  ok  sætt- 
ust  at  þessu.  Þorsteinn  kvaðst  eigi  mundu 
gerð  upp  lúka  fyrr  enn  á  nökkuru  lögþingi. 
Fóru  menn  nú  heim  af  þessum  fundi.  Ok  er 
þat  þing  kom,  er  Þorsteinn  vildi  gerð  upp  lúka, 
fjölmentu  þeir  mjök  Hofverjar.  Þorsteinn  mælti 
þá:     „Þat  er  flestum  mönnum  kunnigt  hér  um 

sveitir,  hversu  fór  um  fund  várn  Más  frænda 
várs,  ok  svá  hitt,  at  þat  mál  er  undir  mik  kom- 
it.  Er  þat  nú  gerð  mín,  at  jafnt  skal  víg  Högna 
t>róður  míns  ok  ákvámur  þær,  er  fengu  menn 
Más,  smár  ok  stórar.  Hrómundr  skal  sekr  vera 
milli  Hrútafjarðarár  ok  Jökulsár  í  Skagafirði 
fyrir  víg  Högna,  enn  hafa  ekki  fyrir  örkuml 
sín.  Már  skal  eiga  Hjallaland,  því  at  ór  hans 
landi  at  eins  má  upp  ganga,  enn  gjalda  oss 
brœðrum  hundrað  silfrs.  Þorgrímr  skinnhúfa 
skal  eigi  hafa  fyrir  sína  ákvámu,  ok  er  hann  þó 
verra  verðr".  —  Síðan  fóru  menn  heim,  ok  vóru 
sáttir  at  þessu.  Skinnhúfa  fór  brott  ór  heraði, 
ok  kom  niðr  norðr  á  Melrakkasléttu  ok  var  þar 
til  dauðadags.  —  Þorsteinn  átti  tvá  sonu ;  hét  ann- 
arr  Ingólfr,  hann  var  manna  vænstr,  annarr  hét 
Guðbrandr,  hann  var  ok  fríðr  maðr.  Jórunni 
dóttur  Ingimundar  átti  Ásgeirr  æðikollr,  faðir 
Kálfs  ok  Hrefnu,  er  átti  Kjartan  Óiáfsson,  ok  Þor- 
bjargar,  er  kölluð  var  bœjarbót. 

30e  Frá  Þórólfi  heljarskinn  er  þat  at  segja, 
at  hann  bjó  fyrst  í  Forsœludal,  ok  var  illa  kendr 
af  mönnum.  Þorsteinn  frá  Hofi  kom  til  hans, 
ok  kvaðst  eigi  vilja  bygð  hans  þar,  —  „nema 
þú  takir  annan  hátt,  enn  þú  hefir  áðr,  ella  munu 
vér  eigi  láta  kyrt  vera".  —  Þórólfr  kvað  þat 
vænzt,  at  Þorsteinn  réði  því,  hvárt  hann  byggi 
þar  eðr  eigi,  —  „enn  sjálfr  mun  ek  ráða  hátt- 
um  mínum".     Síðan  fœrði  hann  bú  sitt,  ok  gerði 

sér  virki  suðr  við  Friðmundará.  Þórólfr  lagðist 
at  fé  marma,  ok  gerðist  hinn  mesti  þjófr;hana 
átti  ok  blótgrafir,  því  at  menn  hugðu,  at  hann 
blótaði  bæði  mönnum  ok  fé.  Illt  varð  honurn 
til  eftirgöngu  manna  þeira  er  góðir  vóru,  enn 
þó  vóru  þeir  níu  saman,  þá  er  þeir  vóru  flestir, 
allir  hans  jafningjar  eðr  verri.  Ok  er  þeir  spurðu, 
at  Þorsteinn  œtlaði  at  gera  til  þeira,  flýðu  sum- 
ir  ór  virkinu,  ok  vildu  eigi  bíða.  Heraðsmenn 
hittu  Þorstein,  ok  báðu  hann  þenna  mann  af 
taka,  er  svá  var  illr  í  bygðarlagi,  at  menn 
máttu  eigi  um  tœla  eðr  við  búa.  Hann  kvað 
þá  satt  mæla;  sendi  síðan  eftir  brœðrum  sínumr 
Jökli  ok  Þóri.  Á  Þóri  kom  stundum  berserks- 
gangr;  þótti  þat  þá  með  stórum  meinum  um 
þvílíkan  mann,  því  at  honum  varð  þat  at  eng- 
um  frama.  Jökull  mælti  til  Þorsteins:  „Vel 
gerir  þú  þat,  at  þú  lætr  hér  í  dalnum  engi  ill- 
menni  íá  nökkura  uppreist".  Síðan  fóru  þeir 
nítján  saman,  ok  er  þeir  sá  virki  Þórólfs,  mælti 
Þorsteinn:  „Eigi  veit  ek,  hversu  vér  fám  at 
sótt  virkinu  fyrir  árgljúfrum  þessum".  Jökull 
svarar:  „Þetta  er  engi  torveldi,  ok  mun  ek 
gefa  hér  ráð  til.  Þú,  Þorsteinn,  ok  menn  með 
þér  skulið  skjóta  at  þeim  ok  glettast  við  þá,  enn 
ek  mun  fara  upp  rneð  ánni  við  fá  menn,  ok 
vita,  ef  ek  mætta  komast  á  bak  þeim  í  virkit, 
ok  ætti  þeir  þá  við  hvárumtveggjum  at  sjá". 
Þorsteinn  kvað  þat  hættuferð  mikla.     Jökull  fór 

þá  upp  rneð  ánni  við  fá  menn.  Þeir  Þórólfr  sá 
eigi  þat,  ok  bað  þá  sína  menn  vel  gefast,  — 
„enn  þó  hafa  þeir  brœðr  rammar  fylgjur;  leitu 
vér  þá  til  leyna  várra,  ef  at  oss  ekr".  Jökull 
komst  yfir  ána  fyrir  ofan  virkit;  hann  hafði  í 
hendi  öxi  mikla,  er  hann  átti ;  síðan  komst  hann 
at  virkinu,  ok  gat  krœkt  öxinni  upp  á  virkit,  ok 
las  sik  síðan  eftir  skaftinu,  ok  komst  svá  í 
virkit;  hann  fór  snyðjandi  at  leita  Þórólfs,  ok 
varð  hann  eigi  fyrir  augum.  Jökull  gat  þá  at 
líta,  hvar  Þórólfr  kom  upp  ór  blótgröf  sinni,  ok 
hljóp  ór  virkinu,  enn  Jökuil  eftir  honum.  Menn 
Jökuls  leita  at  förunautum  Þórólfs,  ok  eru  þar 
eltingar  miklar.  Þá  var  Þórólfr  kominn  á  mýri 
nökkura  upp  með  ánni,  enn  Jökull  sótti  eftir. 
Enn  er  Þórólfr  sá,  at  hann  mundi  eigi  komast 
undan,  þá  settist  hann  niðr  i  mýrinni  ok  grét. 
Þar  heitir  síðan  Grátsmýrr.  Jökull  kom  þá  at 
honum,  ok  kvað  hann  vera  mikla  mannfýlu  ok 
illmenni,  enn  þó  engan  þróttinn  í.  Jökull  hjó 
hann  þá  banahögg.  Þorsteinn  sótti  at  virkinu, 
því  at  þeir  illvirkjarnir  vóru  þá  aftr  komnir. 
Jökull  skopar  at  skeið,  ok  komst  í  virkit,  ok 
er  þeir  sjá  þat,  er  í  virkinu  vóru,  óttuðust  þeir, 
ok  hljópu  undan  honum  tveir  í  nestangann,  ok 
drap  hann  þá  báða.  Hinn  þriði  hljóp  fyrir 
hamra  ofan.  Eigi  þótti  röskvari  ferð  farin  hafa 
verit,  enn  sú  er  Jökull  fór  þá.     Þeir  fóru  heim 

brœðr  eftir  þetta,  ok  höfðu  unnit  mikla  heraðs- 
bót  í  drápi  Þórólfs  heljarskinns. 

31.  Þorsteinn  frá  Hofi  var  stórlátr  af  búi 
sínu  við  heraðsmenn;  þar  var  öllum  mönnum 
matr  heimill  ok  hestaskifti  ok  allr  annarr  far- 
argreiði,  ok  skylt  þótti  þat  öllum  utanheraðs- 
mönnum,  at  hitta  Þorstein  fyrstan,  ok  segja 
honum  tíðindi  ör  sveitum,  ok  þat  er  til  nýlundu^ 
varð.  Eyjarengi  heitir  þat,  er  bezt  er  með 
Hofslandi;  þar  áttu  verkmenn  Þorsteins  tjald  á 
sumrum.  Þau  sá  einn  dag,  at  tíu  menn  áðu  í 
enginu,  ok  var  kona  eitt;  þeir  vóru  allir  í  lit- 
klæðum.  Vesl  hafði  einn  yfir  sér  ok  slœður  af 
góðu  klæði;  þau  sá,  hvat  þessi  maðr  gerði;  hann 
brá  sverði,  ok  sneið  af  neðan  þat  er  saurugt 
hafði  vorðit  í  reiðinni,  ok  kastaði  á  brott ;  þat 
var  spannarbreitt,  ok  mælti,  svá  at  þau  heyrðu, 
at  hann  kvaðst  eigi  vilja  reiða  eftir  sér  saur. 
Eigi  hittu  þau  mennina,  enn  illa  þótti  þeim 
gert,  at  æja  í  engjum  manna.  Griðkona  tók 
þat  er  hann  hafði  af  skorit,  ok  kvað  þenna 
mann  mega  heita  enn  mesta  ofláta.  Þorsteinn 
spurði  þau  tíðinda  um  kveldit,  enn  þau  kvóð- 
ust  engin  segja  kunna,  ok  þó  nýlundu  litla. 
Siðan  sögðu  þau  þat,  sem  þau  höfðu  sét  ok 
heyrt  til  manna  þessa,  ok  sýndu  þat,  sem  hann 
hafði  skorit  af  slœðunum.  Þorsteinn  kvað  þetta 
bragð  tveggja  hvárt,  at  spilla  gripum  sínum, 
þótt  stykki  á,  ok  síðan  at  æja  í  engjum  mannar 

—  „nökkurs  heimsks  manns  ok  óráðvands,  ella 
mikils  manns  ok  oíláta.  Þessir  menn  hafa  ok 
eigi  mik  hitt,  sem  siðr  er  til  langferðamanna. 
Nú  mun  ek  geta  til,  at  þar  mun  hafa  verit  Bergr 
hinn  rakki,  er  út  hefir  komit  í  sumar,  systur- 
son  Finnboga  hins  ramma  frá  Borg  órVíðidal; 
hann  er  rammr  at  atli,  ok  hinn  mesti  ofrkapps- 
maðr".  Var  þetta  sem  annat,  þat  er  Þorsteinn 
leiddi  getum  um,  at  hann  varð  nærgætr.  —  Bergr 
kom  til  Borgar,  ok  tók  Finnbogi  við  honum  all- 
yel,  ok  spurði  hann  tíðinda,  enn  hann  sagði  slík 
er  hann  vissi.  Finnbogi  spurði,  hvárt  hann  hefði 
nökkut  hitt  Þorstein  Ingimundarson.  Bergr 
kvaðst  eigi  hann  hitt  hafa,  ok  riðit  fyrir  neðan 
garð.  Finnbogi  lét  hitt  þó  venjulegra,  at  hitta 
hann  fyrst,  ok  segja  honum  tíðindi.  Bergr  kvaðst 
eigi  vilja  laegja  sik  svá,  at  finna  hann,  —  „því 
at  erindi  mitt  var  eigi  til  hans". 

32.  Þorgrímr  hét  maðr,  er  bjó  at  Borg  hinni 
minni  í  Víðidal;  hann  festi  sér  konu  þá,erÞor- 
björg  hét  ok  var  Skíðadóttir.  Þorgrímr  bauð 
þeim  Finnboga  ok  Bergi  til  boðsins;  þeir  hétu 
ferðinni.  Brúðhlaupit  skyldi  vera  at  vetrnóttum 
at  Skíða.  Hann  hitti  þá  Ingimundarsonu 
ok  bauð  þeim  til  boðsins,  —  „því  atmérþykk- 
ir  þetta  eigi  með  fullum  sóma  nema  þér  komiðu. 
Þeir  hétu  at  fara.  Veðrátta  var  eigi  allgóð,  ok 
illt  yfir  Vatnsdalsá,  ok  fórst  þeim  Víðdœlum 
heldr    ógreitt;    létu    þeir   Finnbogi  eftir  hestana 

at  bónda  þess,  er  bjó  við  ána.  Áin  var  opin 
um  mitt,  enn  lágu  at  fram  höfuðísar.  Bergr 
mælti:  „Ek  mun  bera  yfir  fólk",  —  ok  svá 
gerði  hann,  sótti  knálega;  frost  var  á  mikit,  ok 
fraus  um  hann  klæðin.  Skíði  gekk  í  mót  boðs- 
mönnum  ok  fyrirboðsmenn  hans,  Þorsteinn  ok 
þeir  brœðr.  Síðan  vóru  eldar  gervir,  ok  þídd 
klæði  manna.  Þorsteinn  bóndi  gekk  mjök  at 
vinna  mönnum  beinleika  ok  taka  við  klæðurn 
manna,  því  at  hann  var  hverjum  manni  lítillát- 
ari.  Finnbogi  gekk  fyrstr,  ok  skyldi  sitja  í  önd- 
vegi  gegnt  Þorsteini,  þá  Bergr,  hann  var  í  slœð- 
um  ok  skinnólpu;  stóð  þetta  út  af  honum,  er 
hann  var  allfrosinn,  ok  þurfti  hann  rúm  mikit, 
ok  fœrðist  at  eldinum,  ok  vildi  þíða  sik.  Hann 
gekk  þar  hjá,  sem  Þorsteinn  var  ok  mælti : 
„Gef  mér  rúm,  maðr".  Hann  gekk  svá  snúð- 
igt,  at  Þorsteinn  hrataði  fyrir,  ok  við  því  búit, 
at  hann  mundi  falla  á  eldinn.  Jökull  sá  þetta 
ok  varð  reiðr  mjök;  hann  helt  á  Ættartanga, 
spratt  upp  ok  hljóp  at  honum,  laust  milli  herð- 
anna  Bergi  með  hjöltunum,  svá  at  hann  fell  við 
áfram,  ok  mælti:  „Hvat  vill  skelmir  þinn  ;  viltu  , 
eigi  hlífa  goða  várum  Vatnsdœla?"  Bergr  spratt 
upp,  ok  varð  ákaflega  reiðr,  ok  tók  til  vápna; 
stóðu  þá  menn  í  milli  þeira,  ok  helt  þó  við,  at 
þeir  mundu  á  beijast,  því  at  Bergi  eirði  it  versta; 
urðu  þeir  þó  skildir.  Þorsteinn  mælti:  „Illa 
hefir  nú  enn  tekizt  fyrir  bráðræði  Jökuls  bróður 

Miíns;   vil   ek  bjóða  fébœtr  svá  at  Bergr  sé  vel 

sœmdr    af".     Bergr  kvað  sik  eigi  fé  skorta,  ok 

kvaðst    sjálfr    hefna   skyldu.     Jökull  kvað  hann 

æ  því  vesalla  verða  skyldu,  sem  þeir  ættist  fleira 

við.     Skíði    bað,    at  þeir  Finnbogi  fœri  á  brott, 

ok    ættist    menn    eigi    við.     Þorsteinn  kvað  þat 

eigi    hœfa   at  ráðahag  þessum  væri  brugðit,  — 

„ok   skulum  vér  ríða  brœðr  með  várum  mönn- 

um  á  Másstaði",  —  ok  svá  var.  /, 

33.     Bergr   lýsti  högginu  til  HúnavatnsþingsT^^^ 

ok  bjó  þangat  til  málit.     Síðan  kvómu  menn  til 

þings    ok   leituðu  um  sættir,     Bergr  kvaðst  eigi 

mundu    fébœtr    taka,   ok  því  at  eins  sættast,  at 

Jökull  gangi  undir  þrjú  jarðarmen,  sem  þar  var 

siðr    eftir  stórar  afgerðir,  —  „ok  sýna  svá  lítil- 

læti    við    mik".     Jökull    kvað  fyrr  mundu  hann 

tröll  taka  enn  hann  lyti  honum  svá.     Þorsteinn 

kvað  þetta  vera  álita  mál,  —  „ok  mun  ek  ganga 

undir  jarðarmenit".     Bergr  kvað  þá  goldit.    Hit 

fyrsta    jarðarmen    tók    í  öxl,  annat  í  bróklinda, 

þriðja  i  mitt  lær.     Þá  gekk  Þorsteinn  undir  hit 

fyrsta.  Bergr  mælti  þá :    „Svínbeygða  ek  nú  þann, 

sem  æztr  var  af  Vatnsdœlum!"     Þorsteinn  svar- 

ar:     „Þetta  þurftir  þú  eigi  at  mæla,  enn  þat  mun 

fyrst  í  mót  koma  þessum  orðum,  at  ek  mun  eigi 

ganga  undir  fleiri".     Finnbogi  mælti:    „Þetta  er 

víst   eigi  vel  mælt,  enn  þó  kemr  eigi  mikit  fyr- 

ir    vansa    Bergs,    er  hann  fekk  af  Jökli,  ef  hér 

skal    staðar    nema,    ok    þykkir   yðr  alt  lágt  hjá 

fi  * 

yðr  Vatnsdœlum,  ok  vil  ek  skora  á  þik,  Þor~ 
steinn,  til  hólmgöngu  á  vikufresti  við  stakkgarð* 
þann,  er  stendr  í  eyjunni  fyrir  neðan  bœ  minn 
at  Borg".  Bergr  mælti  þá :  „Slíkt  it  sama  vif 
ek  mæla  við  þik,  Jökull,  at  ek  býð  þér  hólm- 
göngu  at  ákveðnum  tíma  Finnboga,  ok  skulu 
þér  þá  lútir  fara  Hofverjar".  Jökull  svarar: 
„Heyr  hvat  mannfýlan  mælir,  at  þú  diríir  þik 
at  því  at  jafnast  við  oss,  eðr  bjóða  mér  hólm- 
göngu,  því  at  mér  þykkir  mér  eigi  ofætlat,  þótt 
ek  berimst  við  ykkr  Finnboga  báða ;  skal  ok  þat 
vera,  ok  vil  ek  leysa  undan  Þorstein  bróður 
minn,  því  at  þat  er  skaði,  at  honum  verði  nökk- 
ut  til  meins,  enn  þat  er  þó  eigi  örvænt,  ef  þeir 
Finnbogi  berjast,  því  at  hann  er  hinn  mesti 
ofrhugi,  enn  hér  er  hváriga  at  spara  sem  vér 
erum;  fór  Bergr  þá  lútari  bikkjan,  er  ek  sló 
hann,  svá  at  hann  fell  við,  enda  kom  þú  nú  til 
hólmstefnunnar,  ef  þú  hefir  heldr  manns  hug 
^enn  merar;  enn  ef  nökkurir  koma  eigi,  þá  skal 
þeim  reisa  níð  með  þeim  formála,  at  hann  skal 
vera  hvers  manns  níðingr  ok  vera  hvergi  í  sam- 
lagi  góðra  manna,  hafa  gbðagremi  ok  griðníð- 
ings  nafn!"  Skilja  þeir  síðan  við  svá  búit,  ok 
fór  hverr  heim  til  síns  heimilis.  Var  þetta  nú 
gert  at  tíðindasögn  um  sveitir.  Þat  bar  saman 
hólmstefnur  þessar,  ok  Þorsteinn  liafði  vinaboð 
at  Hofi,  því  at  svá  gerði  hann  hvert  haush 
Helga  hét  kona;  hon  kom  út  með  Bergi  ok  var 

-J*ut   .^tj,  *  i^^„  JLk*~+*o>  ^W  "L  "7 

frilla  hans;  hon  var  mikil  kona  ok  sköruleg, 
framsýn  ok  forspá,  ok  margkunnig  um  flesta 
hluti;  hon  mælti  til  Bergs:  „Ovitrlega  hefir 
ykkr  frændum  vorðit,  at  þit  ætlit  at  þreyta 
hamingju  við  sonu  Ingimundar;  þat  ferr  eigi  svár 
því  at  Þorsteinn  er  reyndr  bæði  at  viti  ok  gæfu, 
enn  þat  er  sannmælt  til  Jökuls,  at  engi  (er)  ber- 
serkr  slíkr  í  öllum  Norðlendingafjórðungi  sem 
hann,  ok  ertu  eigi  hans  jafningi,  þóttú  sér  mik- 
ill  fyrir  þér,  ok  svá  mikla  sneypu,  sem  þú  hefir 
áðr  farit  fyrir  honum,  þá  ferr  þú  nú  aðra  hálfu 
meiri,  ef  þit  eigizt  nökkut  við".  Bergr  svarar: 
„Mikit  hefir  Jökull  um  mælt,  svá  at  mér  er  þat 
eigi  þolanda".  Helga  svarar:  „Þóttú  sér  svá 
heimskr,  at  þú  kunnir  eigi  fyrir  þér  at  sjá,  þá 
skal  ek  þat  at  gera,  at  sjá  hólmganga  skal  engi 
verða".  „Muntu  eigi  ráða?"  sagði  Bergr.  Eigí 
vissi  Finnbogi  þessi  ráð. 

34.  Svá  er  sagt,  at  þann  sama  morgin  at 
fara  skyldi  til  hólmgöngu  þessarrar,  var  komit 
á  svá  mikit  kafafjúk  með  frosti,  at  engu  vetta 
var  út  komanda.  Þann  sama  morgin  snemma 
var  barit  á  dyrr  at  Hofi.  Þorsteinn  gekk  ti! 
dura  ok  heilsaði  Jökli  bróður  sínum.  Hann 
mælti:  „Ertu  búinn,  Þorsteinn  til  hólmstefn- 
unnar?"  Hann  svarar:  „Þykki  þér  einsætt  at 
fara,  því  at  þetta  er  illviðri?"  Jökull  mælti:  < 
„Þat  þykki  mérvíst".  Þorsteinn  svarar:  „Gakk 
inn    fyrst,   bróðir,    ok    bíðum    ef  veðr  batnar".  - 

6* 

Jökull  kvaðst  eigi  inn  vilja  ok  þíða  á  sér  snjó 
—  „ok  þóttú  vilir  hvergi  fara,  þá  skal  ek  þó 
fara".  Þorsteinn  mælti:  „Aldri  skal  sá  munr 
hreysti  okkarrar,  at  ek  sitja  eftir  enn  þú  fœrir,ok 
bíð  mín!"  Þorsteinn  gekk  inn  ok  bjóst  ok  mælti 
við  boðsmenn  sína,  at  þeir  skyldu  þar  sitja,,  ok 
eigi  þaðan  fara  fyrr  enn  algott  væri;  bað  hús- 
freyju  ok  sonu  sína  vinna  mönnum  beinleiká. 
Þeir  fóru  báðir  brœðr  saman.  Þá  mælti  Þorsteirwi : 
„Hver  er  nú  ráðagerð  þín?"  Jökull  svarar: 
„Þetta  veit  ek  þik  eigi  fyrr  gert  hafa  at  leita 
ráða  undir  mik;  mun  hér  ok  til  lítils  at  sjá,  ef 
þeira  þarf  við,  enn  þó  verðr  mér  eigi  til  þessa 
ráðfátt;  vit  skulum  fara  til  Undunfells  ok  skal 
Þórir  fara  með  okkr,  bróðir  okkarr."  Þeir  gerðu 
svá;  fóru  þaðan,  ok  kómu  at  kveldi  til  Faxa- 
Brands;  hann  var  vinr  Jökuls,  vóru  þar  um 
nóttina.  Brandr  átti  hest  föxóttan,  er  kallaðr 
var  Freysfaxi;  hann  var  virkr  at  hestinum  ok 
þótti  góðr;  var  hann  ok  öruggr  til  alls,  bæði 
vígs  ok  annars;  höfðu  flestir  þat  fyrir  satt,  at 
Brandr  hefði  átrúnað  á  Faxa.  Um  morgininn 
eftir  var  hin  sama  hríð,  nema  meiri  væri.  Þeir 
vildu  fara  brœðr  þótt  eigi  batnaði.  Brandr  hafði 
tjaldat  sleða  með  húðum,  ok  beitt  fyrir  Faxa, 
ok  kvað  þá  mundu  hitta  leið  báða  saman.  Jök- 
ull  mælti:  „Þorsteinn  ok  Þórir  skulu  setjast 
í  sleða,  enn  vit  Faxa-Brandr  skulum  ganga  fyr- 
ir".     Þeir  koma  snemma  dags  undir  stakkgarð- 

inn,  ok  var  ekki  komit.  Um  morgininn  mælti 
Finnbogi  til  Bergs:  ^Ætlar  þú  eigi  Jökul  kom- 
inn  vera  til  hólmstefnunnar?"  „Eigi  ætla  ek," 
segir  hann,  „því  at  þat  er  einkis  manns  at  fara 
í  þvílíku  veðri".  „Annarr  maðr  er  Jökull  þá  enn 
ek  ætla",  segir  Finnbogi,  „ef  hann  er  eigi  kom- 
inn,  ok  hefði  betr  verit,  at  ganga  eigi  jafnlangt 
fram  við  hann,  ok  þola  nú  eigi  hverja  skömm 
á  aðra  ofan".  „Þat  hafið  þit  ofsíð  sét",  segir 
Helga,  „ok  svá  illt,  sem  nú  er  frá  at  taka,  þá  mun 
þó  síðarr  verra".  „Ætlar  þú  Jökul  kominn?" 
segir  Bergr.  „Eigi  mun  ek  um  ætla",  segir  hon, 
„enn  hitt  ætla  ek,  sem  gangast  mun,  at  hann  lf j 
er  eigi  yðvarr  maðr".  Fellr  þetta  þar  niðr,  enn 
þeir  fara  hvergi.  Þeir  brœðr  biðu  til  nóns,  ok 
er  svá  var  komit,  þá  fóru  þeir  Jökull  ok  Faxa- 
Brandr  til  sauðahúss  Finnboga,  er  þar  varhjágarð- 
inum,  ok  tóku  súlu  eina,  ok  báru  undir  garðinn; 
þar  vóru  ok  hross,  er  þangat  höfðu  farit  til  skjóls 

- -.  (í  hríðinni.     Jökull  skar  karlshöfuð  á  súluendan-       " 
um;  ok  reist  á  rúnar,  með  öllum  þeim  formála 

#*Jsem  fyrr  var  sagðr.  Síðan  drap  Jökull  meri 
eina  ok  opnuðu  hana  hjá  brjóstinu,  ok  fœrðu  á 
súluna,  ok  létu  horfa  heim  á  Borg;  fóru  síðan 
heimleiðis  ok  vóru  at  Faxa-Brands  um  nóttina; 
vóru  nú  kátir  miök  um  kveldit.  Jökull  mælti: 
„Þannig  er  nú,  Þorsteinn  frændi,  atþúertmaðr 
miklu  vinsælli  enn  ek,  ok  átt  vini  fleiri,  enn  þó 
er    nú    svá    komit,  at  vinir  mínir  duga  nú  eigi 

verr  enn  þínir;  þykki  mér  sem  Fax(a)-Brandr 
hafi  vel  dugat".  „Vel  hefir  Brandr  gefizt",  seg- 
ir  Þorsteinn.  Brandr  mælti:  „Gott  er  slíkum 
manni  at  duga  við  sem  Jökull  er,  því  at  hann 
<er  fára  líki".  Þeir  Faxa-Brandr  ok  Jökull  kvóðu 
þetta  gerningayeðr  verit  hafa,  ok  kendu  þat 
Helgu  'frá  Borg.  Þeir  kvómu  heim  brœðr,  ok 
urðu  allir  menn  þeim.fegnir;  spurðist  þetla  nú 
um  allar  sveitir,  hversu  mikla  sneypu  Borgar- 
menn  höfðu  enn  farit  fyrir  þeim  brœðrum. 

35.  Einhvern  tíma  skamt  frá  þessu  heimti 
Finnbogi  ok  þeir  Bergr  menn  saman  um  Víði- 
dal  ok  urðu  saman  þrírtigir.  Helga  spurði,  hvat 
þeir  ætlaði.  Finnbogi  kvaðst  eiga  ferð  til  Vatns* 
dals.  „ Já",  sagði  Helga,  „nú  munu  þit  ætla  ykkr 
at  hefna  á  þeim  brœðrum,  enn  ek  ætla,  at  þit 
farið  því  fleiri  ófarar,  (sem)  þér  eigizt  fleira  við". 
„A  þat  skal  nú  hætta",  segir  Finnbogi.  Helga 
svarar:  „Fari  þér,  eigi  mun  yðr  óannaraheim 
enn  heiman".  Þetta  spurðist  nú  brátt  víða,  ok 
kom  til  Hofs  til  Þorsteins;  hann  sendi  orð  brœðr- 
um  sínum  ok  kvómu  þeir  til  hans;  segir  hann 
þeim  slíkt  er  hann  hafði  spurt;  gera  nú  þat  ráð, 
at  þeir  safna  mönnum,  ok  þann  dag  er  þeira 
Finnboga  var  útan  ván,  kómu  saman  at  Hofi 
níu  (tigir)  manna.  Þar  var  Már  af  Másstöðum, 
frændi  þeira  ok  Eyjólfr  ór  Karnsnesi  ok  aðrir 
vinir  þeira;  var  þá  ok  sén  reið  þeira  Finnboga. 
Þorsteinn    mælti:     „Nú  skulu  vér  stíga  á  hesta 

vára,  ok  ríða  í  mót  þeim,  því  at  ek  vil  eigi 
spark  þeira  á  bœ  mínum".  Þeir  gera  svá. 
Jökull  mælti :  „Ríðum  at  vel,  ok  hlaupum  á  þá, 
svá  at  þeir  verði  eigi  viðbúnir".  Þorsteinn  svar- 
ar:  „Eigi  skulu  vér  óðlega  láta,  ok  skal  ek 
hafa  orð  fyrir  oss,  ok  vita,  hvat  þeir  vilja,  ok 
má  vera,  at  lítils  þurfi  við,  enn  veit  ek,  frændi, 
at  þú  ert  búinn  til  allra  atgerða".  Jökull  svar- 
ar:  „Ván  var  þess,  at  þú  mundir  eigi  vilja,  at 
Jengi  stœði  mínar  ráðagerðir  yfir!"  „Vel  dugði 
íþá,  frændi",  sagði  Þorsteinn,  „er  þín  ráð  vóru 
höfð,  enn  nú  mun  lítils  við  þurfa".  Finnbogi 
mælti  til  sinna  manna:  „Menn  ríða  frá  Hofi 
eigi  allfáir,  ok  er  þat  sannast  at  segja,  at  Þor- 
steini  kemr  fátt  á  óvart;  eru  nú  tveir  kostir 
fyrir  höndum  ok  hvárrgi  góðr,  ríða  undan  ok 
heim  við  svá  búit,  ok  er  þat  þó  hin  mesta 
sneypa,  eðr  at  hætta  á  fundi  við  þá,  ok  er  þó 
nökkut  hættu(efni)  við  liðsmun  þann,  sem  mér 
sýnist  at  sé".  „Mun  nú  eigi  verða  at  hætta  á 
eitthvat?"  segir  Bergr,  „ok  skulu  vér  víst  finn- 
ast!"  Finnbogi  mælti:  „Stígum  af  baki,  ok 
bindum  hesta  vára,  ok  höldum  oss  saman  vel, 
hvat  sem  í  gerist!"  Þetta  sjá  þeir  Þorsteinn,  ok 
stigu  af  baki,  ok  bundu  sína  hesta.  Þá  mælti 
Þorsteinn:  „Nú  skulu  vér  ganga  til  móts  við 
þá,  enn  ek  skal  hafa  orð  fyrir  oss".  Þá  mælti 
Þorsteinn:  „Hverr  er  foringi  þessa  manna,  sem 
hér  eru  komnir?"     Finnbogi  segir  til  sín.    Þor- 

steinn  mælti :  „Hver  eru  erindi  hingat  í  dalinn?^ 
„Oft  eru  smá  erindi  um  sveitir",  segir  Finnbogi. 
Þorsteinn  mælti:  „Þat  get  ek,  at  nú  sé  vorðit 
þat  erindi,  sem  ætlat  var,  þá  er  (þér)  fóruð 
heiman,  þótt  annan  veg  haíi  at  borit  enn  hugsat 
var,  at  finna  oss  brœðr.  Ef  svá  er,  þá  hefir 
nú  vel  til  borit;  skal  nú  gera  þér  tvá  kosti, 
Finnbogi;  eigi  fyrir  því  tvá,  at  eigi  væri  hitt 
maklegra,  at  þú  hefðir  einn:  Far  heim  til 
Borgar  við  svá  búit,  ok  sit  í  búi  þínu.  Hinn 
er  annarr  kostr,  at  nú  skulu  vér  þreyta  hólm- 
göngur  várar,  ok  þó  með  því  móti,  at  nú  munu 
hvárir(tveggju)  njóta  síns  brautargengis,  ok 
muntu  þá  vita,  hvat  þú  vinnr  á,  þótt  þú  sér 
bæði  stórr  ok  sterkr.  Þat  skal  þessu  fylgja, 
at  þú  skalt  fara  brott  ór  Víðidal  at  vári,  ok 
vera  eigi  vistum  milli  Jökulsár  í  Skagaíirði  ok 
Hrútafjarðarár,  ok  ætla  þér  aldri  síðan  at  deila 
kappi  við  oss  brœðr.  Enn  þú,  Bergr,  hefir 
mjök  dregizt  til  óvissu  við  oss  brœðr;  þú  gerð- 
ir  mér  ok  lítit  óspektarbragð,  fyrst  er  þú  komt 
í  herað,  þá  áðir  þú  hestum  þínum  í  engjum 
mínum,  ok  ætlaðir  mik  þat  lítilmenni,  at  ek 
munda  hirða  hvar  hestar  þínir  bitu  gras;  enn 
þar  er  Jökull  bróðir  minn  laust  þik  högg,  þat 
skaltu  hafa  bótalaust,  því  at  þú  afníttir,  þá  er 
þér  vóru  boðnar;  þú  skalt  ok  eigi  vera  í  þessu 
takmarki,  er  Finnboga  er  bannat,  ok  hafi  þit 
þá    nökkurar    minjar    várra  viðskifta;  takið  nú 

skjótt  annan  hvárn!"  Jökull  stóð  hjá  Þorsteini 
með  Ættartanga,  ok  var  búinn  at  bregða.  Finn- 
bogi  ok  þeir  Bergr  ganga  til  hesta  sinna  ok 
stíga  á  bak,  ríða  á  brott,  ok  létta  eigi  fyrr  enn 
þeir  koma  heim  lil  Borgar.  Helga  stóð  úti, 
ok  spyrr  tíðinda ;  þeir  kvóðust  engin  segja  kunna. 
„Vera  má,  at  ykkr  þykki  svá,  enn  eigi  mun  þat 
öðrum  þykkja,  þar  sem  þit  eruð  gervir  heraðs- 
sekir  sem  illræðismenn,  ok  hefir  nú  yfir  tekit 
um  ykkrar  ófarar".  —  Þorsteinn  ok  þeir  brœðr 
riðu  heim  til  Hofs  ok  hverr  til  síns  heimilis; 
þakkaði  Þorsteinn  þeim  vel  fylgdina;  sat  hann 
nú  enn  (í)  virðingu  um  þetta  mál  sem  öll  önn- 
ur.  Um  várit  seldi  Finnbogi  landit  at  Borg,  ok 
réðst  norðr  á  Strandir  í  Trékyllisvík  ok  bjó  þar, 
Bergr  fór  ok  á  brott,  ok  er  þat  eigi  sagt  í  þessi 
sögu,  hvat  hann  lagði  helzt  fyrir  sik,  ok  lýkr 
þar  skiftum  þeira  Ingimundarsona.  r^ 

86.  Frá  því  er  sagt  eitt  sumar,  at  skip  kom 
í  Hrútafjörð;  þar  vóru  á  systr  tvær,  Þórey  ok 
Gróa;  þær  fóru  báðir  til  vistar  til  Hofs,  ok  vóru 
þar  um  vetrinn  með  Þorsteini,  enn  sóttu  hann 
at  um  várit,  at  hann  skyldi  fá  þeim  staðfestu 
nökkura.  Þórey  keypti  land  at  ráði  Þorsteins, 
ok  bjó  þar,  enn  Gró  fekk  hann  bústað  nær 
sér.  Þorsteinn  hafði  beðið  ámæli  af  konu  sinni 
Þuríði,  at  hann  legði  hug  á  Gró  fyrir  sakir  fjöl- 
kyngi  hennar.  Gróa  keypti  malt  ok  bjó  til 
veizlu,  ok  bauð  Ingimundarsonum  þangat.    Eigi 

þóttu  þær  systr  svá  lílils  háttar  vera;  hon  bauð 
ok  Mávi  af  Másstöðum  ok  mörgum  heraðsmönn- 
um ;  ok  ena  þriðju  nótt  áðr  Þorsteinn  skyldi 
heiman  ríða,  dreymdi  hann,  at  kona  sú,  er 
fylgt  hafði  þeim  frændum,  kom  at  honum,  ok 
bað  hann  hvergi  fara;  hann  kvaðst  heitit  hafa. 
Hon  mælti:  „Þat  lízt  mér  óvitrlegra,  ok  þú 
munt  ok  illt  af  hljóta",  —  ok  svá  fór  þrjár 
nætr  at  hon  kom,  ok  ávitaði  hann,  ok  kvað 
honum  eigi  hlýða  mundu,  ok  tók  á  augum  hans. 
Þat  var  siðvenja  þeira  þegar  Þorsteinn  skyldi 
nökkut  heiman  fara,  at  allir  kvómu  þann  dag 
til  Hofs,  er  ríða  skyldu.  Kómu  þeir  Jökull  ok 
Þórir,  Már,  ok  þeir  menn  aðrir,  er  fara  skyldu. 
Þorsteinn  bað  þá  heim  fara;  hann  kvaðst  vera 
sjúkr.  Þeir  gera  svá.  Þann  aftan  þá  er  sól 
var  undir  gengin,  sá  sauðamaðr  Gró,  at  hon 
gekk  út,  ok  gekk  andsœlis  um  hús  sín  ok  mælti: 
„Erfitt  mun  verða  at  standa  í  mót  giftu  Ingi- 
mundarsona".  Hon  horfði  upp  í  fjallit,  ok  veifði 
gizka  eðr  dúki,  þeim  er  hon  hafði  knýtt  í  gull 
mikit,  er  hon  átti,  ok  mælti:  „Fari  nú  hvat 
sem  búit  er".  Síðan  gekk  hon  inn,  ok  lauk 
aftr  hurðu.  Þá  hljóp  aurskriða  á  bœinn,  ok  dó 
allir  menn.  Ok  er  þetta  spurðist,  þá  ráku  þeir 
brœðr  á  burt  Þóreyju  systur  hennar  ór  sveit. 
Þar  þótti  reimt  jafnan  síðan,  er  bygð  Gró  hafði 
verit  ok  vildu  menn  þar  eigi  búa  frá  því  upp. 
37.     Þorgrímr    at   Karnsá  gat  barn  við  frillu 

sinni,  er  Nereiðr  hét,  ok  af  orðum  konu  hans 
var  barnit  út  borit.  —  Astúðigt  var  með  þeim 
fcrœðrum  Ingimundarsonum,  ok  oft  fundustþeir. 
Eitt  sinn  hitti  Þorsteinn  brœðr  sína ;  leiddi  Þórir 
hann  á  götu.  Þorsteinn  spyrr  þá  Þóri,  hverr 
honum  þœtti  fyrir  þeim  brœðrum.  Þórir  kvað  þat 
eigi  getumál,  —  „at  þú  ert  fyrir  oss  um  allar 
ráðagerðir  ok  vitsmuni".  Þorsteinn  svarar:  „Jökull 
er  brjóst  fyrir  oss  um  öll  harðræði".  Þórirkvaðst 
minstháttar  af  þeim  fyrir  þat,  —  „at  á  mik  kemr 
berserksgangr  jafnan  þá  er  ek  vilda  sízt,  ok  vilda 
ek,  bróðir,  at  þú  gerðir  at".  (ÞorstemwmœlU:) 
„Því  em  ek  hér  kominn,  at  ek  heíir  spurt,  at 
Þorgrímr  frændi  várr  hefir  látið  bera  út  barn  sitt 
af  orðum  konu  sinnar,  ok  er  þat  illa  gert ;  þykki 
mér  ok  með  stórum  meinum,  at  þú  ert  eigi 
í  öðli  þínu  sem  aðrir  menn".  Þórir  kvaðst  hvat- 
vetna  mundu  til  vinna  at  þetta  hyrfi  afhonum. 
Þorsteinn  kvaðst  ok  vilja  ráð  til  leggja,  „eðr  hvat 
muntu  vilja  til  vinna?"  Þórir  svarar:  „Þat  sem 
þú  vilt".  Þorsteinn  mælti :  „Einn  er  sá  hlutr,  er 
ek  beiðumst,  enn  þat  ergoðorðtil  handa  sonum 
mínum".  Þórir  kvað  þat  vera  skyldu.  Þorsteinn 
mælti:  „Nú  vil  ek  heita  á  þann,  er  sólina  hefir 
skapat,  því  at  ek  trúi  hann  máttkastan,  at  sjá 
ótími  hverfi  af  þér;  vil  ek  þat  geraí  staðinn  fyrir 
hans  sakir,  at  hjálpa  við  barninu,  ok  fœða  upp 
til  þess  at  sá,  er  skapat  hefir  manninn  mætti 
honum  til  sín  snúa  síðan,  því  at  ek  get  honum 

þess  auðit  verða."  Síðan  stigu  þeir  á  hesta 
sína,  ok  fóru  þangat  til,  er  þeir  vissu  at  barnit 
var  fólgit,  ok  þræll  Þóris  hafði  fundit  við  Karnsá, 
ok  sá  þeir,  at  breitt  hafði  verit  yíir  andlitit  ok 
kraflaði  fyrir  nösunum,  ok  var  þá  komit  at  bana. 
Þeir  tóku  barnit,  ok  fluttu  heim  til  Þóris,  ok 
hann  fœddi  upp  sveininn,  ok  var  kallaðr  Þor- 
kell  krafla;  enn  berserksgangr  kom  aldri  síðan  á 
Þóri.  Komst  svá  Þorsteinn  at  goðorðinu.  —  Óláfr 
bjó  at  Haukagili,  enn  Ottarr  í  Grímstungum; 
hann  átti  Ásdísi  dóttur  Óláfs,  ok  á  lögfundun* 
áttu  þeir  eina  búð.  Synir  Þorsteins  vóxu  upp> 
ok  vóru  gervilegir  menn.  Guðbrandr  var  mikill 
maðr  ok  sterkr.  Ingólfr  var  manna  fríðastr  ok 
þó  mikill;  hann  hafði  ok  atgervi  yfir  flesta  menn„ 
Ok  á  einu  haustþingi  kómu  þar  margir  menn 
saman,  ok  var  leikr  stofnaðr.  Ingólfr  var  í 
leiknum,  ok  sýndi  þá  enn  atgervi  sína,  ok  eitt 
sinn  er  hann  sótti  eftir  knetti  sínum,  bar  svá 
til,  at  hann  fló  til  Valgerðar  Ottarsdóttur;  hon 
svifti  at  mötli  sínum,  ok  töluðust  þau  við  um 
hríð.  Honum  sýndist  konan  forkunnlega  fríð;. 
ok  hvern  dag  þann  er  eftir  var  þingsins  kom 
hann  til  tals  við  hana.  Eftir  þat  gerir  hann 
þangatkvómur  sínar  jafnan.  Ottari  var  þetta 
í  móti  skapi,  ok  kom  á  rœðu  við  Ingólf  ok 
bað  hann  eigi  þat  gera,  er  báðum  þeim  var  tit 
ósœmdar,  ok  kvaðst  heldr  vilja  gefa  honum 
konuna    með    sœmd,  enn  hann  fífldi  hana  með 

vanvirðu.  Ingólfr  kvaðst  gera  mundu  um  kvóm- 
ur  sem  honum  sýndist,  ok  kvað  honum  enga 
ósœmd  at  því.  Óttarr  hitti  nú  Þorslein,  ok 
foað  hann  eiga  hlut  í  með  Ingólfi,  at  hann  gerði 
•at.  Hann  kvað  svá  vera  skyldu.  Þorsteinn 
jnælti  til  Ingólfs :  „Hví  verðr  þér  þat  fyrir  at 
gera  Ottari  sneypu  eðr  svívirða  dóttur  hans? 
hefir  þú  illt  ráð  upp  tekit,  ok  mun  okkr  verða 
at  sundrþykki,  ef  þú  gerir  eigi  at".  Lét  Ing- 
ólfr  þá  af  kvómum,  enn  orti  mansöngsvísur  nökk- 
urar  um  Valgerði  ok  kvað  síðan.  Ottarr  fór 
enn  á  fund  Þorsteins,  ok  kvaðst  illa  una  við 
kveðskapinn  Ingólfs;  —  „þykki  mér  þú  skyldr 
til  at  leggja  nökkut  ráð  á".  Þorsteinn  kvað 
^igi  at  sínu  skapi  gert,  —  „ok  heíir  ek  um  tal- 
at  ok  tjóar  mér  eigiu.  Ottarr  mælti:  „Bœta 
máttu  fé  fyrir  Ingólf,  eðr  leggja  leyfi  til,  at  vér 
sœkim  hann  til  laga".  —  ?jFýsa  vil  ek  þik", 
kvað  Þorsteinn,  „at  þú  gefir  at  engan  gaum,  ok 
máttu  at  lögum  gera  þat".  Ottarr  fór  stefnuför 
til  Hofs  ok  stefndi  Ingólíi  til  Húnavatnsþings,  ok 
b]ó  mál  til  sóknar;  ok  er  Jökull  spyrr  þetta, 
gerði  hann  sik  óðan  um,  ok  kvað  slíkt  mikil 
endemi,  er  þeir  frændr  skyldi  þar  sekir  gervir  í 
átthaga  sínum,  ok  kvað  Þorstein  mjök  eldast, 
—  „ok  þótt  vér  sém  eigi  lögmenn,  þá  munu  vér 
eyða  málit  með  öxarhömrum".  Ok  er  várþing 
kom,  bað  Ingólfr  Þorstein  leggja  ráð  til  um 
málit,  ella  kvaðst  hann  mundu  fœra  öxi  í  höfuð 

Óttari.  Þorsteinn  mælti:  „Nú  vil  ek,  at  þú 
neytir  goðorðsins,  ok  takir  við"  ;  ok  svá  var  gert. 
Ok  er  í  dóm  kom  málit,  gengu  þeir  Ingólfr  ok 
Jökull  at  dómum  ok  hleyptu  upp  með  höggum, 
ok  fell  niðr  málit.  Litlu  eftir  þingit  segir  Ótt- 
arr  Oláíi  mági  sínum,  at  hann  mundi  eigi  við 
vera,  ok  selja  land  sitt.  Hann  gerði  svá,  fœrði 
bú  sitt  suðr  um  heiði. 

38.  Enn  eigi  langan  tíma  upp  frá  þessu  tók 
Þorsteinn  sótt  ok  andaðist,  ok  þó  at  fyrr  segi 
líflát  Þorsteins,  þá  lézt  Jökull  fyrstr  þeira  brœðrar 
enn  Þórir  lifði  lengst.  Þorkell  krafla  var  þá 
þrévetr,  er  Þórir  andaðist,  fóstri  hans.  Þá  fór 
Þorkell  til  Þórorms  ok  var  þar  uppfóstraðr.  Eigi 
ætluðu  menn  at'fá  mundu  iðgjöld  Þorsteins  ok 
brœðra  hans,  enn  þó  þótti  mörgum  synir  hans 
vel  stíga  í  spor  honum.  Ingólfr  þótti  konunum 
vænstr,  svá  sem  kveðit  var: 

Allar  vildu  meyjar 

með  Ingólfi  ganga 

þær  er  vaxnar  váru ; 

vesöl  kvaðst  hon  æ  til  lítil. 

Þeir  brœðr  skiftu  arfi  með  sér.  Ingólfr  bjó  at 
Hofi,  enn  Guðbrandr  at  Guðbrandsstöðum.  Ing- 
ólfr  átti  Halldísi  dóttur  Oláfs  frá  Haukagili ;  hon 
var  yngri  enn  Asdís  er  Óttarr  átti,  er  móðir  var 
Valgerðar  ok  Hallfreðar  vandræðaskálds.  Ing- 
ólfr  kom  at  finna  Valgerði  jafnan  er  hann  fór 
til  þings  eðr  frá.  Þat  líkaði  Óttari  illa;  hon 
gerði  honum  ok  klæði  öll  þau  er  mest  skyldi  vanda. 

39.  Nökkurum  vetrum  eftir  líflát  Þorsteins 
Ingimundarsonar  fann  Óttarr,  er  hann  reið  af 
þingi  á  Bláskógaheiði,  mann  sekjan,  er  Þórir 
nefndist,  kominn  at  austan  ór  Fjörðum,  ok  kvaðst 
hafa  sekr  vorðit  um  konumál  ok  bað  hann  Ott- 
ar  viðtöku.  Ottarr  kvaðst  mundu  gera  á  þessu 
kost,  —  „ef  þú  ferð  sendiferð  mína".  Hann 
spyrr,  hver  sú  væri.  Óttarr  svarar :  „Ek  (mun) 
senda  þik  norðr  í  Vatnsdal  til  Ingólfs,  at  þú  sit- 
ir  um  líf  hans,  eðr  annars  hvárs  þeira  brœðra, 
því  at  eigi  er  ólíklegt,  ef  at  líkindum  ferr,  at 
þeir  verði  eigi  giftudrjúgir.  Nú  ef  þú  ferr  mun 
ek  veita  þér  ásjá".  Hann  kvaðst  til  þess  vel 
fœrr,  —  „því  at  eigi  brestr  mik  áræði".  Hann 
fór  heim  með  Ottari,  ok  keyptu  þessu  saman, 
at  hann  skyldi  drepa  Ingólf  eðr  Guðbrand,  ef 
hann  næði  honum  heldr;  enn  Ottarr  skyldi  > 
koma  honum  útan.V  Hann  fór  norðr  til  Vatns-  ^ 
dals,  ok  kom  til  Hofs;  var  þar  um ...  nótt,  ok 
bað  Ingólf  ásjá,  ok  kvaðst  vera  sekr  maðr.  — 
Ingólfr  kvaðst  eigi  þurfa  útanheraðsmanna,  ok  ^ 
kvað  sér  slíka  auðfengna,  bað  hann  á  brottu 
verða  skjótt,  ok  kvaðst  illa  á  hann  lítast.  Þór- 
ir  fór  á  brott  ok  kom  til  Guðbrands;  hann  tok 
við  honum,  ok  var  hann  þar  um  hríð;  ok  einn 
morgin  bað  Guðbrandr  hann  taka  sér  hest  ok 
gekk  út,  enn  Þórir_eftir,  ok  er  Guðbrandr  kom 
á    þresköldinn,    þá    laut    hann    við,    enn    Þórir 

veitti  ho.num  þá  tilræði,  ok  er  hann  heyrði  at 
öxin  þaut,  veik  hann  sér  hjá  durunum,  enn 
Þórir  hjó  í  ásinn  er  fram  tók  ór  vindskeiðun-  i 
um,  ok  stóð  öxin  þar  föst,  enn  Þórir  hljóp  á 
brott  ór  garði  enn  Guðbrandr  eftir.  Þórir  hljóp 
yfir  árgljúfrin  þegar  er  hann  kom  at,  ok  lá  fall- 
inn.  Guðbrandr  skaut  eftir  honum  sverði,  ok 
kom  á  hann  miðjan.  Hann  hafði  knýtt  bgi^l- 
inu  um  sik,  ok  kom  sverðit  á  beizl^Jiringinn, 
Guðbrandr  hljóp  yfir  ána,  ok  at  Þóri  ok  var 
hann  þá  dauðr;  kasaði  hann  hann  þar.  Skörð 
vóru  fallin  í  sverðinu,  ok  eitt  þat  er  leggja  mátti 
í  fingrar  £óm.  Brýnt  var  at  síðan,  ok  var  it 
bezta  vápn.  Guðbrandr  fór  at  finna  bróðr  sinn 
ok  sagði  honum  þessi  tiðindi,  ok  kvað  þetta  - 
vera  ráð  Ottars  ok  lét  þá  við  slíku  mundu  bú- 
-*  ast  eiga.  Ingólfr  kvað  slík  mikil  firn,  ok  riðu 
þegar  suðr  til  Borgarfjarðar  ok  báru  þetta  atM 
Ottari,  enn  hann  mælti  móti,  því  at  þar  varþá 
fjölment,  ok  náðu  þeir  honum  eigi;  var  þá  leit- 
at  um  sættir,  ok  sættust  at  því,  at  Ottarr  galt 
hundrað  silfrs,  enn  Þórir  skyldi  ógildr.  Þat  '^ 
fylgdi  ok  þessi  sætt,  at  Ingólfr  skyldi^óheilagr^- 
falla,  ef  hann  kœmi  at  finna  Valgerði,  svá  at 
Guðbrandr  fylgdi  honum  eigi.  Þá  mælti  Ing- 
ólfr:  „Til  þess  máttu  ætla,  Óttarr,  ef  fleiri 
farar  verða  óvingjamlegar  til  vár  enn  sjá,  at 
þá    mun    eigi    fébótum    við  koma,  ok  þér  mun 

þá    at  verðugu  goldin  svikræðin!"     Hann  kvað 

j 


VATNSDŒLA  SAGA.  97 


þat    marga    mæla  mundu,  at  væri  sakir  til  áðr 
þetta  var  gert.     Síðan  skildu  þeir. 

40.  Svartr  hét  maðr,  er  skipi  sínu  kom  á 
Minþakseyri;  hann  var  suðifeyskr  at  ætterni, 
maðr  mikill  ok  sterkr,  óvinsæll  ok  lítt  við  alþýðu- 
skap;  hann  kom  af  brotnu  skipi;  ok  er  menn 
vissu,  hvers  háttar  maðr  hann  var,  þá  urðu 
engir  til  at  taka  við  honum,  ok  fór  hann  um 
sveitir  unz  hann  kom  til  Óttars,  ok  bað  hann 
viðtöku  ok  ásjá.  Hannsvarar:  „Omaklega  sýn- 
ist  mér  til  þín  gert,  at  veita  eigi  slíkum  manni 
sem  þú  ert,  ok  vil  ek  við  þér  taka,  því  at  þú 
ert  maðr  eigi  lítilmótlegr,  ok  hygg  ek,  at  mér 
sé  traust  at  þér  mikit".  Hann  kvað  hann  þess 
maklegan.  Svartr  átti  nökkut  fé;  var  hann  nú 
með  Óttari,  ok  eigi  lengi  áðr  hann  mælti  til 
Svarts:  „Ek  vil  senda  þik  norðr  til  Vatnsdals 
til  Hofs.  Sá  maðr  býr  þar,  er  Ingólfr  heitir; 
hann  er  sakadólgr  minn,  ok  hefir  gert  mér 
margskonar  skammir,  ok  fæ  ek  eigi  réttafhon- 
um,  enn  hann  er  þó  mikilhœfr  maðr,  enn  ek 
hygg  þik  munu  gæfu  til  bera  með  mínu  tilstilli 
at  hefna,  því  at  mér  lízt  vel  á  þik".  Svartr 
kvaðst  verit  hafa  þar,  er  eigi  þótti  öllum  einn 
veg;  kvað  þat  ok  líklegra,  at  hann  fengi  erind- 
it,  sagðist  verit  hafa  í  víkingu,  ok  oft  einn  á 
brott  komizt.  Skip  stóð  uppi  í  Hví^á,  ok  með 
þeim  hætti  keyptu  þeir  saman,  at  hann  skyldi 
höggva  hönd  eðr  fót  af  Ingólfi,  eðr  drepa  Guð- 

brand,  ef  hann  næði  eigi  Ingólfi,  enn  Ótt~ 
arr  skyldi  fá  honum  vetrvist  ok  koma  honum 
útan.  Svartr  skyldi  leita  fyrir  sér,  ef  hann 
kœmi  eigi  fram  verkinu,  enn  ella  fara  til  vistar 
*  'sinnar.  Ottarr  fekk  sér  varning  frá  skipi,  ok 
fekk  hann  Svarti  til  meðferðar,  ok  fekk  honum 
ok  mann  til  fylgdar,  ok  hesta  tvá,  sagði  hon- 
um  til  bygða,  eðr  hverjar  leiðir  honum  var  bezt 
at  fara  norðr  eðr  norðan.v  Svartr  fór  þar  til, 
er  hann  kom  í  Hvanndali;  tók  þar  af  hestum 
sínum  ok  bjó  um  varning  sinn  enn  hestar  gengu 
á  bit.  Svartr  kom  gangandi  til  Hofs  snemma 
dags  ok  var  Ingólfr  úti  ok  skefti  spjót.  Svartr 
kvaddi  Ingólf  ok  kvað  sér  eigi  greitt  farizt  hafa, 
kvað  sér  horfna  á  leiðinni  hesta  tvá,  enn  varn- 
ing  sinn  liggja  þar,  kistu  ok  húðfat,  ok  bað 
Ingólf  fá  til  menn  at  leita  með  sér,  eðr  flytja 
föng  sín  til  bygða,  kvaðst  vilja  flytjast  norðr  tiF 
Eyjafjarðar,  ok  kvað  sik  verit  hafa  at  Hrafna- 
gili  fyrir  nökkurum  vetrum.  Ingólfr  kvað  nú 
fátt  manna  á  bœnum,  —  „enn  ek  vil  hvergi 
fara  ok  verð  í  brottu  í  stað!".  „Þá  muntu  vilja 
fylgja  mér  á  götu  ok  vísa  mér  til  annars  bœj- 
ar?"  —  ok  svá  var.  Hann  fór  með  honum  á  göt- 
una,  ok  varaðist  Ingólfr  hann  þó  af  hugboði  sínu, 
því  at  Svartr  vildi  ávalt  síðarr  fara;  hann  var 
gyrðr  sverði,  enn  hafði  spjót  í  hendi  mjök  mik- 
it;  þat  var  fjaðraspjót  langskeft  ok  vafit  járni 
skaftit.      Svartr    beiddist    viðtöku,    enn    Ingólfr 


VATNSDŒLA  SAGA  99 


hefði  af  varningi  slíkt  er  hann  vildi,  —  „ertu 
víðfrægr  maðr,  ok  samir  þér  vel  at  taka  útlenda 
menn,  allra  helzt  ef  eigi  skortir  fé  til  forgiftar". 
„Eigi  em  ek  því  vanr",  kvað  Ingólfr,  „at  taka 
ókunna  menn  til  mín,  gefast  þeir  margir  illa, 
ok  ertu  eigi  til  þess  ólíklegr,  því  at  þú  hefir 
illslegt  bragð  á  þér",  ok  vísaði  honum  skjótt 
af  höndum,  ok  kvaðst  engu  vilja  við  hann  kaupa, 
ok  hvarf  aftr.  Svartr  fór,  ok  kom  til  Guð- 
brands,  ok  sagði  honum  ena  sömu  sögu.  Guð- 
brandr  mælti:  „Eigi  gefizt  þérvel,  enir  ókunnu 
menn,  enn  sœkja  má  ek  láta  varning  þinn,  enn 
gerum  síðan  sem  sýnist  um  vistafar".  Þeirfóru 
ok  fundu  varninginn,  enn  ætluðu  hestana  mundu 
hafa  í  brott  hlaupit.  Þeir  fundu  þá  fljótt.  Guð- 
brandr  haiði  heim  til  sín  allt  saman;  ok  tók  við 
Svarti.  Ok  er  þat  spyrr  Ingólfr,  hitti  hann 
bróður  sinn  ok  þótti  óvarleg  hans  tiltekja,  — 
„ok  vil  ek,  at  hann  fari  á  brott".  Guðbrandr 
kvaðst  ætla,  at  eigi  mundi  sjá  maðr  honum  tií 
skaða  ætlaðr,  ok  kvað  hann  sik  eigi  líklegan 
hafa  til  gert  síðan  hann  kom.  Ingólfr  svarar: 
„Þá  lízt  okkr  eigi  þat  einn  veg,  þvíat  mér  lízt 
maðrinn  flugumannlegr,  ok  illa  mun  hann  reyn- 
ast,  ok  vil  (ek)  eigi,  at  hann  sé  hjá  þér,  því  at 
mér  segir  illa  hugr  um  hann,  enn  mér  þykkir 
betri  (fyrirvarinn)",  —  enn  þat  varð  þó  eigi, 
ok    var    hann   þar  um  vetrinn.     Enn  um  várit, 

þá  er  sumra  tók,  fœrði  Guðbrandr  lið  sitt  í  sel 

ok  var  svá  til  skipat,  at  húsfreyja  reið  ein  sam- 
an,  enn  Guðbrandr  ok  Svartr  einum  hesti  báð- 
ir,    ok  reið  Svartr  at  baki.     Enn  er  þau  kómu 
á    mýrar  þær,  er  nú  heita  Svartsfellsmýrar,  ]>á 
liggr  í  hestrinn    undir    þeim  ok  bað  Guðbrandr 
Svart    skreiðast   aftr    af  hestinum  ok  svá  gerir 
hann ;  ok  nú  sem  Svartr  sér,  at  Guðbrandr  varast 
hann    eigi,    þá    snýr    hann   spjótinu.     Þetta  sér 
húsfreyja  ok   mælti:     „Varastu  hundinn,  er  vill 
svíkja    þik    ok    drepa!"     Ok  i  því  lagði  Svartr 
Guðbrand   með  spjótinu  undir  höndina,  ok  þeg- 
ar  á  hol.     Guðbrandr  fekk  brugðit  sverðinu  ok 
slœmir    eftir  honum   ok  í  sundr  í  miðju.     Hús- 
freyja    kom  til  sels,  ok  sagði  líflát  þeira  beggja 
ok    þóttu    þetta  ill  tíðindi.     Ingólfr  spyrr  þetta, 
ok    kvað    farit    hafa  eftir  sínu  hugboði,  ok  bjó 
þegar    mál    á  hendr  Óttari  til  alþingis  um  fjör- 
ráð  við  sik  ok  bróður  sinn.     Ok  er  menn  kómu 
til  þings  var  leitat  um  sættir,  ok  var  þat  mjök 
torsótt    við    Ingólf.     Enn    sakir  þess,  at  margir 
góðgjarnir  áttu  hlut  í,  ok  hitt  annat,  at  Ingólfr 
hafði    eigi   haldit    sætt  sína  við  Óttar  um  fundi 
við  Valgerði,  þá  tók  hann  sættir,  ok  kómu  fyr- 
ir    fjörráð    við    Guðbrand    þrjú    hundruð  silfrs; 
skyldi    þá   ok  niðr  falla  sættarof  við  Óttar    um 
Valgerðarmál;  skiljast  nú  við  þetta  ok  vóru  sátt- 
ir.  —  Ingólfr  átti  tvá  sonu  við    konu    sinni  ok 
hétu  þeir  Surtr  ok  Högni.    Þeir  vóru  báðir  gervi- 
legir  menn.    -Ingólfr  þótti  mikill  höfðingi  ok  stíga 

vel    í    spor  sínum  feðr  um  marga  hluti.     Óláfr 
at  Haukagili  tók  þá  at  eldast  mjök.  #    ^x 

41.  Utilegumenn  ok  ránsmenn  vöru  mjök  í 
þenna  tíma,  bæði  suðr  ok  norðr,  svá  at  nálega 
mátti  engi  á  sínu  halda.  A  einni  nátt  ræntu 
þeir  at  Haukagili  mat  miklum,  því  at  þar  vóru 
gnóttir  hversvetna.  Oláfr  fór  ok  hitti  Ingólf,  ok 
sagði  honum.  Ingólfr  bjóst  heiman  við  fimtánda 
mann.  Óláfr  bað  hann  vera  varfœran,  ok  kvað 
sér  meira  varða,  at  hann  kœmi  heill  heim,  enn 
hitt,  hvar  matr  hans  fœri.  Þeir  riðu  suðr  á 
heiði  ok  rœddu  um  ránit  Oláfs.  Þjófarnir  höfðu 
rænt  til  fimtán  hundraða.  Þeir  Ingólfr  kómu  á 
sporin  þeira,  ok  röktu  þau,  þar  til  er  þeir  vilt- 
ust  um,  því  at  sporin  lágu  þá  á  tvá  vega.  Þá 
skiftu  þeir  ok  liði  sínu,  fóru  átta  í  öðrum  stað, 
enn  sjau  í  öðrum,  ok  leita  svá  lengi.  Þar  vóru 
sel  skamt  frá  þeim  ok  fóru  þeir  þangat.  Þar 
sá  þeir  átján'  hross  hjá  selinu,  ok  rœddu  um, 
at  þar  mundu  vera  komnir  þjófarnir,  ok  kvóðu 
þá  ráðlegast,  at  leita  eftir  förunautum  sínum. 
Ingólfr  kvað  þat  fyrir  sumt  óráðlegra,  —  >?því- 
at  þeir  megu  þá  ná  til  hellisins,  því  at  hann  er 
skamt  frá  þeim,  ok  eru  þeir  þá  hólpnir  ef  þeir  fá 
hann,  ok  er  þá  vár  för  sljóleg,  enn  eigi  víst, 
hvar  várir  menn  eru".  Ingólfr  spratt  af  baki 
ok  hljóp  í  gil  nökkut  er  hjá  honum  var,  ok 
þrífr  upp  hellur  tvær;  lætr  uðra  koma  fyrir  brjóst 

sér  enn  aðra  milli  herða  ok  gyrði  at  útan. 
Hann  hafði  í  hendi  sverðit  Ættartanga,  ok  gekk 
síðan  at  selinu.  Þat  var  tvídyrt.  Þat  segja 
menn,  at  Ingólfr  væri  þar  þá  eigi  fjölmennari 
enn  við  annan  mann.  Þá  mælti  förunautr  Ing- 
ólfs,  at  þeir  mundu  gera  sína  menn  við  vara. 
Ingólfr  kvaðst  verja  mundu  seldyrnar,  enn  hann 
fœri  eftir  mönnum  þeira.  Hann  kvaðst  nú  eigi 
mundu  á  brott  fara,  —  ?5þykki  mér  þínir  eigi 
ofmargir".  Ingólfr  vildi  þegar  inn  ráða  at  þeim, 
ok  bað  hann  fylgja  sér  drengilega.  Þjófarnir 
lögðu  þegar  at  honum,  er  hann  kom  inn,  ok 
honum  hlífðu  hellur  þær  er  hann  hafði,  ok 
svöddu  lögin  af  honum ;  sóttu  þeir  þá  at  Ing- 
ólfi  öllum  megin,  enn  hann  varðist  vel  ok  drengi- 
lega.  Þá  reiddi  hann  upp  Ættartanga,  ok  kom 
sverðit  í  höfuð  þeim,  er  stóð  at  baki  honum, 
svá  at  sá  fekk  bana,  enn  hjó  þann  banahögg 
er  fyrir  stóð,  ok  drap  Ingólfr  þá  báða  í  einu 
höggi.  Þeir  áttu  snarpan  bardaga,  ok  !auk  svá, 
at  Ingólfr  drap  fimm  menn,  enda  var  þá  fall- 
inn  fylgdarmaðr  hans;  vóru  þeir  þá  komnir  út 
ór  selinu,  enn  Ingólfr  var  sárr  mjök.  Kómu 
þá  at  menn  hans.  Þjófarnir  stukku  þá  í  brott, 
enn  þeir  tóku  ránit  ok  bundu  á  hesta  sína,  ok 
ráku  norðr  aftr.  Ingólfr  lá  í  sárum  vetr  þenna 
ok  greri  yfir  at  kalla.  Enn  um  várit  er  sum- 
arhita  tók,  rifnuðu  upp  aftr  öll,  svá  at  þat 
leiddi    hann  til  bana.     Ok  áðr  Ingólfr  andaðist, 

bað  hann  sik  grafa  í  öðru  holti  enn  þeir  vóru 
grafnir  frændr  hans,  ok  kvað  þá  hugkvæmra 
Vatnsdalsmeyjum,  ef  hann  væri  svá  nær  götu. 
Síðan  andaðist  hann.  Þar  heitir  Ingólfsholt, 
sem  hann  var  jarðaðr.  Alþýða  manna  harm- 
aði  mjök  svá  fall  Ingólfs.  Tólf  vetr  lifði  hann 
eftir  andlát  föður  síns  með  mikilli  virðingu. 
Óttarr  gifti  Valgerði  dóttur  sína  stafhylzkum 
manni.  Enn  er  Ingólfr  var  andaðr,  var  höfð- 
ingjalaust  í  Vatnsdal,  því  at  synir  Ingólfs  vóru 
eigi  til  fœrir  sakir  aldrs  at  varðveita  goðorðit. 
Var  nú  um  leitat,  hversu  fara  skyldi.  Enn  þat 
vóru  lög  í  þann  tíma,  meðan  erfingjar  vóru  í 
ómegð,  at  sá  skyldi  af  þingmönnum  varðveita 
goðorðit,  sem  bezt  þœtti  til  fallinn. 

42.  Þorkell  krafla  Þorgrímsson  var  maðr 
bæði  mikill  ok  sterkr;  hann  var  þá  tólf  vetra, 
er  þetta  var  tíðinda.  Þorgrímr  gekk  eigi  við 
faðerni  hans,  enn  hann  var  þó  miklu  frœkn- 
legri  enn  skírgetnir  synir  hans.  Þorkell  silfri 
frá  Helgavatni  var  hamrammr  mjök  ok  þó  marg- 
kunnigr;  hann  var  vellauðigr  at  fé,  eigi  vinsæll 
ok  óþokkasæll  af  flestum  mönnum,  enn  þó  verðr 
mikils.  Þenna  sama  dag  er  fundrinn  var  stefndr 
at  Karnsá  um  goðorðsmálit,  mælti  kona  Þor- 
kels  silfra:  „Hvat  ætlar  þú  í  dag  at  gera?"  [S 
Þorkell  svarar:  „Fara  til  fundarins  ok  vera  í 
kveld  goðorðsmaðr  er  ek  kem  heim".  5,Eigi 
^ilda    ek    at    þú  fœrir",  segir   hon,    „til  þess  at 

þú  ætlaðir  þér  at  verða  yfirmaðr  Vatnsdœla, 
því  at  þér  mun  þat  eigi  lagit  verða,  enda  ertu 
eigi  til  þess  feldr".  Hannsvarar:  „I  öðru  skulu 
þín  ráð  standast,  enn  eigi  hér  um".  Til  þessa 
fundar  ætlaði  ok  Klakka-Ormr  ok  Þorgrímr  frá 
Karnsá,  dótturson  Ingimundar.  Þorgrímr  þótti 
bezt  til  fallinn  fyrir  frændsemi  við  Vatnsdœli, 
enn  þó  skyldi  þat  til  hlutfalls  leggja,  því  at 
margir  þóttust  vel  til  fallnir.  Þessi  fundr  var 
lagiðr  at  einmánaði  í  Forsœludal  at  Klakka- 
Orms.  Þorkel  silfra  dreymdi  ena  næstu  nótt 
áðr  fundrinn  var,  ok  sagði  Signýju  konu  sinni, 
at  hann  þóttist  ríða  ofan  eftir  Vatnsdal  hesti 
rauðum,  ok  þótti  honum  trautt  við  jörðina  koma 
—  „ok  vil  ek  svá  ráða,  at  rautt  mun  fyrir 
brenna  ok  til  virðingar  snúa".  Signý  kvaðst 
annan  veg  ætla  —  »sýnist  mér  þetta  illr  draumr". 
ok  kvað  hest  mar  heita,  enn  mar  er  manns- 
fylgja,  ok  kvað  rauða  sýnast  ef  blóðug  yrði  — 
„ok  má  vera,  at  þú  sér  veginn  á  fundinum,  ef 
þú  ætlar  þér  goðorðit,  því  at  nógir  munu  þér 
þess  fyrirmuna".  Þorkell  lét  sem  hann  heyrði 
eigi,  ok  bjóst  vel  heiman  at  klæðum  ok  vápn- 
um,  því  at  hann  var  skartsmaðr  enn  mesti  ok 
kom  í  síðasta  lagi.  Þorgrímr  kom  snemma 
dags,  ok  sat  í  öndvegi  hjá  Ormi;  hann  gekk 
aldri  við  faðerni  Þorkels  kröflu.  Hann  lék  sér 
þá  enn  á  gólfi  með  öðrum  börnum,  ok  var 
bæði  mikill  ok  sterkr  ok  manna  fríðastr.    Hann. 

nam  staðar  fyrir  Þorgrími  ok  horfði  á  hann 
mjök  lengi,  ok  á  taparöxi,  er  hann  helt  á.  Þor- 
grímr  spurði,  hví  ambáttarson  sjá  styrði  svá  á 
hann.  Þorkell  kvað  eigi  ofmikit  sitt  gaman,  þd 
(at)  hann  horfi  á  hann.  Þorgrímr  spurði: 
„Hvat  viltu  til  vinna,  Krafla,  at  ek  gefa  þér  öx- 
ina,  því  at  ek  sér,  at  þér  lízt  vel  á  hana,  ok 
hitt,  at  ek  ganga  við  frændsemi  þinni?"  Þor- 
kell  bað  hann  á  kveða.  Þorgrimr  mælti:  „Þú 
skalt  fœra  öxina  í  höfuð  Silfra,  svá  at  hann 
fái  aldri  goðorðit  Vatnsdœla ;  þykki  mér  þú  þá 
sjálfr  fœra  þik  í  Vatnsdœlakyn  !"  Þorkell  kvaðst 
þetta  gera  mundu.  Þorgrímr  leggr  nú  ráð  til, 
at  hann  láti  sem  verst  með  öðrum  sveinum. 
Silfri  sat  svá  jafnan,  at  hann  setti  hönd  undir 
kinn,  enn  lagði  fót  á  kné  sér.  Þorkell  skyldi 
hlaupa  í  saur,  enn  aðra  stund  inn,  ok  koma 
við  klæði  Silfra  ok  vita  ef  hann  reiddist.  Nú 
rœða  þeir  um  goðorðit  ok  verða  eigi  á  sáttir; 
vildi  hverr  sinn  hlut  fram  draga.  Þá  leggja 
þeir  hlut  í  skaut,  ok  kom  jafnan  upp  hlutr 
Silfra,  því  at  hann  var  margkyndugr.  Þorgrímr 
gekk  þá  fram  ok  mœtti  Þorkatli  kröflu  í  dur- 
um  hjá  sveinum.  Þorgrímr  mælti  þá:  „Nú 
vil  ek  at  þú  greiðir  öxarverðit".  Þorkell  mælti 
þá:  „Öxar  em  ek  allfúss,  ok  má  ek  vel  greiða 
verðit,  þótt  eigi  sé  nú  þann  veg  vara  til,  sem 
þú  vildir".  Þorgrímr  svarar:  „Fleira  mun  nú 
tekit  enn  vara  ein".     Þorkell  mælti:     „Viltu  nú 

at  ek  drepa  Silfra?"  „Já",  kvað  Þorgrímr. 
Þá  var  komit  goðorðit  í  hlut  Silfra.  Þorkell 
krafla  kom  inn  í  stofu  ok  gekk  hjá  Silfra  ok 
kom  við  fót  honum,  enn  hann  hratt  honum  frá 
sér  ok  kallaði  hann  ambáttarson.  Þorkell  hljóp 
upp  í  sætit  hjá  ok  keyrði  taparöxina  í  höfuð 
honum,  ok  var  Þorkell  silfri  þegar  dauðr  —  ok 
kvaðst  eigi  ofmikit  vinna  til  öxarinnar.  Þor- 
grímr  kvað  sveininn  hafa  verit  illa  beiddan,  — 
„enda  hefir  hann  eigi  vel  staðizt ;  hefir  piltr  þessi 
nú  næsta  sagt  sik  í  Vatnsdœla  kyn,  ok  mun  ek 
ganga  við  faðerni  þínu".  Síðan  tók  Þorgrímr 
goðorðit  ok  var  kallaðr  Karnsárgoði.  Sæzt 
var  á  víg  Silfra,  því  at  synir  hans  vóru  ung- 
ir.  Þorkell  fór  heim  til  Karnsár  með  föður  sín- 
um,  ok  beiddist  at  fara  útan,  ok  vita,  hve  til 
tœkist,  ef  hann  hitti  Sigurð  jarl  Hlöðvesson, 
frænda  sinn.  Þorgrímr  kvað  hann  hafa  skyldu 
þat,  er  hann  vildi. 

43.  B]örn  hét  austmaðr,  er  skip  átti  búit  til 
hafs;  með  honum  fór  Þorkell  krafla  útan;  þeir 
kvómu  við  Orkneyjar.  Þá  var  Sigurðr  jarl  í 
eyjunum.  Björn  var  jarli  kunnigr,  ok  leitaði,  at 
hann  tœki  við  þeim  Þorkatli  ok  kvað  hann  góðra 
manna  ok  mikils  verðan  ok  mjök  fyrir  íslenzk- 
um  mönnum;  jarl  kvaðst  mundu  taka  við  þeim, 
ok  spurði  at  ætt  Þorkels,  enn  hann  sagði  til 
hver  var,  enn  hann  hugleiddi  þat  lítt.  Síðan 
tók    jarl    við    þeim.     Einlyndr   þótti  þeim  jarls- 

mönnum  Þorkell  vera ;  aldri  gekk  hannórrúmi 
sínu  nema  jarl  gengi,  ok  honum  varhannmjök 
fylgjusamr.  Eitt  sinn  um  várit  fór  hirðin  til 
leiks  ór  höllinni,  enn  jarl  sat  eftir  með  fá  menn 
ok  mælti:  „Þú  ert  staðfastari  enn  flestir  menn 
aðrir,  Þorkell,  at  þú  ferr  eigi  til  leiks,  eðr  hvat 
sagðir  þú  mér  af  ætterni  þinu?"  Þorkell  taldi 
þá  ætt  sína  ok  vaknaði  jarl  við  ok  svarar: 
„Þú  munt  vera  skyldr  mér,  ok  ertu  seinn  mjök 
í  slíkum  sögnum".  Jarl  jók  þá  virðing  hans, 
ok  um  sumarit  eftir  fór  jarl  í  hernað,  ok  spurði 
Þorkel,  hvárt  hann  vildi  fara  með  honum. 
Hann  kvaðst  fara  vildu,  ef  jarl  vildi.  Þeir  herj- 
uðu  víða  um  sumarit.  Ok  eitt  sinn  er  þeir 
gerðu  upprás  í  Skotlandi  ok  kvómu  aftr  til  skipa, 
spurði  jarl,  hversu  margra  manna  vant  væri. 
Var  þá  at  hugat,  ok  var  Þorkels  eins  saknat. 
Hann  hafði  verit  á  skipi  jarls.  Þeir  kvóðu  eng- 
an  skaða  vera  um  svá  tómlátan  mann.  Jarl 
bað  fara  í  stað  ok  leita  hans;  ok  svá  var.  Þeir 
fundu  Þorkel  í  skógarrjóðri  við  eik  eina;  tveir  menn 
sóttu  at  honum,  enn  fjórir  lágu  dauðir  hjá  hon- 
um.  Á  brott  hlupu  atsóknarmenn  Þorkels  þeg- 
ar  jarlsmenn  kvómu.  Jarl  spurði,  hvat  dvalit 
hefði.  Þorkell  mælti:  „Þat  hefir  ek  heyrt  yðr 
mæla,  at  renna  skyldi  frá  skipum  ok  á  land 
upp,  enn  aldri  þat,  at  renna  til  skipa  svá  at 
hverr  hlypi  frá  öðrum!"  Jarl  svarar:  „Þú 
segir    satt,    frændi,    skal  ok  svá  vera  heðan  af; 

enn  sá  skal  engi  hlutskifti  taka,  er  þat  geriiy 
at  renna  frá  merki  af  landi  ofan".  Jarl  spurði, 
hvárt  þat  væri  landsmenn,  er  dauðir  lágu  hjá 
honum,  eðr  hans  menn.  Þorkell  kvað  þat  lands- 
menn.  Hann  kvaðst  farit  hafa  hjá  kastala  ein- 
um,  -  „ok  þar  sem  ek  gekk,  hröpuðu  ór  stein- 
vegginum  steinar  nökkurir,  ok  þar  í  fann  ek  fé 
eigi  svá  lítit;  ok  þetta  sá  kastalamenn,  ok  sóttu 
eflir  mér,  ok  varð  þá  fundr  várr  slíkr,  sem  sjá 
mátti".  Jarl  tjáði  þá  fyrir  þeim  frœknleik  hans. 
Siðan  spurði  jarl,  hve  mikit  fé  þat  væri.  Hann 
kvað  vera  tuttugu  merkr  silfrs.  Jarl  kvað  hann 
eiga  þann  fjárhlut  ok  engan  annan.  Þorkell 
kvað  jarl  eiga,  ok  allt  sitt  hlutskifti.  Jarl  kvað 
þá  báða  eiga  skyldu,  ok  eigi  kom  þat  fé  í  skifti. 
Jarl  lagði  mikla  virðing  á  Þorkel  fyrir  þessa 
för;  hann  var  með  jarli  tvá  vetr;  þá  fýstist 
Þorkell  til  Islands  ok  sagði  þat  jarli.  Hann 
svarar:  .,Þess  væntir  mik,  at  frændum  þín- 
um  verði  sœmd  at  þér".  Hann  gerðist  hand- 
genginn  jarli,  ok  hann  gaf  honum  öxi  gull- 
rekna  ok  góð  klæði,  ok  kvaðst  vera  skyldu 
vinr  hans.  Jarl  gaf  honum  kaupskip  með 
farmi  þeim,  sem  hann  kjöri.  Gullhring  sendi 
hann  Þorgrími  til  frelsis  Nereiði,  er  vá  hálfa 
mörk.  Nereiði  sendi  hann  allan  kvenbúnað  góð- 
an  fyrir  frændsemi.  Síðan  lét  Þorkell  í  haf 
ok  fórst  honum  vel.  Hann  kom  skipi  sínu 
í    Húnavatnsós.     Þorgrímr    Karnsárgoði  reið  til 

skips,  ok  fagnaði  vel  syni  sínum,  ok  bauð 
honum  til  sín,  ok  þat  þá  hann.  Þorgrímr  gaf 
Nereiði  frelsi,  svá  sem  jarl  hafði  orð  til  sent. 
Litlu  eftir  þetta  tók  Þorgrímr  sótt  ok  andaðist, 
enn  synir  hans  skírgetnir  tóku  arf  allan,  sem 
lög  stóðu  til.  Þórormr  var  bróðir  Klakka-Orms 
föður  Þorgríms,  föður  Þorkels.  Þórormr  fór 
á  fund  Þorkels  ok  bauð  honum  til  sín,  ok 
þat  þá  hann.  Þorkell  var  blíðr  maðr  ok  lynd- 
isgóðr^--^" 

44.  Þorgils  hét  maðr,  er  bjó  at  Svínavatni; 
hann  átti  sér  húsfreyju,  ok  með  henni  fjóra 
sonu,  ok  eru  tveir  nefndir,  Þorvaldr  ok  Ormr. 
Glœðir  hét  bróðurson  Þorgils,  enn  hann  (var) 
systurson  Guðmundar  ens  ríka  á  Möðruvöllum. 
Glœðir  var  áburðarmaðr  mikill,  málugr  ok  óvitr 
ok  hinn  mesti  gapuxi.  Þeir  feðgar  Þorgils  ok 
Þorvaldr  fóru  til  Klakka-Orms  at  biðja  Sigríðar 
dóttur  hans;  var  því  vel  svaral,  ok  ákveðin 
brúðhlaupsstefna  at  vetrnóttum  í  Forsœludal. 
Þar  var  fáment  heima,  enn  starf  mikit  fyrir  hönd- 
um,  bæði  at  sœkja  á  fja.ll  sauði  ok  svín,  ok 
margt  annat  at  gera.  Þorkell  bauðst  til  at  fara 
með  verkmönnum  á  fja.ll.  Ormr  kvaðst  þat  vilja. 
Þeir  fóru  síðan  ok  sóttist  þeim  seint,  því  at  féit 
var  stygt;  sótti  enginn  knálegar  enn  Þorkell. 
l>at  þótti  torsóttlegast  at  eiga  við  svínin.  Þor- 
kell  var  óhlífinn  ok  bauðst  jafnan  til  þess,  er 
^öðrum    þótti    verr   at  gera.     Ok  er  þeir  skyldu 

búa  sér  vistir,  mælti  Þorkell:  „Mun  eigi  vel 
faliit,  at  taka  oss  grísinn  nökkurn  til  matar?" 
Þorkell  tók  einn,  ok  bjó  til  borðs.  Allir  urðu  á 
þat  sáttir,  at  Þorkell  var  fyrir  þeim  um  alla 
liðsemd.  Þeir  kvómu  heim.  Ávaldi  hét  maðr, 
er  var  með  Klakka-Ormi,  hann  var  Ingjaldsson; 
hann  var  umsýslumaðr,  enn  Hildr  kona  hans 
fyrir  innan  stokk;  hon  var  dóttir  Eyvindar  sörk- 
vis.  Litlu  áðr  enn  brúðhlaupit  skyldi  vera,  kom 
Glœðir  austan  ór  Fjörðum  ok  frétti  nú  þessi  tíð- 
indi  ok  ráðastofnan.  Glœðir  kvaðst  hafa  ok  spurt 
önnur  tíðindi,  —  „enn  þat  er  fjallferð  Þorkels 
kröflu,  at  hann  var  valiðr  til  svínagæzlu"  ;  kvað 
hann  (þat)  ok  maklegast  um  ambáttarsoninn, 
ok  kvað  hann  drepit  hafa  grísinn  þann,  er  drukk- 
it  hafði  spenann  um  nóttina  áðr,  ok  legit  hjá 
galta,  „því  at  hann  kól  sem  aðra  hundtík".  Þor- 
gils  mælti:  „Þetta  er  heimsklegt  gaman,  er  þú 
heíir,  ok  er  svá  sagt,  at  Þorkell  hafi  svá  farit, 
at  þannig  sami  bezt,  bæði  þar  ok  annarsstað- 
ar".  „Auvirðlega  þykki  mér  honum  tekizt  hafa", 
segir  Glœðir.  Nú  koma  menn  til  brúðhlaups, 
þá  mælti  Þorkell  til  Orms  fóstra  síns:  „Ek  mun 
vinna  mönnum  beina,  ok  vera  fyrir  starfi  ok  til 
ætlanar".  Ormr  kvaðst  þat  gjarna  vilja  þiggja. 
Þorkell  veitti  vel  ok  stórmannlega.  Þeir  Ormr 
sátu  í  öndvegienum  óæðra  megin  ok  hans  menn. 
Þorkell  gekk  mjök  um  beina,  ok  var  lítillátr  í 
sinni  þjónustu.     Þeir  ór  Svínadal  hlógu  at  hon- 

um  mjök,  ok  kvóðu  œrit  stóran  vera  ambáttar 
soninn.  Þorkell  kvað  meiri  kurteisi  at  láta  gleði 
ok  gamanrœður  koma  í  mót  beinleika,  enn  skaup 
eðr  atyrði.  Glœðir  kvað  hann  mörg  stórvirki 
unnit  hafa  —  „ok  máttu  af  þér  stórlega  láta; 
þat  nú  fyrir  skemstu,  er  þú  drapt  grísinn,  þann 
er  eina  nótt  hafði  drukkit  spenann ;  er  þat  ok 
þín  iðn".  Þorkell  svarar:  „Fá  eru  mín  stór- 
virki,  Glœðir,  enn  þó  munu  þau  fleiri  enn  þín, 
ok  er  þér  óskylt  um  þetta  at  tala".  Glœðir  hló  at 
Þorkatli  fyrir  Þorvaldi,  ok  kvað  hann  fimastan 
við  matreiðuna.  Þorvaldr  kvað  Glœði  óvitrlega 
mæla.  Ok  um  kveldit  fóru  menn  at  sofa.  Um 
morgininn  gekk  Þorkell  í  útibúr  ok  hvatti  öx- 
ina  jarlsnaut,  ok  gekk  síðan  í  anddyri;  þá  var 
Glœðir  þar  ok  tók  laugar.  Þá  gengu  menn  hjá 
honum  með  slátrtrog.  Glœðir  mælti  til  Þor- 
kels:  „Nær  muntu  verit  hafa  búverkunum  f 
morgin,  ok  munu  vér  skulu  nú  njóta  hans  galta 
ok  lát  þat  feitast,  er  fyrir  oss  kumpána  kemr; 
þat  hœfir  vel  ambáttarsyni".  „Mun  eigi  vel  fall- 
it  at  brytja  fyrst  höfuðit",  kvað  Þorkell,  „ok  velja 
stykkin  .fyrir  þik,  ok  aldri  veit  ek,  at  þú  sér 
nú  svá  frekr,  at  torsótt  sé  at  fylla  þiku.  Þann 
dag  skyldi  frá  boðinu  ríða.  Þorgils  spurði,  hvárt 
búinn  væri  dagverðr.  Þorkell  kvað  búinn  þeg- 
ar  soðit  var,  ok  kvað  skamt  til  þess,  ok  gekk 
út  verkmanna  dyrr  ok  inn  aðrar  dyrr,  ok  tók 
öxi  sína  ok  stóð  hjá  durum.    Ok  er  Glœðir  gekk- 

út,  gekk  Þorkeli  eftir  honum  ok  hjó  til  hans 
í  höfuðit,  ok  hafði  Glœðir  þegar  bana,  Þor- 
kell  hljóp  til  norðrdura,  því  at  þeir  vóru  fyrir 
suðrdurum.  Matr  stóð  um  allt  húsit.  Þorgils 
var  fjölmennr,  ok  hlupu  menn  hans  um  húsit, 
ok  hyggja  Þorkel  eigi  skulu  út  komast,  ok 
ætla  at  hafa  hendr  á  honum.  Þorkell  hljóp 
um  sætin.  Skot  vóru  um  húsit  ok  lokhvílur 
ok  ór  einni  lokhvílu  mátti  hlaupa  í  skotit. 
Hann  leitar  þangat,  sem  konur  sátu  ok  föld- 
uðu  sér;  hann  hljóp  þar  at,  er  Hildr  var  fyrir. 
Hon  spurði,  hví  hann  fœri  svá  hart.  Þorkell 
segir  sem  var.  Hon  bað  hann  fara  í  skotit 
hjá  sér  ok  þar  komst  hann  út.  Þorgils  mælti: 
„Snúm  þar  at,  er  konurnar  eru,  því  at  mér 
þótti  maðrinn  þangat  hlaupa."  Hildr  tók  öxi 
í  hönd  sér,  ok  kvað  eigi  skyldu  einn  þeira  af 
sér  taka.  Þorgils  hyggr  Þorkel  þar  nú  vera 
munu,  ok  biðr  bera  klæði  at  þeim,  ok  svá  var 
gert,  ok  fanst  Þorkell  eigi.  Þorgils  sá  nú,  at 
þetta  var  eigi  útan  prettr  ok  dvöl,  ok  fóru  út 
síðan,  ok  er  þeir  kvómu  út,  þóttust  þeir  sjá  svip 
manns  niðr  við  ána.  Þorgils  bað  leita  þangat, 
ök  svá  var  gert,  ok  fanst  hann  eigi.  Þorkell 
vissi,  at  þar  var  hellir  við  ána,  er  nú  heitir 
Kröfluhellir,  ok  þar  var  hann.  Þeir  Þórormr 
ok  Klakka-Ormr  leituðu  um  sættir.  Eigi  vildi 
Þorgils    bœtr    taka,    enn    brugðu    eigi    ráðahag 

þessum,  ok  kvóðu  mannhefndir  skyldu  fyrir  koma 
víg  Glœðis.  Þórormr  leiddi  brúðmenn  ór  garði 
ok  leitaði  jafnan  um  sættir  ok  fekk  eigi,  ok 
skildu  at  því.  Þorkell  var  ýmist  þann  vetr  á 
Karnsá  með  brœðrum  sínum  eðr  með  öðrum 
frændum  sínum,  því  at  allir  vildu  honum  veita 
nökkura  ásjá,  ok  hugðu  gott  til,  at  nökkurr 
þroski  yrði  hans  í  þeiri  sveit,  svá  at  eigi  settist 
"þar  útanheraðsmenn  yfir  þá.  Þeir  fóru  Vatns- 
dœlir  at  leita  honum  trausts  til  Þórdísar  spá- 
konu,  er  bjó  at  Spákonufelli;  hon  var  mikils 
verð  ok  margs  kunnandi,  ok  báðu  hana  ásjá  ok 
fulltings  um  mál  Þorkels,  ok  kvóðu  þar  allmik- 
it  undir  þykkja,  at  hon  legði  til  nökkut  ráð. 
Hon  kvað  ok  svá  vera  skyldu,  Þorgils  fór  at 
hitta  Guðmund  ríka,  ok  kvað  hohum  skyldast 
vera,  at  mæla  eftir  frænda  sinn^  —  „enn  ek 
■mun  at  fylgja".  Guðmundr  mælti:  „Eigiþykki 
mér  málit  svá  hœgt,  því  at  ek  hygg,  at  Þorkell 
verði  mikilmenni,  enn  margr  frændi  til  atstoð- 
ar,  enn  mér  hefir  svá  til  spurzt,  at  eigi  (sé)  fyr- 
ir  sakleysi  tiltekt  Þorkels.  Nú  bú  þú  til  málit, 
enn  ek  mun  við  taka  í  sumar  á  þingi".  Um 
várit  bjó  Þorgils  málit  til  alþingis.  Vatnsdœlir 
fjölmentu  mjök,  ok  svá  hvárirtveggju.  Þorgils 
reið  til  þings  með  mikla  sveit  manna.  Þorkell 
reið  ok  til  þings  með  frændum  sínum.  Þarreið 
með  þeim  Þórdís  spákona;  ok  átti  ein  sér  búð 
ok  hennar  menn ;  tók  þá  Guðmundr  við  málinu. 

Þeir  Vatnsdœlir  buðu  sættir,  enn  þeir  Guðmundr 
vildu  eigi  útan  sektir.  Þórormr  hitti  Þórdísi  ok 
ræðst  um  við  hana,  því  at  hon  var  forvitra  ok 
framsýn,  ok  var  tekin  til  þess  at  gera  um  stór 
mál.  Hon  mælti  þá:  „Fari  Þorkell  hingat  tii 
búðar  minnar,  ok  sjám  hvat  í  gerist".  Svá 
gerði  Þorkell.  Þórdís  mælti  við  Þórorm :  „Far 
þú,  ok  bjóð  Guðmundi  sættir,  enn  ek  gera  um 
málit".  Þorkell  gaf  Þórdísi  tvau  hundruð  silfrs. 
Þórormr  bauð  dóm  Þórdísar  á  málinu,  enn  Guð- 
mundr  nítti,  ok  kvaðst  eigi  vilja  taka  fébœtr. 
Þórdís  mælti:  „Ek  ætla  mér  ok  engan  vanda 
við  Guðmund".  Síðan  mælti  hon  við  Þorkel: 
„Far  þú  nú  í  kufl  minn  enn  svarta,  ok  tak  staf- 
sprotann  í  hönd  þér,  er  Högnuðr  heitir;  eða 
muntu  þora  at  ganga  í  flokk  Guðmundar  við 
svá  búít?".  Hann  kvaðst  þora  mundu  með 
hennarráði.  Hon  svarar:  „Hættum  nú  til  þessa. 
Nú  skaltu  ganga  til  Guðmundar,  ok  drepa  sprot- 
anum  þrysvar  sinnum  á  ena  vinstri  kinn  honiim, 
ok  eigi  sýnist  mér  þú  bráðfeiglegr  ok  vænti  ek 
at  dugi".  Hann  kom  í  flokkinn  Guðmundar  ok 
sá  engi  maðr  til  hans.  Hann  kom  at  Guðmundi 
ok  gat  á  leið  komit  því,  sem  honum  boðit  var. 
Nú  frestaðist  framsókn  sakarinnar  ok  dvelst  mál- 
it.  Þorgils  mælti:  „Hví  gengr  eigi  fram  mál- 
it?"  Guðmundr  kvað  brátt  greiðast  mundu, 
enn  þat  varð  eigi,  ok  dvaldist  stundin,  svá  at 
ónýtt    var  málit  til  sóknar.     Þórdís  hitti  Vatns- 

dœli,  ok  bað  þá  ganga  at  dómum,  ok  bjóða  mi 
fé  fyrir  manninn,  —  „ok  má  vera,  at  nú  taki 
þeir,  ok  lúkist  svámálit".  Þeir  gerðu  svá,  gengu 
til  dóma  ok  hittu  Guðmund,  ok  buðu  sættir  ok 
fébœtr.J/'Guðmundr  svarar:  „Ek  veit  eigi,  hvat 
þér  vilið  bjóða,  enn  mikils  vil  ek  þat  virða  í 
málinu,  at  sá  er  veginn  var,  hafði  mælt  sér  til 
óhelgi".  Þeir  kvóðust  vel  vilja  bjóða  fyrir  hans 
sakir,  ok  báðu  hann  um  mæla.  Ok  er  hanra 
skildi  (í)  hvert  efni  komit  var  málinu,  ok 
eigi  mátti  sœkja  til  laga,  þá  tók  hann  sjálfdœmi 
af  Þórormi,  at  gera  fé  slíkt,  sem  hann  vildi,  at 
undan  skildum  útanferðum,  ok  heraðssektum ;  var 
þá  handsalað  niðrfall  at  sökum.  Þá  sendi  Þór- 
dís  Þorkel  í  annat  sinn  til  Guðmundar,  at  láta 
koma  stafsprotann  við  hœgri  kinn  honum,  ok 
svá  gerði  hann.  Þá  tók  Guðmundr  minnit,  ok 
þótti  kynlegt,  at  þat  haíði  frá  honum  horfih 
Guðmundr  gerði  hundrað  silfrs  fyrir  víg  Glœð- 
is,  ok  fellu  þá  niðr  gagnsakir,  ok  guldu  þau 
Þórormr  ok  Þórdís  allt  féit  ok  skildust  sáttir, 
Þorkell  fór  til  Spákonufells  með  Þórdísi  heinu 
Þorgils  mælti  til  Guðmundar:  „Hví  skipaðist 
svá  skjótt  hugr  þinn  um  málin  í  dag?"  Guð- 
mundr  svarar:  „Því  at  ek  kunna  eigi  orð  at 
mæla  frá  munni,  ok  því  var  ek  tregr,  ok  má 
vera,  at  við  ramman  væri  reip  at  draga".  Fóru 
nú  heim  af  þingi. 

45.     Vatnsdœlar  efldu  Þorkel  kröflu  mjök  til 

8* 

virðingar  um  alla  hluti.  Þeir  báðu  konu  til 
handa  honum,  ok  goðorðit  lagðist  til  hans,  því 
at  þeir  Surtr  ok  Högni  Ingólfssynir  vóru  þá  ell- 
ifu  vetra  enn  annarr  fimtán,  ok  náðu  þeir  eigi 
staðfestum  sínum  af  Þorkatli,  ok  var  Hofsland 
keypt  til  handa  honum,  ok  gerðist  Þorkell  nú 
höfðingi  yíir  Vatnsdœlum.  Lið  Óttars  dreifðist 
norðr  til  sveita,  ok  var  eigi  at  því  gaumr  gef- 
inn.  Hallfreðr  ok  Galti  synir  Ottars  fóru  norðr 
ok  enn  fleira  barna  hans.  Oft  kom  Hallfreðr 
til  Skegg-Ávalda,  ok  talaði  við  dóttur  hans,  er 
Kolfinna  hét.  Þeirar  konu  fekk  Gríss  Sæmings- 
son,  enn  þó  lék  et  sama  orð  á  með  þeim  Hall- 
freði,  sem  segir  í  sögu  hans.  Ok  eitt  sinn  er 
hann  kom  út,  því  at  hann  var  farmaðr,  enn 
Gríss  var  á  þingi,  þá  kom  Hallfreðr  þar,  sem 
Kolfinna  var  í  seli,  ok  lá  þar  hjá  henni.  Ok 
er  (Gríss)  vissi  þetta,  líkar  honum  stórilla;  enn 
Hallfreðr  fór  útan  þegar  samsumars.  Á  leið- 
móti  í  Vatnsdal  var  fjölmenni  mikit  ok  tjölduðu 
menn  búðir,  því  at  vera  skyldi  tveggja  nátta  leið. 
Þorkell  átti  búð  mesta  ok  fjölmennasta.  Skegg- 
Avaldi  átti  búð  saman  ok  Hermundr  son  hans, 
ok  er  Galti  Óttarsson  var  genginn  erinda  sinna, 
mœtti  hann  Hermundi,  enn  hann  mintist  á  sak* 
ir  þær,  er  Hallfreðr  hafði  gert  við  þá,  ok  hljóp 
at  Galta,  ok  drap  hann  ok  fór  síðan  í  búð  til 
föður  síns.  Ok  er  Þorkell  spyrr  vígit,  spratt 
hann    upp  með  sveit  sína  ok  vill  hefna.     Hildr 

stóð  í  durum,  móðir  Hermundar,  ok  mælti: 
„Hitt  er  nú,  Þorkell,  betra  ráð,  at  hlaupa  eigi 
svá  skjótt,  ok  var  þér  þat  í  hug  eitt  sinn  þá  er  vit 
fundumst,  at  þú  mundir  eigi  drepa  son  minn 
fyrir  augum  mér".  Þorkell  (mælti):  „Nú  er 
fleira  í  komit,  enn  þá  vissum  vér  ván ;  gakk  nú 
út  ór  búðinni",  kvað  Þorkell,  —  „því  at  þá 
muntu  eigi  sjá  son  þinn  höggvinn  fyrir  augum 
þér,  ef  þú  gerir  sváu.  Hon  skildi  þó  raunar, 
hvat  hann  mælti  til  hjálpar  manninum,  ok  þótti 
bæði  skjótt  ok  skörulegt  hans  órræði,  ok  tók 
hon  síðan  búnaðinn  af  höfði  sér,  ok  bjó  hann 
með,  enn  settist  í  rúm  hans,  at  eigi  gengi  fleiri 
konur  út  enn  ván  var.  Þorkell  bað  þær  skynda, 
ok  þröngdist  at  þeim  ok  mælti:  „Standið  þér 
eigi  svá,  því  at  œrin  er  þó  raun  konunnar,  at 
hon  sjái  eigi  manninn  höggvinn,  eðr  heyra  til"„ 
Þeir  vildu  þegar  inn  hlaupa  ok  drepa  Hermund. 
Þorkell  fór  þá  í  búðardyrnar,  okmælti:  „Sjárn 
hvat  oss  hœfir,  at  drepa  eigi  heraðsmenn  vára 
sjálfra  ok  þingmenn,  ok  sættumst  heldr".  Var 
þá  leitat  um  sættir  milli  þeira,  ok  var  svá  til 
þuklat,  at  hvárirtveggju  undu  vel  við,  ok  gerv- 
ar  bœtr  svá  miklar,  at  þeir  vóru  vel  sœmdir, 
er  taka  áttu.  Leysti  Þorkell  svá  þetta  mál  sér 
af  hendi  með  drengskap,  ok  allir  undu  vel  við. 
Öllum  málum  var  til  hans  skotit  um  heraðit, 
því  at  hann  þótti  mestrar  náttúru  í  Vatnsdœla- 
kyni,  annarr  enn  Þorsteinn  Ingimundarson. 

46.  Nærri  þessum  tíma  kom  út  Friðrekr 
biskup  ok  Þorvaldr  Koðránsson,  er  kailaðr  var 
€nn  víðförli.  Þessu  næst  kom  út  annat  skip, 
ok  vóru  þar  á  berserkir  tveir  ok  hét  Haukr 
bvárrtveggi;  þeir  urðu  óvinsælir  af  mönnum, 
því  at  þeir  buðu  mönnum  nauðung  til  kvenna 
eðr  fjár,  ella  buðu  þeir  hólmgöngu.  Þeir  gren- 
juðu  sem  hundar,  ok  bitu  í  skjaldarrendr,  ok 
óðu  eld  brennanda  berum  fótum.  Þeir  biskup 
ok  Þorvaldr  fóru  með  nýjan  sið,  at  bjóða  mönn- 
um  aðra  trú,  enn  sú  er  hér  var  áðr.  Þeir  vóru 
at  Giljá  hinn  fyrsta  vetr.  Landsmenn  stygðust 
við  nýgervingum  þessum,  er  þeir  biskup  fóru 
með.  Koðrán  tók  trú  ok  skírn  í  fyrsta  lagi,  ok 
kona  hans.  Oláfr  at  Haukagili  var  svá  gam- 
all,  at  hann  lá  í  rekkju,  ok  drakk  horn.  Um 
haustit  at  vetrnóttum  bauð  Oláfr  til  sín  vinum 
sínum,  einkum  Þorkatli  mági  sínum.  Þeirbisk- 
up  ok  Þorvaldr  vóru  þar.  Vel  at  eins  tók 
Þorkell  þeim,  ok  lét  þá  vera  eina  saman  í  húsi, 
því  at  þeir  höfðu  annan  sið.  Enn  fyrsta  aftan 
veizlunnar  var  sén  ferð  berserkjanna,  ok  kvíddu 
menn  mjök  við  þeim.  Þorkell  spurði  biskup, 
ef  hann  vildi  ráð  til  leggja,  at  berserkir  þessir 
fengi  bana.  Biskup  bað  þá  taka  við  trú,  ok 
láta  skírast,  enn  hann  kvaðst  mundu  af  ráða 
illmenni  þessi,  —  „með  yðrum  atgangi".  Þorkell 
mælti:  „Allt  er  þá  nær,  ef  þér  sýnið  mönnum 
jarteinir".       Biskup    mælti:       „Látið    gera  elda 

þrjá  á  gólfi  í  skálanum",  ok  svá  var 
gert.  Síðan  vígði  biskup  eldana,  ok  mælti: 
„Nú  skal  skipa  bekkina  af  mönnum  þeim, 
er  beztir  eru  áræðis  með  stóra  lurka,  því 
at  þá  bíta  eigi  járn,  ok  skal  svá  ber(j)a  þá  til 
bana".  Síðan  gengu  þeir  nafnar  inn,  er  þeir 
kómu,  ok  óðu  eldinn  fyrsta  ok  svá  annan,  ok 
brunnu  þá  mjök  ok  urðu  nú  furðulega  hræddir 
af  eldshitanum,  ok  vildu  þegar  at  bekkjunum. 
Síðan  vóru  þeir  lamdir  til  bana,  ok  vóru  fœrð- 
ir  upp  með  gili  því,  er  síðan  heitir  Haukagil. 
Biskup  þóttist  nú  kominn  til  kaups  við  Þorkel, 
at  hann  tœki  við  trú,  ok  léti  skírast.  Þorkell 
kvaðst  eigi  vilja  aðra  trú  hafa  —  „enn  þeir  Þor- 
steinn  Ingimundarson  höfðu  ok  Þórir  fóstri  minn ; 
þeir  trúðu  á  þann,  er  sólina  hefir  skapat,  ok 
öllum  hlutum  ræðr".  Biskup  svarar:  „Þá  sömu 
trú  boða  ek  með  þeiri  grein,  at  trúa  á  einn 
guð,  föður,  son  ok  heilagan  anda,  ok  láta  skír- 
ast  í  vatni  í  hans  nafni".  Þat  þótti  Þorkatli 
mest  af  bregða,  er  í  vatni  skyldi  þvóst,  ok 
kvaðst  eigi  nenna  enn  um  sinn  at  hafa  þessa 
breytni,  enn  kvaðst  þó  hyggja,  at  sjá  mundi 
góð,  —  „ok  þessi  skipan  man  hér  ok  við  gang- 
ast.  Óláfr  bóndi,  mágr  minn,  er  gamall,  hann 
skal  taka  við  þessi  trú  ok  allir  aðrir,  þeir  er 
vilja,  enn  ek  mun  enn  bíða  um  tíma".  Síðan 
var  Oláfr  skírðr,  ok  andaðist  í  hvítaváðum,  ok 
enn    vóru    skírðir    fleiri    menn    at    þeiri    veizlu. 

Þorkell  var  skírðr  þá  er  kristni  var  lögtekin  á 
íslandi,  ok  allir  Vatnsdœlar.  Þorkell  var  mik- 
ill  höfðingi;  hann  lét  kirkju  gera  á  bœ  sínuni* 
ok  helt  vel  trú  sína. 

47.  Brœðr  tveir  bjuggu  í  Engihlíð  í  Langa- 
dal,  Fostólfr  ok  Þróttólfr;  þeir  vóru  miklir  fyr- 
ir  sér.  Þeir  tóku  við  manni  til  ásjá,  ok  vildu 
hann  hafa  í  leynum  meðan  þeir  fœri  til  þings, 
á  Kili  fram  frá  Reykjavöllum,  enn  þeir  myndi 
lúka  málum  hans.  Aðrir  tveir  brœðr  bjuggu  at 
Móbergi  í  Langadal  ok  hétu  Húnröðr  ok  Ulf- 
heðinn,  synir  Véfreðar  Ævarssonar  ens  gamla. 
Ulíheðinn  var  vinsælli  þeira  brœðra.  Þórólfr 
hét  maðr,  er  kallaðr  var  leikgoði;  hann  vaF 
með  þeim  brœðrum.  Ulfheðinn  var  mikill  vinr 
Hólmgöngu-Starra,  ok  þat  segja  menn,  þá  er 
Þórarinn  illi  skoraði  á  hann  til  hólmgöngu,  at 
Úlfheðinn  fór  með  honum  til  hólmstefnunnar, 
ok  i  þeiri  ferð  gerði  at  þeim  veðr  illt,  ok  ætl- 
uðu  þeir  vera  gerningaveðr.  Bárðr  hét  maðiv 
ok  var  kallaðr  styrfinn:  hann  fór  með  þeinu 
Þeir  báðu  hann  aftra  veðrit,  því  at  hann  var 
margkunnigr.  Hann  bað  þá  handkrœkjast  ok 
gera  hring;  síðan  gekk  hann  andsœlis  þrysvar 
ok  mælti  írsku;  hann  bað  þá  já  við  kveða. 
Þeir  gerðu  svá.  Síðan  veifði  hann  gizka  til 
fjalls,  ok  tók  þá  af  veðrit.  Þeir  Þróttólfr  ok 
Fostólfr  fóru  til  þings,  sem  fyrr  segir,  enn  maðr- 
inn  var  meðan  í  Þjófadal,  ok  vænti,  at  þá  mundi 
minna  fé  goldit,  ef  hann  fœri  eigi  sjálfr.  Þeir 
riðu  ok  til  þings  Húnröðr  ok  Þórólfr  leikgoðú 
Hross  hlupu  frá  þeim  skamt  frá  Reykjavöllum 
ok  leituðu  víða  ok  fundu  eigi.  Þeir  sá  mann 
skamt  frá  sér,  ok  hugðu  vera  illmenni,  ok  hann 
mundi    tekit    hafa    hross  þeira;  þeir  fréttust  ok 

eigi  fyrir,  ok  hlupu  þegar  at  honum  ok  drápu- 
hann ;  riðu  síðan  til  þings  ok  sögðu  þeim  brœðr- 
um  Þróttólfi  ok  Fostólfi;  þeim  likaði  stórillay 
ok  beiddu  bóta  fyrir,  ok  kvóðust  sæzt  hafa  við 
frændr  hins  vegna  ok  grið  tekit,  ok  síðan  gold- 
it  fé  fyrir  hann.  Húnröðr  kvaðst  ætla,  at  vera 
muni  önnur  fégjöld  til  skyldri,  ok  riðu  við  þat 
af  þinginu.  Þeir  brœðr  keyptu  land  á  Kólku- 
mýrum,  er  í  Holti  heitir.  Þorfinnr  hét  rnaðr, 
ok  bjó  á  Breiðabólstað  í  Vatnsdal,  frændi  þeira; 
hann  átti  ferð  út  á  Skagaströnd,  ok  svá  bar 
til,  at  Úlfheðinn  fór  út  þangat,  ok  Þórólfr  leik- 
goði  með  honum,  ok  er  þeir  kómu  til  Breiða- 
vaðs  á  Blöndu,  riðu  þeir  Þorfinnr  ok  brœðrnir, 
Fostólfr  ok  Þróttólfr,  seinna  nökkut.  Þeir  Fost- 
ólfr  kvóðu  vel  á  komit  at  finna  Ulfheðin,  —  „því  at 
þeir  brœðr  drápu  mann  okkarn  í  sumar,  ok 
skal  ríða  eftir  þeim".  „Eigi  mun  ek  eftir  ríða", 
kvað  Þorfinnr,  ok  svá  var.  Síðan  riða  þeir 
brœðr  eftir  í  ákefð.  Þetta  sér  Þórólfr  leikgoði. 
(Þá)  mælti  hann:  „Ríðum  undan  hart,  hér 
fara  þeir  brœðr  eftir  okkr".  „Nei",  kvað  Úlf- 
heðinn,  —  „þat  gerir  ek  eigi,  því  at  þeir  kalla 
mik  þá  renna".  Þórólfr  hleypti  út  á  ána,  enn 
þeir  brœðr  unnu  á  Ulfheðni,  ok  lá  hann  þar 
eftir.  Síðan  riðu  þeir  brœðr  aftr,  ok  sögðu  Þorfinni 
tíðindin.  Hann  kvað  ómaklega  gert  við  góðan 
dreng,  ok  fór  hann  heim  í  Vatnsdal.  Ulfheð- 
inn  var  særðr  til  ólífis.  Húnröðr  fór  eftir  hon- 
um,  bróðir  hans,  ok  flutti  hann  heim,  ok  bað  hann 
Húnröð  bróður  sinn  sættast  á  mál  þessi  eftir 
sik,  ok  kvað  eigi  hefnda  mundu  auðit  verða, 
—  „því  at  ek  minnumst  nú  á  ferðina  hina  fyrri,  — 
ok  veit  ek  þann  engan  sóttdauðan  vorðit  hafar 
er  í  þeiri  ferð  vóru".     Síðan  andaðist  Ulfheðinnr 

enn  Húnröðr  lét  ólíklega  við  sættinni,  ok  bjó 
málit  til  alþingis.  Þorfinnr  bauð  sætt  ok  fé- 
bœtr,  enn  Húnröðr  kvaðst  eigi  vilja,  nema  sekt- 
ir  þeira,  ok  svá  varð,  ok  reið  við  þat  af  þingi. 
Þeir  brœðr  gerðu  virki  mikit  í  Holti  á  Kólku- 
mýrum,  ok  varð  Húnröði  torfelt  at  sœkja  þá. 
Skúmr  hét  lausingi  einn,  hann  hafði  aflat  fjár, 
ok  orðinn  auðigr.  Húnröðr  eyddi  fyrir  honum 
ok  fór  hann  útan,  ok  kom  til  Noregs,  ok  fór 
norðr  í  Þrándheim.  Hann  fekk  þar  stórfé  ok 
dvaldist  þar;  kom  auðigr  í  annan  tíma.  Hún- 
röðr  eyddi  öllum  peningum  sínum,  ok  svá  þeim, 
er  Skúmr  hafði  átt,  svá  at  hann  varð  nálega 
félauss.  Hann  fór  á  fund  Þorkels  Vatnsdœla- 
goða  ok  sagði  honum  sín  vandræði.  Þorkell 
mælti:  „Illt  ráð  hefir  þú  upp  tekit,  at  taka 
eigi  bœtr  eftir  bróður  þinn,  þar  sem  hann  sagði 
þér  svá  fyrir,  at  þér  mundi  eigi  annat  hlýða, 
ok  hefir  þú  nú  hvártki  fé  né  hefndir;  enn  fyr- 
ir  því,  er  þú  hefir  sótt  mik  heim  at  ráðum,  þá 
mun  ek  fara  til  með  þér,  ok  leita  um  sættir". 
Síðan  hitti  Þorkell  þá  brœðr,  ok  spurði,  hvárt 
þeir  vildi  sættast  við  Húnröð,  ef  kostr  væri; 
þeir  létu  seinlega  við,  ok  kvóðu  honum  nú  eigi 
betra  at  sættast,  enn  þá  er  honum  var  boðit. 
Þorkell  mælti:  „Nú  skulu  þit  gera  annathvárt, 
at  fara  útan  sem  mælt  var,  ella  mun  ek  engin 
ráð  leggja  til  með  yðru.  Þeir  kvóðust  hans 
orð  mikiís  skyldu  virða,  —  „ok  viljum  vit  þik  sízt 
í  móti  okkr  hafa".  Þeir  fóru  nú  útan,  okkómu 
í  Þrándheim.  Þá  mælti  Þróttólfr:  „Eigi  skift- 
ir  þat  högum  til,  at  Húnröðr,  góðr  drengr,  skal 
vera  félauss  vorðinn,  ok  hlotit  þat  mest  af 
okkr,  enn  þræll  hans  Skúmr  skal  vorðinn  auð- 
igr  sem  Njörðr".     Síðan  fóru  þeir  ok  drápu  hann 

enn  tóku  fé  hans  allt  ok  sendu  Húnröði.  Litlu 
síðarr  kom  Þróttólfr  út,  ok  fór  á  fund  Þorkels 
kröflu,  ok  bað  hann  fylgja  at  sætt  þeira  Húnröðar. 
Þorkell  kvað  svá  vera  skyldu.  Hann  ferr  síðan 
á  fund  Húnröðar,  ok  með  vitrleik  sínum  ok  góð- 
um  vilja,  sætti  hann  þá  heilum  sáttum,  svá  at 
hvárirtveggju  undu  vel  við  hans  ummæli.  — 
Þorkell  varð  gamall  maðr,  ok  þá  er  hann  lá  í 
banasótt  sinni,  stefndi  hann  tíl  sin  vinum  sín- 
um,  frændum  ok  þingmönnum.  Þorkell  mælti 
þá:  „Ek  vil  yðr  kunnugt  gera,  at  ek  hefir  feng- 
it  sjúkdóm  nökkurn,  ok  þykki  mér  líklegt,  at 
hann  muni  skilja  várar  samvistur,  ok  hafi  þér 
vel  hlítt  minni  forsjá,  ok  verit  mér  hlýðnir  ok 
eftirlátir".  Síðan  bað  hann  virkta  öllum  sínum 
frændum  ok  virktavinum;  bjóst  Þorkell  mjök 
kristilega  við  sínum  dauða,  eftir  því  sem  honum 
samdi,  því  at  hann  var  vel  kristinn  maðr,  ok 
rœktaði  vel  trú  sína.  Eftir  þat  andaðist  hann 
ok  var  mjök  harmdauði  þingmönnum  sínum  ok 
öllum  heraðsmönnum,  því  at  hann  þótti  sem 
var  enn  mesti  heraðshöfðingi  ok  mikill  giftu- 
maðr,  ok  enn  líkasti  enum  fyrrum  Vatnsdœlum, 
svá  sem  Þorsteini  ok  Ingimundi,  ok  bar  Þorkell 
þat  fyrir,  at  hann  var  rétt  trúaðr  maðr  ok  elsk- 
aðr  sem  sá,  er  framast  elskaði  sannan  guð.  Ok 
gerum  vér  þar  enda  á  Vatnsdœlasögu. 


Nöfn. 


An  bogsveigir  1. 
Arnaldr  bróðir   Sæmundar 

ens  suðreyska  59. 
Áss,bœríVatnsd.51,62.63. 
Ásbjörn  konungr  kjötvi  22, 

ÁsdísÓláfsdóttir  frá  Hauka- 

r  gili  42,  92.  94. 
Asgeirr  æðikollr  75, 
Asmundr  þræll  Ingimundar 

r  gamla,  34,  4L 
Ávaldi=Skegg-Avaldi 

Barði     (Víga-Barði),   Guð- 

mundarson  66. 
Bárðr  styrfinn  120. 
Beigaðarbóll,  bóll  á  Asum 

í  Húnavatnssýslu  39,  41. 
Beigaðr  (göltr)  38. 
Bergr    enn    rakki    79 — 83, 

85-89. 
Björn  austmaðr  106. 
Blanda,    á     í    Húnavatns- 

sýslu  121. 
Bláskógabeiðr(heiðar  norðr 

og  austr  af  Þingvelli),  95. 
Blöndudalr,    sveit  í  Húna- 

vatnssýslu   44. 
Blönduáróss    (Blönduós)   í 

Húnavatnssýslu  44. 
Borðeyrr  í  Hrútafirði  36. 
Borg,  bœr  í  Viðidal  79,  82 

85-86,  88-89. 
Borg  en  minni  79. 
Borgarfjörðr,    29,  35,  96. 
Brandr=Faxa-Brandr. 
Breiðabólstaðr  íVatnsd.121. 
Breiðavað  á  Blöndu  121. 
Böðvarr,  félagi  Ingimundar 

gamla  34. 


Einarr  þveræingr  Eyjólfs- 

son  26. 
Engiblíð,    bœr  í  Langada!5 

í  Húnavatnssýslu  120. 
Eyjafjörðr  98. 
Eyjarengi  í  Vatnsdal  78. 
Eyjólfr  ór  Karnsnesi  86. 
Eyvindr  sörkvir  44,  58, 1%. 

110. 

Faxa-Brandr  84-86. 
Finnbogi    enn    rammi    As- 

bjarnars.  79—83,  85-89'. 
Firðir  (Austfirðir)  95,  110. 
Fóstólfrí  Engihlíðl20— 121. 
Forsœludalr      (afdalr       úr- 

Vatnsdal)  í    Húnavatns- 

sýslu,  41,  75,  104,  109. 
Freyr  (Áss)  27,  31. 
Freysfaxi  (hestr)  84. 
Friðmundará  í  Húnavatns- 

sýslu  41,  76. 
Friðmundr  í  Forsœludal  34„ 
Friðrekr  biskup    118,  119. 

Galti  Óttarsson  116. 
Gautland  7,  8,  10. 
Gautr  í  Gautsdal  44,  58. 
Gautsdalr,  bœr  í  Laxárdal' 

í  Húnavatnssýslu  44. 
Geirmundr     Sæmundarson 

ens     suðreyska    26,    45, 

Giljá,    í   Vatnsdal  41,  118. 
Glœðir    bróðurson    Þorgils 

gjallanda  109—113,  115, 
Gnúpr  41. 
Grátsmýrr  77. 
Grímr    enn    háleyski    Ing- 

jaldsson  16—1/,  19-21. 

Grímsáróss  35. 
*Grímstungur  41,  92. 
Gríss  Sæmingsson  116. 
Gróa  fjölkyngiskona  89-90. 
'Grundi  í  Vatnsdal,  41,  69. 
GuðbrandrÞorsteins75,  94 

__96,  98—100. 
Guðbrandsstaðir,      bœr     í 

Vatnsdal  94. 
Guðmundr  enn  ríki  Eyjólfs- 

son  26,  109,  113—115. 
•Guðmundr  faðir  Barða  66. 

Hafrsfjörðr    í    Noregi    21, 

25—27. 
Hallaðr  jarl  Rögnvalds.  24. 
Hallbera     Þórodds     dóttir 

hjálms  26. 
Halldís       Ólafsdóttir      frá 

Haukagili  94. 
Hallfreðr      vandræðaskáld 

Óttarsson  42,  94,  116. 
Hallormr  á  Karnsá  51. 
Haraldr  konungr   hárfagri 

21  —25.  27, 30—33, 39-40. 
Haukagil,    bœr    (og    gil)  í 

Vatnsdal  42,  92,94,101. 

118,  119. 
Haukr  berserkr  (tveir  sara- 

nefndir)  118-119. 
Helga,  frilla  Bergs  82—83, 

85—86,  89. 
Helgavatn,  bœr  í  Vatnsdal 

37,  41,  69,  103. 
Hermundr    Eyvindar     son 

sörkvis  58. 
Hermundr     Skegg-Ávalda- 

son  116,  117. 
Hildr  Eyvindardóttir  (rétt 

Ldn:  Hermundard.)  110, 

112,  117. 
Hjallaland,  bœr  í  Vatnsdal 

69,  75. 


Hof,    bœr    í  Vatndal  38— 

39,    55,    59,    62,    65,  75, 

78,    82,    86-87,  89-90, 

93,   -95,  97—98.   (Hofs- 

land)  116. 
Holt,  bœr  á  Asum  í  Húna- 

vatnssýslu   121  —  122. 
Hólmgöngu-Starri  120. 
Hrafn  stýrimaðr  42—44. 
Hrafnagií,bœr  i  Eyjafirði  98. 
Hrefna  Asgeirs  dóttir  æði- 

kolls  75. 
Hróðný  Unadóttir  46  47. 
Hrolleifr  enn  mikli44  — 65. 
Hrolleifsdalr  46. 
Hrómundr  ennhattiEyvind- 

ar  son  sórkvis  58  ,72,  74. 
Hrómundr    In^jalds.  (Ldn  : 

Þórisson)  16,  28,  29,  35. 
Hrossbjörn  Raumsson  1. 
Hrútafjarðará  75. 
Hrútat^jörðr  36,  89. 
Húfuhylr  í  Vatndalsá  73. 
Húnavatn     í    Húnavs.   38 
Húnavatnsóss  40,  42,  108 
Húnavatnsþing  81,  93. 
Húnröðr  Véfröðars.  120,123 
Hvatastaðir  í  Þingi  í  Húna 

vatnssýslu  38. 
Hvati  þræll  lngim.  34,  41 
Hvanndalir  98. 
Hvanneyrr,    bœr  í  Borgar 

firði  29,  35. 
Hvítá  í  Borgarfirði  44,  97 
Höfðaströnd  í  Húnavatns 

sýslu  45. 
Höfði  á  Höfðaströnd  45. 
Högni    Ingimundarson  34, 

52,  65,  71,  73-75. 
Högni  Ingólfsson  100,  116. 
Högnuðr  (stafsbroti)  114. 
Illugi  enn  svarti  Hallkels- 

son  29. 

Ingimundarhöll  (rért :  Ingi- 

mundarhóll)  í  Víðidal  36. 
Ingimundr    jarl    af    Gaut- 

landi  7,  10,  12-15,  26. 
Ingimundr  gamli  Þorsteinss. 

16—44,  50-58,104,123. 
Ingjaldr    í    Hefni    15—18. 

26,  28. 
Ingólfr      enn      fagri     Þor- 

steinsson  75.  92-103.  104. 
Ingólfsholt  í  Vatnsdal  103. 
ísland    25,  2/,  28,  31-35, 

39,    40,  108,  120. 

Jaðarr  í  Noregi  21. 
Jamtaland  í  Noregi  2. 
Jórunn  Ingimundar  dóttir, 

ens  gamla  34,  75. 
Jökull  Ingimundar  son  ens 

gramla    34,     51—55,     57, 

62,    64,    66,    68,  70—74, 

76-77,  80—91,  94. 
Jökull  siigamaðr  Ingimund- 

ar  son  jarls  7 — 13,  34. 
Jökulsá  íSkagafirði75.88. 
Jörundarfjall  (Jörundarfell) 

í  Vatnsdal  41. 
Jörundr     háls     Þóris     son 

Þegjanda  34,  41. 

Kálf'r  Asgeirss.  æðikolls  75. 
Karnsnes,  bœr  í    Vatnsdal 

52,  72,  86. 
Karnsá,  bœr  í  Vatnsdal  74, 

92,  103,    101,  106,  113. 
Kjartan  Olafsson  75. 
Kjölr  (Kjalvegr)   120. 
Klakka-Órmr     104,      109— 

110,  112. 
Koðran  Eilífssonarnar  118. 
Kolbeinn  Sigmundarson  47. 
Kolíinna  Skegg-Ávaldadótt- 

ir  116. 
Kolkumýrar     á      Asum     í 


Húnavatnssýslu  121,122 
Kröíluhellir    í    Vatnsdalsá 
112. 

Langadalr,  sveit  í  Húna- 
vatnssýslu  120.  ^ 

Ljót  móðir  Hrolleifs  44 — 
45,    47-51,    58,  63—65. 

Ljótr  fylgdarmaðr  Odds  49. 

Már  Jörundar  son  háls 
41,  69-75,  86,  90. 

Másstaðir,  bœr  í  Vatnsdal 
41,  69,  86,91. 

Melrakkaslétta  75.  \ 

Minnþakseyrr  (í  Vestr- 
skafjafellssýslu  ?)  97. 

Mjöll  Ánard.  bogsveigis   1. 

Móberg,  bcerí  Langadal  120. 

Mógilslœkr  í  Vatnsdal  41. 

Mœrr  í  Noregi  23. 

Möðruvellir  í  Eyjaf.  2(:,  109. 

Nautabú^Undornfell  66. 
Nereiðr  frilla  Þorgríms    at 

Karnsá  91,  108.  109. 
Njörðr  (Áss)  123. 
Norðlendingafjórðungr  83. 
Norðrárdalr  í  Mýrasýslu35. 
Norðrlönd  30. 
Noregr    1,    21,    23,  36,  39, 

40,  122. 

Oddr  Unason  46-49. 

Orkneyjar  24,  106. 

Ormr     bróðir      Þórorms= 

Klakka-Ormr. 
Ormr  Þorgils  son  gjallanda 

(Digr-Ormr)  109. 
Ormr      skeljamoli     Hross- 

bjarnarson  1. 
Ottarr  í  Grírnstungum,  Þor- 

valdsson  41,  92-98,  100, 

103,  116. 

RaumrHrossbjarnarson  1. 
Raumsdalr    í    Noregi  2,  3, 

8. 
Refkell  landnámsmaðr  34. 
Reginleif    Sæmundardóttir 

ens  suðreyska  26. 
Reykjavellir    f=Hveravell- 

ir)  120,  121. 
Rögnvaldr    jarl    af    Mœri, 

Éysteinsson  23—24. 


Sauóadalr,    aí'dalr    upp  af 

Þingi  í    Húnavatnssýslu 

38,  41. 
Semsveinar  (=Finnar)  32. 
Signý  kona    Þorkels  silfra 

103-104. 
Sigríðr  Klakka-Ormsdóttir 

109. 
Sigurðr     jarl      Hlöðvesson 

106— ÍÚ8. 
Silfri=Þorkell  silfri. 
Skagafjörðr  25,  26.  44,  50, 
^  b9,  88. 

Skagaströnd  121. 
Skegg-Ávaldi     Inerjaldsson 

110,  116. 
Skíði     at     Skíðastöðum    í 

Vatnsdal  79.  81. 
Skinnhúfa      =     Þorgrímr 

skinnhúfa. 
Skúmr    leysingi  Húnröðar 

122—12^. 
Skotland  107. 
Sleggjustaðir     í    Vatnsdal 

-,  67>  69-  . 

Smiðr  Ingimundar  son  ens 

gamla  34,  52,  66. 

Smiðsstaðir  í  Vatnsdal  66. 

Sognsær  í  Noregi  20,  22. 

Spákonufell   113,  115. 

Stígandahróf  40. 


Stígandi,    skip    40,  44,  58, 

65,  71,  72. 
Surtr  Ingólfsson  100,  116. 
Svartr,     suðreyskr     maðr, 

97—100 
Svartstellsmýrar  100. 
Svíasker   19. 

Svínadalr  í  Húnavs.  41,100. 
Svínavatn   í    Húnav.s.   38, 

41,  109. 
Sæmundarhlíð  í  Skagafirði 

26,  59. 
Sæmundr  enn  Suðreyski  19 

—23,  t>5,  44—46,  48,  50. 

51,  59. 
Sölmundr    í  Ásb]*arnarnesi 

Guðmundarson  66. 

Torf-Einarr  jarl  í  Orkney- 

jum  24. 
Trekyllisvík  89. 
Tunga     (Þórormstunga)    í 

Vatnsdal  52,  66. 

Úlfheðinn  Véfreðarson  120 

—  122. 
Ulfheðnar,  berserkir   23. 
Úlfkell    landnámsmaðr  34. 
Unadalr,  afdalrí  Skagaf.45. 
Undunfell  (Undomfell,   nú 
Undirfell)  66,  84. 
Uni  í  Unadal  45-50. 
Upplönd  í  Noregi  3. 
Urðarvatn     (Urðarpollr)     í 

Vatnsdal  37,  41. 

Valgerðarmál   100. 
Valgerðr    Óttarsdóttir    42, 

92—94,  96,   100,  103. 
Vatnafjörðr(==Húnaflói)38. 
Vatnsdalr  íHúnavatnssýslu 

38—39,  41,  86,  95,    l03r 

116,  121-122. 

Vatnsdalsá  37,  41,  62,  69,79. 
Vatnsdalsmeyjar  108. 
Véfreðr    Ævars     son     ens 

gamla   120. 
Vestrhóp,    sveit    í     Húna- 

vatnssýslu  66. 
Víðidalr      sveit     í     Húna- 

vatnssýslu  36,  79,  88. 
Víga-Barði  —  Barði   Guð- 

mundar«on. 
Vigdís    kona     Ingimundar 

jarls  8,    ll. 
Vigdís    kona     Tngimundar 

gamla,      Þórisdóttir     30, 

33-34,  37,  39. 

Jpjófadalr     (=  Hvinverja- 

dalr)  120. 
Þórarinn  illi  120. 
'Þorbi'örg  Ásgeirsd.    bæjar- 

bót  75. 
Þorbjörg  Skíðadóttir  79. 
Þórdísarholt  37. 
Þórdísarlœkr  37. 
Þórdís    Ingimundar    dóttir 

ens  gamla  34,  37,  51. 
Þórdís    In^imundar    dóttir 

jarls  8,  11,     14,18. 
Þórdís  spákona    113  —  115. 
Þórðr  á  Höfða  Bjarnarson 

(Höfða-Þórðr)  45,  49. 
Þórey    (at    Þóreyjargnúpi) 

89—90. 
Þorfinnr    á    Breiðabólstað 

121-122. 
Þorgils    gjallandi  á  Svína- 

vatni  1 09— 115. 
Þorgrímr    at     Borg     enni 

minni  79. 
Þorgrímr  skinnhúfa  69 — 75. 
Þorgrímr  Hallormsson 

Karnsárgoði  52,74,90- 


91,    103-106,  108—109. 

Þórir  haklangr  22. 
Þórir  landnámsmaðr  34. 
Þórir,  sekr  raaðr  95 — 96. 
Þórir  hatrsþjó  Ingimundar 

son    fi:am]a  34,  52,  65— 

66,  76,  90-92,  1 19. 
Þórir  jarl  þegjandi    Rögn- 

valdsson  30,  34. 
Þorkell  kraflaÞorgrírasson, 

Vatnsdœlagoði     92,    94, 

103—120,  122-124, 
Þorkell  silfri  at  Helgavatni 

103  —  106. 
Þóroddr  hjálmr  26. 
Þórólfr  helj  arsk egg  (heljar- 

skinn)  41,  75—78. 
Þórólfr  leikgoði    121—122. 
Þórólfr  sleggja  66-  69. 
Þórormr  í  Þórormstungu  44, 

51—52,94,109,112—115. 
Þórormstunga=Tunga. 
Þórríðr  (Þuríðr)  gyðja  Söl- 

mundardóttir  66,  ð9. 
Þorsteinn  Ingimundar  son 

ens  gamla  33—34,  51 — 

55,57-64.95,118-119,123. 
Þorsteinn  Ketils  son  raums 

1 — 11,    13—18,    20—21, 

26,  29-30 
Þorvaldf    Koðránsson  enn 

víðförli  118. 
Þorvaldr  Þorgils  son  gjali- 

anda   109—111. 
Þrándheirar  í  Noregi  122. 
Þróttólfr    í    Engihlíð    120, 

121,  123. 
Þverarhlíð  í  Mýrasýslu  29. 

Ættartangi  (sverð)  44,  66, 

72—74,  80,  89,  102- 
Ævarr  enn  gamli  120. 

